နည်းလမ်း ၁၀ မျိုး။ ။ ကောက်စပါးတစ်ခုလုံးပါသော အစားအသောက်များကို ရွေးချယ်ခြင်း - Hello Sayarwon\nနည်းလမ်း ၁၀ မျိုး။ ။ ကောက်စပါးတစ်ခုလုံးပါသော အစားအသောက်များကို ရွေးချယ်ခြင်း\nNadi မှ ရေးသားသည်။ 16/09/2020 တွင် ပြန်လည်ပြင်ဆင်ခဲ့သည်။\nကောက်စပါးတခုလုံးပါသောထုတ်ကုန်များ က သင်ကျန်းမာရေးအတွက်အလွန်ကောင်းသည်။ သို့သော် ကောင်းမွန်စွာရွေးချယ်ခြင်း သုံးခြင်းတို့ပြုလုပ်သင့်သည်။ အောက်ပါအချက်များက ကောက်စပါးအပြည့်ပါသော အစာရွေးချယ်နည်းဆယ်ချက်ကိုဖော်ပြပေးနိုင်သည်။\nအစားအသောက်ပေါ်တိုင်းရှိ တံဆိပ်ကိုဖတ်ပါ။ ဆိုဒီယမ် ပြည့်ဝဆီ သကြားနည်းသောထုတ်ကုန် ကိုစားသုံးပါ။\nထိုအပြင် ပုံမှန် ပါဝင်ပစ္စည်းအစား ပြည့်ဝသော ဟူသောတံဆိပ်ပါသည်ကိုရွေးချယ်ဝယ်ပါ။ဥပမာ ပြည့်ဝသော အစေ့ ကောက်စပါးပြည့်ဝစွာပါသောဂျုံ ဆန်အညို ပြောင်းဖူး တို့ကိုရွေးချယ်ပါ။ စပါးစေ့များစွာ အမျှင်ဓါတ်များခြင်း ၁၀၀% ဂျုံ ဆိုသောအရာများက ကောက်စပါးအပြည့်ပါသောအရာဖြစ်ချင်မှဖြစ်နိုင်သည်။\nသူတို့အစာ သရေစာ နှင့် အကြိုက်ဆုံးအစာထဲတွင် ကောက်စပါးပြည့်ဝစွာထည့်ပြီးစားခြင်းဖြင့် ကျန်းမာအောင်လုပ်ပေးနိုင်သည်။\nကောက်စပါးပြည့်ဝစွာပါသောထုတ်ကုန် တွင် အနည်းဆုံး အမျှင် ၃ ဂရမ်အနည်းဆုံးပါဝင်ပြီး သင်ခန္ဓါကိုယ်အတွက်ကောင်းစေသည်။ ၅ဂရမ်ပါသောအရာများက ပိုကောင်းသည်။\nဂလူတန်တဲ့သော သူများက ကောက်စပါးပြည့်ဝစွာပါသောအစာများကိုရွေးချယ်စားနိုင်သည်။ သုံးမြှောင့်ပုံအပင် ကွီနိုးအာ ဆန်အကြမ်း ဂလူတန်မပါသောအုတ်ဂျုံမုန့် ဆန်အညိုနှင့် ပေါက်ပေါက်တို့ကိုလည်းစားသုံးနိုင်သည်။\nကောင်းမွန်စွာထုတ်ထးသောအစားများကိုရှာပါ။ အမြင်လှပြီး အနံကောင်းသင့်သည်။ ဒိတ်ကုန်ရက်ကိုစစ်ဆေးခြင်း နှင့် လမ်းညွန်ချက်ကိုကောင်းမွန်စွာစစ်ဆေးပါ။\nစပါးစေံကို လေ အောက်စီဂျင်မထိအောင်ထားသင့်သည်။ သိုမဟုတ်ပါက မလတ်ဆတ်ခြင်း အနံဆိုးခြင်းတို့ဖြစ်နိုင်သည်။ ထိုပြင် အေးသောနေရာတွင်သိမ်းဆည်းထားခြင်း နေနှင့်တိုက်ရိုက်မထိသောနေရာတွင်ထားခြင်းတို့လုပ်နိုင်သည်။\nပုပ်သိုးခြင်းမရှိသည်ဟုသေချာသော ကောက်စပါးပြည့်ဝဆီကိုလုံလောက်သောပမာဏဝယ်ထားပါ။ ကောက်စပါးပြည့်ဝစွာပါသောအရာများက ချက်ချင်းမစားခြင်း အကြာကြီးသိုလှောင်ခြင်းတို့လုပ်ပါက အာဟာရပါဝင်မှုကျစေသည်။\nပုံမှန်အခန်းအပူချိန်တွင်ထုတ်ထားခြင်းလုပ်သင့်သည်။ ရေခဲသတ္တာတွင် ပါမုန့်သိမ်းထားခြင်းက ပုံမှန်အစိုဓါတ်ကိုဆုံးရှုံးစေနိုင်သည်။\nကောက်စပါးပြည်ဝစွပါသော ဂျုံမှန့်အများစုကို ရေခဲသေတ္တာတွင် ၆လမှ ၈လထိသိမ်းနိုင်သည်။ ချက်ပြုတ်ပြီး ဆန်အညိုက ၃ ရက်မှ ငါးရက် ထိထားနိုင်ပြီး ၆လထိခဲထားနိုင်သည်။\nကောက်စပါးပြည့်ဝစွာပါသောအစားများကကောင်းသည် ထိုအပြင် အထက်ပါအချက်များက သင်အစားအသောက်ပုံစံကိုကူညီနိုင်ရုံမက သင်ခန္ဓါကိုယ်ထိခိုက်မှုကိုလည်းကာကွယ်နိုင်သည်။\n10 Tips: Choosing Whole-Grain Foods. https://www.choosemyplate.gov/ten-tips-choosing-whole-grain-foodsAccessed February 19, 2017\n10tipsfor purchasing and storing whole-grain foods. http://richland.osu.edu/sites/richland/files/imce/Program_Pages/SNAP-Ed/DGTipsheet22ChoosingWholeGrainFoods.pdfAccessed February 19, 2017\n10 Tips For Choosing Whole Grain Foods. https://www.blissplan.com/mixed-bag/whole-grain-foods/Accessed February 19, 2017


Talks in Toungoo on7May 2011 – အတ္တကျော်ရဲ့ စာပေါင်းစုံ\nAuthor lettwebawPosted on7October 20117October 2011 Categories Sound File, Talks\n3 thoughts on “Talks in Toungoo on7May 2011”\nဒါတင်ထားတာ နှစ်ရက်ကြာပြီဖြစ်သည့်တိုင် မည်သူ တစ်ဦးတစ်ယောက်မှ မကွန်မန့်သေးတာမို့ Facebook မှာ ပေးထားတဲ့ သည်လင့်(ခ်)မှာ လာရေးသွားတဲ့ ကွန်မန့်တွေကိုပဲ ကူးယူ မှတ်တမ်းတင်ထားလိုက်ပါတယ်။\nSaw Yu: I phone ဖြင့် နားဆင်လို့ မရပါရှင် …..:(\nYesterday at 07:10 · Like\nHtar Honey: လစာကြီးကြီးစားတဲ့ ကျွန်အကြီးစားမဖြစ်အောင် စာဖတ်ရမယ်ဆိုတဲ့ ဆရာ့ စကားက အရမ်းကို heart ထိပါတယ်ဆရာ။ ကျွန်တော်တို့ရဲ့ စိတ်မျက်လုံးတွေကို ဖွင့်ပေးတဲ့ ဆရာတို့ကို အရမ်း ကျေးဇူးတင်ပါတယ်။ ဆရာတို့ ကျန်းမာသက်ရှည်သုခဝေကြပါစေလို့ ဆန္ဒပြုပါတယ်ဆရာ။\nSai Maung Maung Zaw: ဆရာပေးတဲ့ message ကို တော်တော်သဘောကျပါတယ်။ ဗဟုသုတ ဆိုတာ ရှာလို့လွယ်တယ်။ စိတ်မျက်စိကို ဖွင့်ထား။ ရသာစာပေဟာ လူဘောင်လောကမှာ ဘယ်လောက် အရေးပါတယ်ဆိုတာ။ ကျေးဇူးပဲဆရာ…\nYesterday at 09:25 · Like\nThar Gyi: ဆရာကျော့်အသံကိုတော့ လွှတ်ကြိုက်တယ်ဗျာ.. ပီတယ် သြတယ် အဖြတ်အတောက်နဲ့ အနိမ့်အမြင့်လဲမှန်တယ် ရင်ခေါင်းထဲကလာတဲ့ အသံမျိုး.. အော်ဒဂျင်နယ်လား လေ့ကျင့်ထားတာလားဆရာ\nAtta Kyaw: အသံကတော့ အော်ဒဂျင်နယ်ပါ Ko Thar Gyi ရယ်။ အမေနဲ့ အဖေက သည်ရုပ်ကလေးနဲ့ သည်အသံကလေးပဲ ကျကျနန ပေးထားခဲ့တာပါ။ 😛 အဖြတ် အတောက် အနိမ့်အမြင့်ကတော့ လေ့ကျင့်ထားတာပါ။ ကျွန်တော် ငယ်ငယ်က စွယ်စုံရူးခဲ့ဖူးပါတယ်။ အဲဒီ့ထဲမှာ သရုပ်ဆောင်ရူးက အတော်ကဲတယ်။ နောက် တစ်ချက်က ကျွန်တော်တို့ ခေတ်က ရေဒီယိုကိုပဲ ဖက်ပြီး ကြီးရတာလေ။ (ကျွန်တော်တို့ အသက် ၂၃-၄ နှစ်မှ ရုပ်သံဆိုတာက မြန်မာပြည်ကို ရောက်လာတာ။) ရေဒီယို နားထောင်တာများပြီး ဟိုခေတ်က ရေဒီယိုက ပုဂ္ဂိုလ်တွေရဲ့ ပြောပုံဆိုလက် လေယူလေသိမ်းတွေကလည်း ငြိစရာ သိပ်ကောင်းတော့ စွဲနေပြီး ကိုယ်တိုင် ပြောတဲ့အခါလည်း အဲဒါတွေ ချသုံးဖြစ်သွာတာပါပဲ။\nWai Wai Lynn Kyi: သရုပ်ဆောင်ဝင်းဦးလိုပေါ့နော်..ဆရာ.. 🙂\nMyo Tha Htet: Thank you. Cheers!\n8 October 2011 at 12:32 pm\nဆရာ…မင်္ဂလာပါရှင့်။ သမီးက ဆရာ့စာတွေအမြဲဖတ်ပါတယ်။ ကောမန့်တွေတော့ တခါမှ မရေးမိပါဘူး။\nတမျိုးမထင်ပါနဲ့ရှင်။ကောမန့်တွေက ဆရာအတွက်အားဖြစ်စေမယ်ဆိုရင် သမီးလိုမျိုး ဆရာ့စာတွေမလွတ်တမ်းဖတ်နေပေမယ့် ကောမန့်မရေးဖြစ်ခဲ့တဲ့သူတွေကိုယ်စား တောင်းပန်ပါတယ်။\nဆရာ့ကို စာဖတ်ပရိတ်သတ်က အမြဲအားပေးလျက်ရှိပါတယ်။ ဆရာကျန်းမာပျော်ရွှင်ပါစေ။\nPrevious Previous post: Money makes the world go round, but…\nNext Next post: Inside-the-box Thinking


ဟေလရီ ကလင်တန် မိန့်ခွန်းထဲမှ အီဒီယံအသုံးအနှုန်းများ\n01 စက်တင်ဘာ၊ 2008\nအခုတပတ် တင်ပြထားတဲ့ အီဒီယံအသုံးအနူန်းများကတော့ ပြီးဆုံးသွားခဲ့တဲ့ ဒီမိုကရက်တစ် ပြည်လုံးကျွတ် ညီလာခံကြီးမှာ နယူးရော့ပြည်နယ် အထက်လွှတ်တော်အမတ် ဟေလရီ ကလင်တန် (Hillary Clinton) သြဂုတ်လ ၂၆ ရက်နေ့ညမှာ ပြောဆိုသွားတဲ့ မိန့်ခွန်းထဲက အီဒီယံအသုံးအနှုန်း ဝေါဟာရအချို့ များဖြစ်တဲ့ No Way No How, Gave In Gave Up, Green Collar Jobs တို့ကို ကောက်နုတ် တင်ပြထားပါတယ်။\nပထမ အီဒီယံအသုံးအနူန်း = No Way No How "ဘယ်လိုမှ လက်မခံနိုင်တဲ့နည်း၊ ဘယ်နည်းနဲ့မှ လက်မခံနိုင်ဘူး"။\nအထက်လွှတ်တော်အမတ် ဟေလရီ ပြောသွားတာကတော့ "No way, no how, no McCain." "ဘယ်လိုမှ ဘယ်နည်းနဲ့မှ လုံးဝ မက္ကိန် ကို လက်မခံနိုင်ဘူး" လို့ ပြောဆိုသွားတာပါ။\nဒုတိယ အီဒီယံအသုံးအနူန်း = Gave In (အရှုံးပေးခြင်း)၊ Gave Up (လက်မြောက်အရှုံးပေးခြင်း)\nဥပမာ - "You never gave in and you never gave up. And, together we made history."\n"ရှင်တို့တတွေ အညံ့မခံခဲ့ကြဘူး။ ရှင်တို့တတွေ လက်မြောက်အရှုံး မပေးခဲ့ကြဘူး။ ဒါကြောင့်လည်း ကျမတို့တတွေ အားလုံးအတူတကွ သမိုင်းမှတ်ကျောက် တင်နိုင်ခဲ့တယ် လို့ အဓိပ္ပာယ် ရပါတယ်။"\nတတိယ အီဒီယံအသုံးအနူန်း = Green Collar Jobs (တိုက်ရိုက် အဓိပ္ပာယ် ဖွင့်ဆိုချက် "အင်္ကျီကော်လာစိမ်း အလုပ်အကိုင်")။ ရှိရင်စွဲ အလုပ်အကိုင် အဆင့်အတန်း နှစ်မျိုးရှိပါတယ်။ White Collar Job (ကော်လာအဖြူ အလုပ်အကိုင် နဲ့ Blue Collar Jobs (ကော်လာပြာ အလုပ်အကိုင်) တို့ဖြစ်ပါတယ်။\nအီဒီယံအသုံးအနှုန်းမှာတော့ White Collar Jobs ကို ပညာတက် (ညဏ) ရုံးအလုပ်အကိုင်မျိုးကို ခေါ်ဆိုပြီး Blue Collar Jobs ကတော့ ပင်ပန်းတဲ့ အလုပ်ကြမ်း (ကာယ) အလုပ်အကိုင်များကို ခေါ်ဆိုပါတယ်။ အခုခေတ် ကာလမှာတော့ ပတ်ဝန်ကျင် ထိန်းသိမ်းရေး၊ ကမ္ဘာကြီး ပူနွေးလာမှုတွေ ခေတ်စားလာတဲ့ အချိန်မှာ Green Collar Jobs ဆိုတာကတော့ ပတ်ဝန်ကျင် စိမ်းလန်းစိုပြေ သာယာရေးကို လုပ်ကိုင်တဲ့ အလုပ်မျိုးကို ဆိုလိုတာဖြစ်ပါတယ်။\nဥပမာ - "To promoteaclean energy economy, we'll createamillion of green collar jobs"\n"သန့်စင်တဲ့ လောင်စားစွမ်းအင် အသုံးပြုတဲ့ စီးပွားရေးစနစ်ကို ထောက်ခံ အားပေးခြင်းဖြင့် ပတ်ဝန်ကျင် စိမ်းလန်စိုပြေမဲ့ အလုပ်အကိုင်များစွာကို ဖန်တီးစေမယ်" လို့ ပြောကြားသွားတာပါ။


စိမ့်စမ်းရေ: Virus အနွယ်ဝင် အမျိုးအစားများ\nVirus အနွယ်ဝင် အမျိုးအစားများ\nလူတွေရော အားလုံးပါပဲ တစ်ခုခုဆို Virus လို့ပဲ သိပါတယ်။တကယ်တော့ Virus အနွယ်ဝင် အမျိုး အစား များရှိနေပါတယ်။အဲဒါတွေအကြောင်းရှင်းလင်းပြထားတဲ့ မေးလ်တစ်ခု ရောက်ရှိလာတာကြောင့်\nပြန် လည် ဖော်ပြလိုက်ရပါတယ်။မူလရေးသားသူ ဆရာမျိုးသူရနှင့် ပြုစုပေးသူအားအထူးကျေးဇူးတင်ရှိ ပါတယ်။\nComputer virus ဆိုတာ သူ့ကိုသူ attach လုပ်ထားတဲ့ program (သို့) fileတစ်ခုဖြစ်ပြီးကွန်ပျူတာ တစ်ခုကနေ တစ်ခုကိုပြန့်ှနှံ့ကူးစက်နိုင်ပါတယ်..လူ တွေမှာ Virus ကူးသလိုပဲပြန့်နှံ့ပြီးတော့ ကွန်ပျူတာရဲ့ System ကိုပုံမှန်အလုပ်မလုပ်အောင်နှောက်ယှက်မယ်၊ Windows ကို Error တွေများလာအောင်လုပ်မယ်၊ user dataတွေကို ဖျက်ဆီးမယ်၊ Hardware တွေ Software တွေ အရေးကြီးတဲ့ File တွေကိုဖျက်ဆီး မယ်... စတာတွေကို လုပ်ဆောင်ပါတယ်..\nဒါပေမယ့် Virus အများစုဟာ executable fileတွေဖြစ်ကြပါတယ်.. ဥပမာ..chrome.exe, system.bat , flashy.com (http://flashy.com/) စသဖြင့်ပေါ့.. သူတို့ဟာကွန်ပျူတာထဲမှာ ရှိနေရင်တောင်မှ သင်ကိုယ်တိုင်မှသွားမဖွင့်ရင်/ သွားမ run မိရင် ကွန်ပျူတာကို ဘာမှ မထိခိုက်နိုင်ပါဘူး...ဒါကြောင့် မှတ်ထားရမှာက လူ၏ လုပ်ဆောင်ချက်မပါဝင်ပဲ Computer Virus သည်မပျံ့နှံ့ မကူးစက်နိုင်ပါ...\nVirus ပျံ့နှံ့နိုင်တဲ့ နည်းလမ်းတွေကတော့ အမျိုးမျိုးရှိပါတယ်...for wardE-mail က attached file တွေ၊ memory stick(flash/thumb drives) တွေ၊ Fullsharing ကနေ virus infected file ထည့်တာတွေ၊ သူငယ်ချင်း အချင်းချင်းမသိပဲနဲ့ Virus infected file ကို share လုပ်မိတာတွေ ..စသဖြင့်ပေါ့...ဗျာ\nMalware ဆိုတာ အင်္ဂလိပ်စကား ၂ လုံး Malicious Software ကိုပေါင်းစပ်ပြီးကွန်ပျူတာပညာရှင်တွေက အလွယ်ခေါ်ကြတဲ့ virus လို program တွေပါပဲ.. အဲဒိMalware ကကွန်ပျူတာပိုင်ရှင်ရဲ့ ခွင့်ပြုချက်မရပဲ ၊ မသိစေပဲ singlecomputer / server / computer network ထဲ ၀င်ပြီးကွန်ပျူတာ Systemပျက်ဆီးစေ နိုင်အောင် ၊ အနှောက်အယှက်ဖြစ်အောင် ရေးလေ့ရှိကြပါတယ်..Malware တစ်ခုမှာ Computer VIrus , worms, trojan horses, most rootkits,spyware, dishonest adware, crimeware and other malicious and unwantedsoftware တွေပါဝင်လေ့ရှိပါတယ်..\nworm ဆိုတာက virus နဲ့ဆင်တူအောင်ရေးထားကြတာပါ ပဲ.. virus တစ်ခုရဲ့Sub-class လို့လည်းခေါ် လို့ရပါတယ်... သူကတော့ Virus လို လူကဖြန့်မှပျံ့တာမျိူးမဟုတ်ပဲ သူပါသူ Computer network ထဲမှာရှိတဲ့အခြားကွန်ပျူတာတွေကို လူရဲ့လုပ်ဆောင်ချက်လုံးဝမပါပဲနဲ့ ပျံ့နှံ့စေတာဖြစ်ပါ တယ် ...သူ့ပါသူဖြန့်နိုင်တဲ့စွမ်းရည်ရှိတာပေါ့နော်...\nအကြီးမားဆုံး အန္တရာယ်ကတော့ သူ က သူ့ပါသူ System file တစ်ခုလိုအယောင်ဆောင်ပြီး သူ့ကိုယ်သူ သန်းပေါင်း ၁၀၀ လောက် copy ပွားနိုင်ပါတယ်၊Hard disk ရဲ့ used space ကိုများလာစေတယ် ..Computer ရဲ့ System memoryusage တွေ များလာစေတယ်.. networkbandwidth တွေကိုတက် လာစေတယ်... Runထားတဲ့ program တွေကို not responding ခဏခဏဖြစ်လာစေတယ်.. လူသိများတဲ့worm ကတော့ Blaster worm ပါ.. ထွင်လိုက်တဲ့လူကတော့ ၂၀၀၅ ခုနှစ်တုန်းက\nအသက် ၁၈နှစ် အရွယ် Jeffrey Lee Parson ဖြစ်ပြီး ထောင် ၁၈ လကျသွားခဲ့ပါတယ်.. Blaster worm က windows စတက်တာနဲ့ RegistryကီးHKEY_LOCAL_MACHINE\_SOFTWARE\_Mi crosoft\_Windows\_CurrentVersion\_Run\_windows auto update = msblast.exe မှာ နေရာယူပါတယ် ၊ msblast.exe\nဆိုတာက တော့ နာမည်တူပေးထားတာပေါ့Blaster worm က Computer System ထဲမှာ ရှိနေပြီဆိုတာနဲ့ Cracker တွေကကွန်ပျူတာကို Remote လုပ်ပြီး ထိန်းချုပ်နိုင်အောင် ရေးထားပါတယ်..\nTrojan horse ကို Trojan လို့လည်းခေါ်ပါတယ်..Trojan ဆိုတဲ့မြင်းရုပ်ကြီးအကြောင်း ငယ်ငယ်က ကမ္ဘာ့သမိုင်းမှာသင်ဖူးကြမှာပေါ့ .. Triဇာတ်ကားလည်း ကြည့်ဖူးကြမှာပါ... အဲဒိထဲကလိုပဲအလုပ် လုပ်တယ်လို့ပြောလို့ရပါတယ် ... :P ပုံမှန်အားဖြင့် အသုံးဝင်တဲ့Software တွေမှာ ထည့်ထားတတ်ကြ ပါတယ်... ဥပမာပေါ့ဗျာ... Game တစ်ခုကိုInstall ပြီးဆော့နေပေမယ့် အခြားတစ်ဖက်မှာ Hacker တွေ Cracker တွေကကွန်ပျူတာထဲကို ၀င်မွှေနေလို့ရအောင်လုပ်ပေးနေတယ် .. အဲဒီတော့ အဲဒိ Game\nကို Trojan horse လို့ခေါ်တာပေါ့ .. တစ်ကယ်တော့ Game က တရားဝင်ထုတ်ထားတဲ့Game ပဲ.. ဒါပေမယ့် Virus infected ဖြစ်နေတဲ့ Gameလို့ပြောရလိုဖြစ်နေတာပေါ့. .နမူနာ Trojan Horse ကတော့ waterfalls.scr ဆိုတဲ့ free waterfall screensaver ပဲဖြစ်ပါတယ်..\nသူကတော့ သူခိုးပေါ့နော်.. Spy တွေ ဘယ်လိုအလုပ်လုပ်သလဲဆိုတာသိကြမှာ ပါ..သူလဲအဲလိုပါပဲ...\nသူက ကွန်ပျူတာကို ထိခိုက်ဖျက်ဆီးချင်မှ ဖျက်ဆီးမယ်.. ဒါပေမယ့်ကွန်ပျူတာမှာသုံးနေတဲ့ user ရဲ့ အမျိုးမျိုးသော အချက်အလက်တွေ၊အရေးကြီးတဲ့ Data တွေကို သူ့ရဲ့ Main server တစ်ခုခုကို နေ့စဉ်\nသတင်းပို့ပေးနေတယ်... Spyware တွေက များသောအားဖြင့် Web browser တွေကနေ၀င်နိုင်ပါ တယ်... ပြီးရင် သူက Browser home pageကိုပြောင်းထားတတ်ပါတယ်.......\nသင့်ကို Error message တွေအမျိုးမျိုးပြမယ်..(ဥပမာ- သင့်ကွန်ပျူတာမှာ problemsတွေများနေပြီ.. အဲဒါတွေပြင် ချင်ရ င် အောက်က ခလုတ်ကို နှိပ်ပါ) စသဖြင့်ဆွဲဆောင်မယ်၊ သင်က link တစ်ခုကို click လိုက်ပေမယ့် သင်မဖွင့်ပဲနဲ့ အခြားPorn Site တွေ အလိုလိုပွင့်လာမယ် စသဖြင့်ပေါ့ဗျာ... တစ်ချို့ လူတွေက httpcookie တွေကို Spyware တွေလို့ ထင်ကြပါတယ်.. တကယ်တော့မဟုတ်ပါဘူး ဒါပေမယ့်\nအဲဒိ cookie ထဲမှာ Spyware က track လုပ်နိုင်တဲ့ Data တွေပါလာတတ်တာကြောင်Spyware Remover\nတော်တော်များများက Cookie တွေကို ဖျက်ပစ်ကြတာပါ.Spyware ကို ကာကွယ်ချင်ရင်တော့ pop-ups ကျလာတဲ့ link တွေကိုရှောင်တာကောင်းပါတယ်... Free Spyware Remover တွေနဲ့လည်း ကာကွယ် နိုင်ပါ တယ်...\nAdware ဆိုတာကတော့ Advertising-supported software (သို့) softwarepackage တစ်ခုဖြစ်ပါ တယ်.... သူကတော့ Screen မှာ Automaticပေါ်လာအောင်ဖန်တီးထားပြီး Download အတင်းလုပ် ခိုင်းပါတယ်... :Dအချို့သော Adware များဟာ Spyware များဖြစ်တတ်ကြပါတယ်... ဒါကတော့ ဒီလောက်ပဲ :D\nCrimeware ဆိုတာကတော့ Spyware, Adware, Malwareအမျိုးအစားတွေထဲမှာပါပါတယ် .. သူ့ရဲ့ရည်ရွယ်ချက်ကတော့ financial crimeတွေအတွက်ရည်ရွယ်ပြီးရေးကြတာများ ပါတယ်..\nသူက user password တွေ၊ links တွေ၊ အချက်အလက်တွေ ကို မှတ်သားထားနိုင်ပြီးသူ့ကို Run ထားတဲ့လူက ပြန်ဖွင့်ကြည့်ပြီး user data တွေကိုခိုးယူနိုင်တာပေါ့.... ဥပမာပြောရရင်ခုခေတ်စားနေတဲ့ key logger တို့  .. keystroke logging software တို့ဟာCrimeware အမျိုးအစားတွေပဲဖြစ်ပါတယ်. .\nဆရာမျိုးသူရ စာအုပ်မှ ကောက်နုတ်တင်ပြသည်။\nPosted by စိမ့်စမ်းရေ on Thursday, April 25, 2013


တရားဥပဒေစိုးမိုးရေးတဲ့လား.. | MoeMaKa Burmese News & Media\n“ဆန္ဒပြမယ်ဆိုရင် သက်ဆိုင်ရာမှာ ခွင့်တာင်းသင့်ပါတယ်။ ခွင့်ပြုချက်မရှိ်ဘဲ ဆန္ဒပြမယ်ဆိုရင် ဥပဒေအရ အရေးယူသင့်ပါတယ်။ အုပ်ချုပ်ရေး အဖွဲ့အစည်းကလည်း အကျိုးအကြောင်းညီရင် ခွင့်ပြုမိန့်ပေးရပါမယ်။ ကျွန်မကိုလည်း ဆန္ဒပြလို့ရပါတယ်။ ကျွန်မအိမ်ရှေ့မှာ ဆန္ဒပြမယ်ဆိုရင် ကျွန်မနေထိုင်ရာ မြို့နယ် အဖွဲ့အစည်းမှာ ခွင့်ပြုမိန့်ယူရပါမယ်။ အဓိက ကတော့ ကျွန်မတို့နိုင်ငံမှာ တရားဥပဒေစိုးမိုးမှုပါပဲ။ တရားဥပဒေစိုးမိုးမှု မရှိရင် ကျွန်မတို့နိုင်ငံဘယ်တော့မှ ငြိမ်းချမ်းမှာ မဟုတ်ဘူး”\n(၁၃၊ မတ်၊ ၂၀၁၃၊ မုံရွာမြို့။ မီဒီယာတွေထဲမှာ ပါလာတဲ့ အမျိုးသားဒီမိုကရေစီအဖွဲ့ချုပ် ဥက္ကဋ္ဌ / ပြည်သူ့လွှတ်တော် ကိုယ်စားလှယ် / တရားဥပဒေစိုးမိုးရေး ကော်မတီ ဥက္ကဋ္ဌ / လက်ပံတောင်းတောင် ကြေးနီစီမံကိန်း စုံစမ်းစစ်ဆေးရေးကော်မရှင် ဥက္ကဋ္ဌ ဒေါ်အောင်ဆန်းစုကြည် ၏ ပြောစကား)\nဒီနေ့က ဖုန်းမော်နေ့..။ ဗမာနိုင်ငံ လူ့အခွင့်အရေးနေ့လို့လည်း ဒီမိုကရေစီ အင်အားစုတွေက သတ်မှတ်ခဲ့ကြတယ်။ ဆိုတော့ ကိုဖုန်းမော် နဲ့ ဆက်စပ်တာလေး ရေးမယ် စိတ်ကူးမိတယ်။ ရေးဖို့ စဉ်းစားထားတာက ဒီလို..။\nကိုဖုန်းမော် အပါအဝင် ရှစ်လေးလုံး အရေးတော်ပုံကြီး အတွင်းမှာ ကျဆုံးခဲ့တဲ့၊ တော်လှန်ရေး ပါဝင် ဆင်နွှဲခဲ့တဲ့ ကျောင်းသား နဲ့ လူထု၊ လူတန်းစား အသီးသီးထဲက အများစုဟာ မဆလ စစ်အာဏာရှင် ရဲ့ ဝါဒဖြန့် မှိုင်းတိုက်မှု နဲ့ အဝန်းအဝိုင်း ကွန်ရက်ထဲမှာ ရောက်ရှိ ကျင်လည်ခဲ့ကြသူတွေချည်းပဲ ဖြစ်တယ်။ တော်လှန်ရေး အင်အားစု ဟာ မဆလ အသိုက်အမြုံ တင်းပြည့်ပါတီဝင်၊ အရံပါတီဝင်၊ ပါတီ မိတ်ဆွေ၊ တေဇလူငယ်၊ ရှေ့ဆောင်လူငယ်၊ လမ်းစဉ်လူငယ် စတဲ့ အမျိုးမျိုးသော အာဏာရှင် ဒေါက်တိုက်၊ ကျားကန် ပံ့ပိုးတဲ့ အစုအဖွဲ့ ယူနစ်ကလေးတွေက ပေါက်ဖွားလာခဲ့ကြတယ်။ ဗိုလ်ကြီး အုန်းကျော်မြင့် အပါအဝင် မဆလ စစ်ဗိုလ်ချုပ်ကြီးတွေကို တော်လှန်ဖို့ ကြံစည်ခဲ့ကြဖူးသူတွေ ဗိုလ်ငယ်လေးတွေ အများဟာလည်း အောင်စစ်သည်ဆုရ “Best Cadet” တွေ ဖြစ်ခဲ့တယ်။ ရှစ်လေးလုံး ကာလ ဆန္ဒပြပွဲတွေမှာ ရေတပ်၊ လေတပ် နဲ့ ရဲတပ်ဖွဲ့ အစရှိတဲ့ စစ်အာဏာရှင် ရဲ့ လက်ကိုင်တုတ် လက်နက်ကိုင် အဖွဲ့အစည်းတွေတောင် ပြည်သူနဲ့ ပူးပေါင်း အာဏာရှင် နဲ့ မတရားမှု ကို ဆန့်ကျင်ခဲ့ကြတယ်။\nသန္ဓေမမှန်၊ တရားမဲ့တဲ့ စစ်အာဏာရှင် စနစ်ဆိုးကို ဆန့်ကျင်ဖို့ရာ ဒီ အာဏာရှင် စနစ် အဝန်းအဝိုင်းထဲကပဲ လာခဲ့တယ်။ အာဏာရှင် ရဲ့ တဘက်သတ် ဝါဒမှိုင်း၊ ရက်စက်တဲ့ ဖိနှိပ်မှု၊ အကြွင်းမဲ့အာဏာ နဲ့ တည်ဆောက်ထားတဲ့ သံမဏိ အဆောက်အအုံကြီး ဟာ တကယ်တော့ ထိခိုက်ကွဲရှလွယ် အခြေမခိုင်၊ ယိမ်းယိုင်၊ ပြိုကျပျက်စီး လွယ်တဲ့ ဖန်ပေါင်းချောင်ကြီးသာ ဖြစ်တယ်။ ဆရာဦးဝင်းတင် ရဲ့ ရှစ်လေးလုံး ကာလ နာမည်ကြီး “ဂဏန်းမျက်စိ” ဆောင်းပါး ပါ သဘောလို အညှာကို ကိုင် ထိမိအောင် ထိုးနှက်နိုင်ရင် ဒီလို ခိုင်မာလှပြီလို့ ယူဆကြတဲ့ စနစ်အဖွဲ့အစည်းကြီးတခုလုံး ဗိုင်းဗိုင်းလဲကျ ကျရှုံးရတယ်..။\n… အစရှိသလို စစ်အာဏာရှင် စနစ် ဆန့်ကျင်တော်လှန်ရာမှာ အာဏာရှင် အသိုင်းအဝန်း နဲ့ လောင်းရိပ်မလွတ်လို့ ယူဆနိုင်စရာ ရှိကြသူတွေတောင် တကယ် မတရားမှန်းသိတော့၊ မခံနိုင်တော့ တော်လှန်ရေး အင်အားစု အသီးသီး အဖြစ် တတပ်တအား ပါဝင်ခဲ့ကြတယ်.. ဆိုပြီး အဲဒီ လမ်းကြောင်း ယူပြီး ရေးမလို့ ကြံစည်နေခဲ့တယ်။\nဒါပေမယ့် ဖြစ်ချင်တော့ ဆောင်းပါး အစ မှာ ဖော်ပြခဲ့တဲ့ မျက်မှောက်ခေတ် ကမ္ဘာရဲ့ ဒီမိုကရေစီ icon၊ ဗမာ့ဒီမိုကရေစီအရေးတော်ပုံကြီးရဲ့ ရှေ့ဆောင် တပ်ဦး မိခင် ဖြစ်တဲ့ ဒေါ်အောင်ဆန်းစုကြည် ရဲ့ အထက်ပါ အမှာစကား ကို ဒီနေ့ ဖုန်းမော်နေ့ (ဝါ) ဗမာနိုင်ငံ လူ့အခွင့်အရေးနေ့ မှာပဲ နာကြားလိုက်ရတယ်။\nခုနှစ်ပိုင်း.. ဒီမိုကရေစီမိခင်ကြီးရဲ့ နှုတ်တော်မှာ ခံတွင်းလိုက်နေတဲ့ အဆိုပါ “တရားဥပဒေစိုးမိုးရေး” တရားထူး၊ တရားမြတ်ကြီးကို ထပ်မံ နာကြားမိပြီး သကာလ မှာ ပထမ ကြံစည် စိတ်ကူးထားတဲ့ ဖုန်းမော်နေ့ အမှတ်တရ စာသား အကြောင်းအရာ သဘော ဖြစ်တဲ့ တရားမျှတမှု နဲ့ အတွေးအခေါ်၊ ယုံကြည်မှု မဲ့ပြီး ဖိနှိပ်မှု၊ ရက်စက်မှု၊ အာဏာ နဲ့သာ တည်ဆောက်ထားတဲ့ အာဏာရှင်စနစ် ရဲ့ အကဲဆတ်လွယ်၊ ထိလွယ်၊ ရှလွယ်၊ ကျိုးပျက်လွဲမှု သဘောကို ရေးချင် စိတ်ကုန်ခမ်းသွားပြီ အာဏာရှင်စနစ် ဆယ်စုနှစ်ပေါင်းများစွာ ကြီးစိုးမှုကြောင့် လူ့အဖွဲ့အစည်းမှာ အာဏာရှင်စနစ် ရဲ့ အတွေးအခေါ်၊ အယူအဆ၊ အမြင် တွေ စွဲဝင် စူးနစ် ကျန်ရစ် ဖြစ်တတ်ပုံ၊ အတွေးအခေါ် မှောက်မှား၊ ဖောက်လွဲဖောက်ပြန် ဖြစ်သွားတတ်ပုံ ကိုပဲ ရေးချင်လာမိတော့တယ်။\nစာရေးသူ မနှစ်က ရေးဖူးတဲ့ “အာဏာရှင်စနစ် ရဲ့ ဝိသေသ လက္ခဏာများ” ဆောင်းပါးမှာ စိတ်ပညာရပ်သဘောအနေနဲ့ တခါတရံ ပြန်ပေးဆွဲခံရသူတွေဟာ သူတို့ကို အတင်း အဓမ္မ ပြန်ပေးဆွဲသူတွေရဲ့ အတွေးအခေါ်၊ ခံစားချက် နဲ့ လုပ်ရပ် တွေကို နားယောင် လက်ခံလာပြီး ပြန်ပေးဆွဲသူတွေ အပေါ် ပြန်လည် ထောက်ခံ၊ ကာကွယ်မှု ပေးတတ်တဲ့ အဖြစ်အပျက်မျိုးကို စတော့ဟုမ်း ရောဂါလက္ခဏာ လို့အမည်ပေးပြီး စိတ်ရောဂါ အနေနဲ့ သတ်မှတ်လေ့ရှိတယ် ဆိုတဲ့ အကြောင်းကို ရေးဖူးခဲ့တယ်။ ပြင်းထန် အင်အားကြီးပြီး ဝါဒဖြန့် ဦးနှောက်ဆေးမှု တွေ များပြား လှတဲ့ အာဏာရှင် စနစ် မှာလည်း တသဘောတည်းပဲ ဖိနှိပ်သူ ရဲ့ ဝါဒ ကို အဖိနှိပ်ခံရသူက မသိစိတ် က ဖြစ်ဖြစ် သက်ဝင် ယုံကြည် လက်ခံသွားတာဟာ ဖြစ်လေ့ ဖြစ်ထ ရှိတဲ့ သဘောတခုလို ယူဆကြပါတယ်။\nဒီနေ့ ဖုန်းမော် ကျဆုံးတာ ငွေရတုပြည့်တဲ့နေ့..။ ဒီနေ့ လူ့အခွင့်အရေး နေ့..။\nဒီနေ့မှာပဲ ဗမာ့ ဒီမိုကရေစီ မိခင်ကြီး..၊ နိုင်ငံတကာ ရဲ့ လူ့အခွင့်အရေး နဲ့ လွတ်မြောက်ရေး လှုပ်ရှားမှုတွေရဲ့ ရှေ့ဆောင် လမ်းပြ ပုဂ္ဂိုလ်ကြီးက ဆန္ဒပြမယ်ဆိုရင် သက်ဆိုင်ရာမှာ ခွင့်တာင်း ဖို့ ကို အလေးအနက် ထား ပြောနေပါတော့တယ်။\nမှန်ပါတယ်..။ သက်ဆိုင်ရာ ကို အကြောင်းကြား၊ ခွင့်ပြုချက်ယူ နဲ့ ပြည်သူ့ရဲတပ်ဖွဲ့ရဲ့ အကာအကွယ် လုံခြုံရေးယူပြီး ငြိမ်းငြိမ်းချမ်းချမ်း ဆန္ဒပြနိုင်တဲ့ အခွင့်အရေးမျိုး၊ အခင်းအကျင်းမျိုး၊ အခြေအနေမျိုး အပြည့်အဝ တိုင်းပြည်မှာ ဖန်တီး ထားနိုင်ပြီ ဆိုရင်တော့ ဒီအချက်ဟာ အလေးအနက်ထား ရမယ့် ကိစ္စ ဖြစ်ပါတယ်။ ဒါပေမယ့် မတရားတဲ့ စီတန်းလှည့်လည် ဆန္ဒပြခွင့် ဥပဒေ အပါအဝင် လက်ရှိ စစ်တပိုင်း အစိုးရ ရဲ့ မပြောင်းလဲသေးတဲ့ တင်းမာတဲ့ သဘောထား၊ ရက်စက်လှတဲ့ အုပ်ချုပ်ရေး နဲ့ မီးလောင်ဗုံး ဒီမိုကရေစီခေတ်မှာတော့ ဒီအချက်ထက်ပို အလေးအနက်ထား အရေးတကြီးလုပ် ပြောဆိုရမယ့် အချက်တွေ အများကြီး ရှိနေပါတယ်။\nလက်ရှိ ရာစု ရဲ့ အကြီးကျယ်ဆုံး ဒီမိုကရေစီ နဲ့ လူ့အခွင့်အရေး လှုပ်ရှားသူကြီးကို ကောင်းတဲ့ အလုပ်မှန်သမျှ မေ့ပြီး မကောင်းတဲ့ အလုပ်မှန်သမျှ လုပ် ဆိုသလိုဖြစ်မှာစိုးရိမ်လို့ မေ့လျော့မှု ‘ပမာဒ’ ကင်းစေဖို့ရာ သတိစကားလေး ဆိုခွင့်ပြုပါ။\nအပြည်ပြည်ဆိုင်ရာ လူ့အခွင့်အရေး ကြေညာစာတမ်း ပုဒ်မ (၂၀) ပါ “လွတ်လပ်စွာ ငြိမ်းချမ်းတဲ့ စုရုံးခွင့်၊ စီတန်း လှည့်လည်ခွင့်၊ ဆန္ဒပြခွင့်” ဟာ လူတဦးချင်းရဲ့ မွေးရာပါ အခြေခံ အခွင့်အရေး၊ လူတဦးချင်းရဲ့ နိုင်ငံရေး လွတ်လပ်ခွင့် နဲ့ နိုင်ငံသား တဦးချင်းရဲ့ ပြည်သူ့ရေးရာ လွတ်လပ်ခွင့် အခွင့်အရေး ဖြစ်ပါတယ်။ “The Right to Public Assembly / The Right to Protest” ကို တကယ့် ဒီမိုကရေစီ စနစ်ကို အမှန် ကျင့်သုံးတဲ့ ဘယ် နိုင်ငံတွေမှာမှ ကြိုတင်ကန့်သတ်ချက်တွေ ပြုမထားပါဘူး။\nခု လက်ပံတောင်းတောင် ဒေသခံတွေ ရင်ဆိုင်နေရတာက ငြိမ်းချမ်းစွာ ဆန္ဒပြနေသူကို မီးလောင်ဗုံးပစ်သွင်းတဲ့ အာဏာရှင် အစိုးရပါ။ သူတို့ ခံစား ကြုံတွေ့နေရတာက ထမင်းအိုးကွဲတဲ့..၊ ထမင်းအိုး အခွဲခံရတဲ့ အခြေအနေပါ။ မြေသိမ်း၊ ယာသိမ်း၊ လယ်သိမ်း ခံ အဖြစ်တွေက သူတို့နဲ့ သူတို့ရဲ့ မျိုးဆက်သစ်တွေရဲ့ ဘဝတွေ..၊ ထမင်းအိုးတွေ နဲ့ တိုက်ရိုက်ပတ်သက်နေတဲ့ လက်တွေ့ ဘဝပြဿနာ အခက်အခဲ အစိုင်အခဲကြီးပါ။ သူတို့ ချစ်ခင်မြတ်နိုးတဲ့ ဇာတိ ဒေသရဲ့ အနာဂတ် နဲ့လည်း တိုက်ရိုက်သက်ဆိုင်နေပြန်ပါသေးတယ်။ သူတို့ ယုံကြတဲ့ အစဉ်အလာ ယုံကြည်မှုနဲ့လည်း ပတ်သက်ဆက်နွယ် နေပါသေးတယ်။ ဆိုတော့.. ဒီလို အနေအထားမှာ လက်နက်ကိုင် တော်လှန် (သို့) အကြမ်းဖက် အန်တု လှုပ်ရှားရင်တောင် တရားတယ်လို့ သတ်မှတ်နိုင်ပါတယ်။ ခု သူတို့ ရွေးခဲ့တဲ့ လမ်းက မီးလောင်ခံပြီး အကြမ်းမဖက် ငြိမ်းချမ်းတဲ့နည်းနဲ့ တန်ပြန် တော်လှန်ခြင်းသက်သက် ရယ်ပါ..။\nဘယ် ဗမာမှ စားစရာ မရှိလို့ ဆရာစံ နောက်.. လိုက်.. ရရာလက်နက်နဲ့ အင်အားကြီး အင်္ဂလိပ်ကို ခံချတဲ့ တောင်သူဦးကြီးတွေကို “သူပုန်” လို့ မခေါ်ခဲ့ပါဘူး။ ဒင်းတို့.. သေတာတောင် နည်းသေးတယ်..၊ လက်နက်ကိုင် တော်လှန်တာကိုး လို့ အပြစ်မတင်ခဲ့ပါဘူး..။ ဒင်းတို့.. အင်္ဂလိပ်အစိုးရမင်းဆီက ခွင့်ပြုချက်ယူ တရားဥပဒေ ဘောင်အတွင်းက တောင်းဆို ဆန္ဒပြပါတော့လား..၊ အဲ့သလောက်တောင် ဉာဏ်နည်းလှချည်းလား.. မဝေဖန်ခဲ့ပါဘူး..။ တကယ်လည်း အဲ့ခေတ်တုန်းက အင်္ဂလိပ်ဘုရင်ခံ ဆာဂျေအေမောင်ကြီးကို တောင်သူလယ်သမားတွေ အခွန်လျှော့ပေးဖို့ တရားဝင် တောင်းဆိုဖူးပါတယ်။ အလားတူပဲ လက်ပံတောင်းတောင် ဒေသခံ ကျောမွဲလူထု ကလည်း အားကိုးရာမဲ့နေတဲ့ သူတို့ဘဝတွေ၊ ဆင်းရဲတွင်းနက်နေတဲ့ ပကတိ အခြေအနေတွေ ကို သိစေဖို့ “အဖေ သိန်းစိန်” ကယ်ပါ..၊ “အမေ ဒေါ်စု” ကယ်ပါ..၊ လာကြည့်.. လှည့်ပါ.. ဆိုပြီး မရှိမဲ့ ရှိမဲ့ အသံ အင်အားလေးနဲ့ အော်ဟစ်နေခဲ့တာ တော်တော်ကြာနေခဲ့ပါပြီ..။\nဒီလို နောက်ခံ အနေအထားမှာ ဆန္ဒပြဖို့ ခွင့်ပြုချက် မယူတာ ကို ထောက်ပြတာ၊ ယူဖို့လိုတဲ့အကြောင်း လမ်းညွှန်ပြောဆိုတာမျိုးဟာ အလုပ်ကို မဟုတ်ပါဘူး။ လက်မဲ့၊ ယာမဲ့၊ မြေမဲ့၊ အားကိုရာမဲ့၊ အာဏာမဲ့.. “မဲ့” ခြင်းများစွာနဲ့ အငတ်ထုကြီးဟာ ဘာပဲလုပ်လုပ် တရားတယ်လို့တောင် ဆိုနိုင်နေပါပြီ..။ သူတို့မှာ ဒီထက် ပိုပြီး ဆုံးရှုံးစရာ ဘာမှ မရှိတော့..၊ မကျန်တော့ပါ..။ “They have nothing to lose.” ဆိုတဲ့ အခြေအနေမျိုးပါ..။ အရာရာ.. ဘာမဆိုဖြစ်သွားနိုင်တဲ့..၊ ဦးတည်သွားနိုင်တဲ့.. သိပ်ကြောက်စရာ ကောင်းတဲ့ အခြေအနေ ဖြစ်ပါတယ်။ ဒါပေမယ့် သူတို့ဟာ.. ဘာသာ၊ သာသနာ အဆုံးအမ ရယ်၊ ခေတ်စနစ် နဲ့ လိုက်လျောညီထွေအောင် ပြုမူနိုင်မှုရယ်..၊ တောရွာ ဓလေ့ ရိုးသား၊ အေးဆေး၊ ငြိမ်းချမ်းစွာ နေလိုမှု ပင်ကိုယ် သဘောရယ်တို့ကြောင့် သူတို့ဟာ.. ငြိမ်းချမ်းတဲ့ နည်း အေးချမ်းစွာ ဆန္ဒထုတ်ဖော်တဲ့ နည်းသက်သက်နဲ့ပဲ ကျင့်သုံးပြီး ရက်စက်အားကြီးလှတဲ့ စနစ်ဆိုး နဲ့ လူဆိုးတွေကို တော်လှန်ဖို့ ကြိုးစားနေတာပါ။\nဒီလို အခြေအနေမျိုးမှာ လူထုခေါင်းဆောင်လို့ ခံယူထားသူ၊ လူထုအတွက် ပါတီ လို့ သတ်မှတ်ထားတဲ့ အဖွဲ့အစည်းရဲ့ ခေါင်းဆောင် တယောက်ဆီက “ဆန္ဒပြမယ်ဆိုရင် သက်ဆိုင်ရာမှာ ခွင့်တာင်းသင့်ပါတယ်” ဆိုတဲ့ စကားထက် ပိုတဲ့ စကားမျိုး၊ အားပေးမှုမျိုး၊ ထောက်ခံမှုမျိုး ကို မျှော်လင့်နေကြတာပါ။\nခေတ်အဆက်ဆက် ဗမာပြည်ရဲ့ တော်လှန်ရေးသမိုင်း ကို ပြန်ကြည့်ပါ..။\nပထမ ကျောင်းသား သပိတ်က စလို့ နယ်ချဲ့ ဗြိတိသျှ ကိုလိုနီ ဆန့်ကျင်ရေး လှုပ်ရှားမှုအားလုံးဟာ အာဏာပိုင်က ခွင့်ပြုမှသာ လုပ်ရမယ်ဆိုရင် လွတ်လပ်ရေးတောင် ရလာစရာ အကြောင်းမရှိပါဘူး။ သခင်နု၊ သခင်အောင်ဆန်းတို့လည်း ပေါ်လာစရာ မရှိပါဘူး။ “မြင်းခွာတချက်ပေါက်လျှင် မီးဟုန်းဟုန်း တောက်စေရမည်” လို့ ရဲရဲတောက် ကြွေးကြော်ခဲ့တဲ့ သခင်ဗဟိန်း လည်း သမိုင်းဝင်ခဲ့မှာ မဟုတ်ပါဘူး။ ဗိုလ်အောင်ကျော်လည်း သွေးမြေမကျ ရသလို “စပတ်လမ်း” က “စပတ်လမ်း” အတိုင်းပဲ ရှိနေမှာ ဖြစ်ပါတယ်။\nအလာတူးပဲ ၁၉၆၂ က စလို့ ၂၀၀၇ ရွှေဝါရောင်တော်လှန်ရေး အထိ ခေတ်အဆက်ဆက် စစ်အာဏာရှင် တော်လှန်ရေး လူထုလှုပ်ရှားမှုကြီးတွေသာ စစ်အာဏာရှင်ဆီက ခွင့်ပြုချက်တောင်း လုပ်နေခဲ့ရမယ်ဆိုရင် ဘယ် လူထု တော်လှန်ရေးမှ ပေါ်ပေါက်လာစရာ အကြောင်း မရှိပါဘူး။\nလူ့အခွင့်အရေး နဲ့ ဒီမိုကရေစီ အတွက် အကြမ်းမဖက် လူပ်ရှားခဲ့သူ ဒီမိုကရေစီ မိခင်ကြီး စတင် ထင်ရှားကျော်ကြားလာခဲ့တဲ့၊ နိုင်ငံတကာမှာ ထင်ရှားပြီး လူလေးစား တန်ဖိုးထားခြင်း စတင် ခံလာရတဲ့ ရှစ်လေးလုံး အရေးတော်ပုံကြီးဟာ “အာဏာပိုင်ရဲ့ ခွင့်ပြုချက်ကိုသာ စောင့်နေရရင်” စ ဖြစ်ခဲ့မှာကို မဟုတ်ပါဘူး။ တံတားဖြူ က နေ တံတားနီ လည်း ပြောင်းခဲ့မှာ မဟုတ်ပါဘူး။\nဖြစ်မှ.. ဖြစ်ရလေ.. ဒီမိုကရေစီ ပြယုဂ်.. လူ့အခွင့်အရေး တက်ကြွလှုပ်ရှားသူ.. လူထု ခေါင်းဆောင်ကြီးရယ်.. ရှစ်လေးလုံး လူထု အရေးတော်ပုံကြီးကို စတင် မွေးဖွားပေးခဲ့တဲ့ ဖုန်းမော် နေ့၊ လူ့အခွင့်အရေး နေ့မှာမှ ဒီလို စကားမျိုး ပြောထွက် ရက်တာ အံ့သြတုန်လှုပ် ရင်နာလို့ မဆုံး ဖြစ်ရပါတယ်။\nခုတော့.. ဖြစ်နေတာက.. လူထု လှုပ်ရှားမှု နဲ့ လူထု အင်အား ကို သင်းကွပ်ချင်တော့ “တရားဥပဒေ စိုးမိုးရေး” ဆိုပြီး ခေါင်းစဉ်ပြောင်းသုံးသွားပေမယ့် တကယ်တော့ “လူထု ငြိမ်ဝပ်ပိပြားရေး” “ငြိမ်ပိ” လမ်းစဉ် နဝတ လေ အတိုင်း အာမခံနဲ့..၊ အသံမကျယ်နဲ့..၊ ခေါင်းငုံ့ လက်ပိုက် ငြိမ်ခံ နေစမ်း လို့ ပြောတာနဲ့ သိပ်.. မထူးလှတော့ပါဘူး..။\n“တရားဥပဒေ စိုးမိုးရေး” တဲ့လား..။ ကောင်းပါပြီ.. ။ “တရားမျှတရေး” ဆိုတာရော ထည့်မပြောတော့ဘူးလား..။\n“တရားမျှတမှု” ကို အခြေမခံ တဲ့ “တရားဥပဒေ စိုးမိုးရေး” ရှိနေလို့ အဖိနှိပ်ခံ နင်းပြား လူထု ဟာ ပို ဖိနှိပ်ခံ၊ ညှင်းဆဲခံ နေရရုံသာ ဖြစ်နေမှာ မဟုတ်ဘူးလား..။ ဖိနှိပ်သူ စိတ်ကြိုက် ဖန်တီးထားတဲ့ တရားဥပဒေတွေ စိုးမိုးဖို့ပဲ ပြောနေတော့မှာလား..။ တရားဥပဒေတွေ၊ လုပ်ထုံးလုပ်နည်းတွေ၊ အမိန့်ပြန်တမ်းတွေ တရားမျှတမှု ရှိ/မရှိ ကိုရော ဝေဖန် သုံးသပ်မှု မလုပ်တော့ဘူးလား..။\n“Rule of Law” တရားက နာလို့တော့ ကောင်းပါရဲ့..။ ဒါပေမယ့် ဒီ ဥပဒေ တွေ ဘယ်လို ဖန်တီး ဖြစ်ပေါ်လာသလဲ..၊ ဘယ်က လာသလဲ ဆိုတာကို မကြည့်တော့ဘူးလား..။ “Sources of law” က ဘယ်အရာတွေလဲ..။\nတိုင်းပြည်ရဲ့ အခြေခံအုတ်မြစ် အခြေခံဥပဒေ မှာ မတရားမှုတွေ ဒင်းကြမ်းပြည့်နေတာကို ပြင်ဖို့ မကြိုးစားဘဲ “တရားဥပဒေ စိုးမိုးရေး” ပဲ နင်းကန် ဇောင်းပေးနေလို့ လူထု “တရားမျှတမှု”၊ ကို ဖော်ဆောင် နိုင်ပါ့မလား..။ “လူမှု တရားမျှတမှု” ကိုရော သယ်ဆောင်လာ နိုင်ပါ့မလား..။\n“Rule of Law” နဲ့ “Justice” မှာ “Justice” ဆိုတဲ့ “တရားမျှတမှု” ကသာ ရှေ့က လာသင့်တာ မဟုတ်ဘူးလား..။ အရာရာမှာ “တရားမျှတမှု” ကိုသာ ရှေ့တန်းတင် ဦးစားပေး စဉ်းစားသင့်တာ လောက နိယာမ ပဲ မဟုတ်လား..။ “တရားမျှတမှု” ပါမှ.. ရှိမှ လောကပါလ တရား ဆိုတဲ့ လူ့လောကကို စောင့်ရှောက်တဲ့ တရားက ပြီးပြည့်စုံတာ မဟုတ်လား..။\n“ဥပဒေ နည်းလမ်းဘောင် အတွင်းက လုပ်ပါတယ်..၊ တရားဝင် ဖြစ်ပါတယ်..၊ Officially, Legally..” စတဲ့ စကားလုံးတွေ၊ အပြောတွေ၊ ထုတ်ပြန်ချက်တွေနဲ့ ကမ်းကုန်တဲ့ “မတရားမှု” တွေ အလုပ်ခံခဲ့ရတာတွေက တိုင်းပြည်မှာ ခေတ်အဆက်ဆက်ပဲ မဟုတ်လား.။\nခုနောက်ဆုံး “မီးလောင်တိုက်သွင်း” တော့လည်း တရားဥပဒေဘောင်အတွင်းက လုပ်ခဲ့တာပါလို့ ကြေငြာခဲ့တာပဲ မဟုတ်လား..။\n“မီးလောင်တိုက်သွင်း” ခံရတဲ့ “တရားဥပဒေဘောင်အတွင်း” ဆိုတာတွေ၊ “နည်းလမ်းတကျ” ဆိုတာတွေ နဲ့ ”တရားဥပဒေစိုးမိုးရေး” ဆိုတာတွေကို ပြည်သူလူထုက ကြောက်လှပါပြီ ခင်ဗျာ..။\nလက်ပံတောင်းတောင် လူထု အပါအဝင် ဗမာပြည်ရဲ့ အများစု နင်းပြား ပြည်သူ တွေ အရင် လိုနေတာက “တရားမျှတမှု” ပါ..။ “တရားဥပဒေ စိုးမိုးမှု” မဟုတ်ပါဘူး..။ “တရားမျှတမှု” ကို လူထု အများစု စံစားပြီးချိန်ရောက်မှ..၊ မတရားမှုတွေ၊ မတရားတဲ့ ဥပဒေတွေ နိဌိတံ တဲ့ အခါမှ “တရားဥပဒေ စိုးမိုးမှု” တရား နာပါရစေလား ခင်ဗျာ..။\n“လား” ပေါင်းများစွာ..၊ မေးခွန်းပေါင်းများစွာ.. ဖြစ်ရပါတယ် ဥက္ကဋ္ဌကြီး ခင်ဗျာ..။\nမျှော်လင့်ချက်တွေ တပွေ့တပိုက် ထားခဲ့မိလို့ ကြေကွဲခဲ့ရတဲ့ ခံစားမှုကိုတော့ အရင်နှစ်ပိုင်းတွေကတည်းက ဖြေဆည်နိုင်ခဲ့ပါပြီ..။ ခုတော့ မေးခွန်းတွေပဲ ကျန်ပါတော့တယ်..။\nတိုင်းပြည် ငြိမ်းချမ်းပြီး တရားဥပဒေစိုးမိုး တာကို လူထုခေါင်းဆောင်ကြီး မြင်ချင်တာ နားလည်ပါတယ်။ ဒါပေမယ့် သေနတ် နဲ့ ချိန် ထားတဲ့ “တည်ငြိမ် ငြိမ်းချမ်း မှု”၊ မတရား တဲ့ တရားဥပဒေတွေနဲ့ ချုပ်နှောင်ထားတဲ့ “တရားဥပဒေစိုးမိုးမှု” က တိုင်းပြည် နဲ လူထုအတွက် အကျိုးမရှိ၊ အနာဂတ် မလှ၊ ဖိနှိပ်သူ အာဏာပိုင် ဖို့ချည်းသက်သက်ဆိုလည်း နိုင်ငံရေး သုခမိန် ပညာရှိ ခေါင်းဆောင်ကြီး နားလည် ပြီးသာ ဖြစ်တယ်ဆိုတာ ယုံကြည်ပါတယ်။\nဒါကြောင့် တရားဥပဒေစိုးမိုးရေး ဥက္ကဋ္ဌကြီး အနေနဲ့ တိုင်းပြည်မှာ “Justice” Vs. “Rule of Law” ယှဉ်တွဲ ဖော်ဆောင်နိုင်ဖို့ရာအတွက် အရင်ဆုံး တရားမျှတမှု “Justice” ကိစ္စကို အလေးပေးပါဦး လို့ တောင်းဆိုလိုက်ပါတယ်။\n4 Responses to တရားဥပဒေစိုးမိုးရေးတဲ့လား..\nkyaw on March 14, 2013 at 1:38 pm\nvery good,that right\nမင်းသန့် on March 14, 2013 at 6:20 pm\nသြော် ..တောင်းပဲ ..တောင်းနေတော့တာကိုး .. ကိုယ်တိုင်ဖန်းတီးရမယ်… ကိုယ် လိုက်နာရမယ့် ဥပဒေဟာ … ကိုယ်ဖန်တီး ထားတဲ့ ဥပဒေသာလျှင်ဖြစ်ရမယ်…. ကိုယ်တိုင် မဖန်တီး နိုင်တဲ့အပြင် ..အခုဟာက သူတို့ရေးဆွဲထားတဲ့ ဥပဒေကို သူတို့ကိုယ်တိုင် မလိုက်နာလို့ ..လိုက်နာအောင် ..စပြီးလုပ်နေရတဲ့ အချိန်…. ပထမ အဆင့် ပေါ့။ နောက် ဥပဒေကို ပြည်သူလူထုတရပ်လုံးက သိမှ ..ဥပဒေ ဖေါက်ဖျက်တဲ့ သူကို …. ရွေးထုတ်နိုင်လာလိမ့်မယ်။ လောလောဆယ်တော့ မြန်မာ ပြည်သူ အများစုက အခုမှ စပြီး လမ်းကြောင်းပေါ်မှာ လေးဖက်သွားယုံပဲ ရှိသေးတယ်။ မတ်တပ်သွားဖို့ ၊ဆိုလိုတာက ကိုယ်ရေးဆွဲတဲ့ ဥပဒေ နဲ့ ကိုယ်နေဖို့ကတော့ အလှမ်းဝေးနေသေးတယ်။ နိုင်ငံ တကာ မှာ ဥပဒေတွေ ဘယ်လို ကျင့်သုံးတယ် ဆိုတာတွေ များများလေ့လာပြီး အတုယူသင့်တယ်။ ဒီမိုကရေစီနိုင်ငံမှာ ဥပဒေ တွေ ဘယ်လောက်တင်းကြပ်တယ် ဆိုတာ လေ့လာကြည့်သင့်တယ်။ ဒီကိစ္စမှာ ကျနော် ခံစားမိတာကတော့ .. အကြမ်းဖက်ဖြိုခွင်းမှုကို ကျနော် ဆန့်ကျင်တယ်။ လျှော်ကြေး (သို့) ပြန်လည်နေရာ ချထားရေး ကို သေသေချာချာ လုပ်ပေးရမယ်။ ဒါကိုတာဝန်ရှိတာ ကတော့ အစိုးရပဲ… ဒေါ်အောင်ဆန်းစုကြည် မဟုတ်ဘူး။ ဒီစီမံကိန်းက အရင့်အရင်ကတည်းက လုပ်လာတာ ကျနော်တို့ငယ်ငယ်လေးထဲက (ကျနော် ၄၃ နှစ်) ပြဿနာက အစိုးရက လူထုအတွက် သေသေချာချာ မဖြေရှင်းတာပဲ ၊ ကျနော့် စိတ်ထဲမှာ ဒေါ်စုကို ဒီမိုကရေစီ ခေါင်းဆောင် ဆိုတာထက် ကျောင်းဆရာမ တယောက်၊ နည်းပေးလမ်းပြ တယောက် လိုပဲ မြင်တယ်။ လူတွေရဲ့ နိုင်ငံရေး စဉ်းစားတွေးခေါ်ပုံကို ..ပုံဖေါ်ပေးနေယင်း ရသလောက် ပြောပေးနေတယ်။ လုပ်ရမှာက လူထုကိုယ်တိုင်ပဲ …သူပြောတဲ့ စကားကို ကျနော် ဘာသာပြန်ကြည့်တယ်… ဥပဒေ ရှိတယ် လိုက်နာပါ … မလိုက်နာနိုင်ယင် .. အဲဒီဥပဒေ ကို လိုက်နာလို့ ရတဲ့ အခြေအနေဖြစ်အောင် ပြင်ဆင်ရေးဆွဲပါ။ မကြိုက်ယင် မကြိုက်ကြောင်း ဆန္ဒပြပါ။ အားလုံးပဲ ကိုယ့်ဘာသာ ကိုယ်လုပ်ကြပါ … ကျမကတော့ အသက်ကြီးပါပြီ.. ဒီမိုကရေ စီနိုင်ငံတော် ကြီးကို မီချင်မှ မီပါလိမ့်မယ်… လို့ ကျနော်ခံစားမိပါတယ် ။။ (ကျနော့် အတွေး၊အမြင်ပါ)\nသာထွန်း on March 14, 2013 at 10:29 pm\nအတိုက်အခံတွေလည်း ပြည်သူကို ကျောခိုင်းကြလေပြီ။ပြည်သူဘက်မှ ဘယ်ပါတီ ဘယ်အစိုးရမှ မရှိ ပြည်သူသာရှိတယ်။အရာရာကို သတိ ဥာဏ် အင်အား။ပြည်သူအင်အားထားပြီး အောင်ပွဲရအောင် တိုက်ပွဲဝင်ကြရမယ်။\nHtwe on March 15, 2013 at 4:47 am\nI am strongly agreed with you. Justice should be there before rule of law.\nHow can rule law without justice?\nWhat for and how they have investigated about Latpantawn Tawn project.\nI would like to say “please wake up our mother Daw Sun SuuKyi ! Please wake up!!!


လက်ပံတောင်းအကြမ်းဖက်မှုကနေ ကျွန်တော်တို့ ဘာတွေရရှိခဲ့ကြသလဲ (Tu Maung Nyo) | MoeMaKa Burmese News & Media\nလက်ပံတောင်းအကြမ်းဖက်မှုကနေ ကျွန်တော်တို့ ဘာတွေရရှိခဲ့ကြသလဲ (Tu Maung Nyo)\nလက်ပံတောင်းအကြမ်းဖက်မှုကနေ ကျွန်တော်တို့ ဘာတွေရရှိခဲ့ကြသလဲ\nတူမောင်ညို ( ၂၀၁၂ ခုနှစ်၊ ဒီဇင်ဘာ ၄ ရက်)\nနိုဝင်ဘာလ ၂၉ ရက်နေ့ (ဗိုလ်) ဦးသိန်းစိန်ကြံ့ဖွံ့အစိုးရရဲ့ “မီးလောင်ဗုံးပစ်သွင်းပြီး အကြမ်းဖက်ဖိနှိပ်ခဲ့တဲ့ဖြစ်ရပ်” ကနေ ကျနော်တို့ ဘာတွေ ရရှိခဲ့ကြသလဲ။\nအဓိကအချက် ၂ ချက် မှာ\n– ဦးပိုင် (UMEH) ရဲ့ လက်ဝါးကြီးအုပ်စီးပွားရေးစားခွက်ကို လုံးဝ အထိမခံခြင်းနဲ့ ၄င်းတို့အကျိုးစီးပွားကို ပြတ်ပြတ်သားသား ကာကွယ်ခြင်း။\nဤဖြစ်ရပ်ဟာ ပြည်သူတစ်ရပ်လုံးကို ပွင့်လင်းမြင်သာမှုရှိစွာ အသိပေးလိုက်တဲ့ (ဗိုလ်) ဦးသိန်းစိန်ကြံ့ဖွံ့အစိုးရရဲ့ သဘောထား ကြေညာချက်ပဲဖြစ်ပါတယ်။\nဒါအပြင် ဒီဖြစ်ရပ်အပေါ် “ဒီချုပ်ဥက္ကဋ္ဌ” အပါအဝင်၊ “၈၈ ကျောင်းသား” စသော အတိုက်အခံများသည် ကြားဝင်စေ့စပ်ဖြန် ဖြေပေးသူများအဖြစ် “ယဉ်ကျေးစွာ” ရပ်တည်ဆောင်ရွက်ခဲ့ကြသည်ကို ပြည်သူတစ်ရပ်လုံးကိုအနေဖြင့် ပွင့်လင်းထင်ရှားစွာတွေ့မြင်ကြား သိခဲ့ရပါတယ်။ “ယဉ်ကျေးတဲ့ပုဂ္ဂိုလ်များရဲ့ နည်းလမ်းဟာ အပေးအယူလုပ်တဲ့နည်းလမ်းသာဖြစ်တယ်” ပါသတဲ့။\nယဉ်ကျေးသောပုဂ္ဂိုလ်များသည်မည်သည့် အရာများဖြင့် အပေးအယူလုပ်ကြပါသနည်း။\nအဖိနှိပ်ခံပြည်သူများ၊ တက်ကြွလှုပ်ရှားသူများ၏ ဘဝ၊ အသက်၊ ခန္ဓာကိုယ်အစိတ်ပိုင်းများလား။\nအုပ်စိုးသူ၊ ဖိနှိပ်အကြမ်းဖက်သူများကတော့ ငြိမ်းချမ်းစွာဆန္ဒပြသူ ရဟန်းရှင်လူပြည်သူများကို ကျည်ဆံ၊ နံပတ်ဒုတ်၊ မီးသတ် ပိုက်၊ မီးလောင်ဗုံး၊ မျက်ရည်ယိုဗုံး၊ လူမဆန်သည့် စစ်ကြောရေး၊ နှစ်ရှည်ထောင်ချခြင်းစသည့် နည်းလမ်းမျိုးစုံဖြင့် ဖိနှိပ်မြဲ၊ အကြမ်းဖက် မြဲဖြစ်ပါတယ်။\nငုံ့ခံနေသောသူသည် မည်သည့်အခါမျှ မော်ကြည့်ဝံ့တော့မည် မဟုတ်ပါ။\nဖိနှိပ်အုပ်စိုးသူများ၏ ဆန္ဒသည် ပြည်သူများ ထာဝစဉ် “ငြိမ်ဝပ်ပိပြား” နေစေရေးသာဖြစ်ပါတယ်။\nခံရဲတာတစ်ခုထဲကို သတ္တိဟု အဓိပ္ပါယ်ဖွင့် ဆိုလျှင်ပြည့်စုံမည်မဟုတ်ပါ။ တွန်းလှန်ပုန်ကန်ဖီဆန်ရဲဖို့ဆိုတဲ့ အချက်ကို ဖြည့်စွက် ပေးမှသာ သတ္တိ၏ အဓိပ္ပါယ်သည်ပြည့်ဝပြည့်စုံလာပါလိမ့်မယ်။\nခံရဲသူသည် တစ်ပြိုင်နက်တည်းတွင် တွန်းလှန်ပုန်ကန်ဖီဆန်ရဲဖို့ မုချလိုအပ်ပါတယ်။\nယဉ်ကျေးသောသူများသည် ငြိမ်းချမ်းစွာ အပေးအယူလုပ်သည့်နည်းကို လှပကျင်လည်စွာ အသုံးပြုတတ်ကြသလို လိုအပ် လာလျှင် တော်လှန်ပုန်ကန်မှုဟူသော တရားမျှတပြီး လူကြီးလူကောင်းဆန်သည့် နည်းလမ်းကို ရွေးချယ်သုံးစွဲဝံ့ရပါမယ်။\nသမိုင်းကိုပြန်ကြည့်သောအခါ ယဉ်ကျေးသောချိန်ဘာလိန်ဝါဒသည် ဖက်ဆစ်ဟစ်တလာကို ယဉ်ပါးအောင်ဖြောင့်ဖျနားချနိုင်ခဲ့ ခြင်းမရှိခဲ့ပါ။ ယနေ့ မျက်မှောက်ကာလတွင်လည်း ယဉ်ကျေးသော အမေရိကန်အစိုးရသည် အယ်ခိုက်ဒါအကြမ်းဖက်သမားများကို မည်သည့်နည်းဖြင့် ချေမှုန်းနေပါသနည်း။\n(ဗိုလ်) ဦးသိန်းစိန် ကြံ့ဖွံ့အစိုးရသည် အကြမ်းဖက်မှုဖြင့် လက်ယဉ်နေသူများ လက်မရွံ့သူများသာဖြစ်ပါတယ်။ မီးလောင်ဗုံးပစ် သွင်းပြီး အကြမ်းဖက်ပြခဲ့ပြီ မဟုတ်ပါလား။\n“မီးလောင်ဗုံးပစ်သွင်းပြီး အကြမ်းဖက်မှု” ကို စုံစမ်းစစ်ဆေးပေးရန်၊ အကြမ်းဖက်မှုနဲ့ပတ်သက်ပြီး တာဝန်ရှိသူများက ဝန်ချ တောင်းပန်ရန် စတဲ့တောင်းဆိုချက်များ ကြေညာပြီးခါမှ ပြောင်ပြောင်တင်းတင်း ဖျက်သိမ်းပစ်ခဲ့တယ်။ စုံစမ်းစစ်ဆေးရေးကော်မရှင် ကို ပြန်လည်ဖွဲ့စည်းတာဟာ အကြမ်းဖက်မှုကို စုံစမ်းစစ်ဆေးမပေးဘူးလို့ ငြင်းပယ်တာဖြစ်ပါတယ်။\n“ဥပဒေအရ၊ တာဝန်အရ လုပ်ဆောင်ခဲ့တာဖြစ်တယ်”\nလို့ စစ်ကိုင်းတိုင်းဒေသကြီးရဲမှူးကြီးစန်းယု ပါးစပ် ကနေတဆင့် ထုတ်ဖေါ်ပြောကြားစေခဲ့တယ်။ ဒီအချက်က တာဝန်ရှိသူများက ဝန်ချတောင်းပန်ရန်ဆိုတဲ့အချက်ကို လျစ်လျူရှုလိုက်တာဖြစ်ပါတယ်။ ဒါ့အပြင် မီးလောင်ဗုံးပစ်ခတ်မှုကြောင့်ထိခိုက်ဒဏ်ရာရရှိခဲ့တဲ့သံဃာတော်တွေကို “ရာဇဝတ်မှုလူနာ” အဖြစ် ဆေးမှတ်တမ်းမှာရေးသွင်းစေခဲ့တယ်။\n“ ရာဇဝတ်မှုလူနာ” အဖြစ်သဘောထားတယ်ဆိုတဲ့ အချက်ဟာ “နိုင်ငံရေးအကျဉ်းသားမရှိဘူး” ဆိုတဲ့ သဘောထားနဲ့အခြေခံ အားဖြင့် ထပ်တူထပ်မျှပဲဖြစ်ပါတယ်။ လက်ပံတောင်း ကြေးနီးစီမံကိန်း ဖျက်သိမ်းရေး ငြိမ်းချမ်းစွာဆန္ဒပြနေသူအားလုံး (သံဃာ+ ပြည်သူ) ကို ရာဇဝတ်မှုကျူးလွန်သူတွေအဖြစ် သဘောထားတယ်ဆိုတာကို ဖေါ်ပြလိုက်တာပဲဖြစ်ပါတယ်။ အဓိပ္ပါယ်က လက်ပံတောင်းပြည်သူ များရဲ့ တောင်းဆိုမှုများကို လစ်လျူရှု၊ အကြမ်းဖက် ဖိနှိပ်ဖြိုခွဲ၊ ဖမ်းဆီးပြီး ထောင်သွင်းအကျဉ်းချရမယ်ဆိုတဲ့ သဘောပါပဲ။\nဒီသဘောထားရဲ့ လက်တွေ့ လုပ်ရပ်အဆင့်ဆင့်ကို နိုဝင်ဘာလ ၂၉ ရက်နေ့ ဖြစ်ရပ်ကနေ ဒီဇင်ဘာလ ၃ ရက်နေ့ အတွင်း ဖြစ်ပေါ်ခဲ့တဲ့ ဖြစ်ရပ်များမှာ အထင်အရှားတွေ့နိုင်ပါတယ်။\n– နိုဝင်ဘာလ ၂၉ ရက်နေ့ လင်းအားကြီးအချိန်မှာ မီးလောင်းဗုံးပစ်သွင်းပြီး အကြမ်းဖက်ဖြိုခွဲစေခဲ့တယ်။\n– နိုဝင်ဘာလ ၂၉ ရက်စွဲဖြင့် သတင်းထုတ်ပြန်ချက် (၁၁/၂၀၁၂) ထုတ်ပြန်ခဲ့ပြီး။ ထိုသတင်းထုတ်ပြန်ချက်ကို နေ့ချင်း ပြန် လည်ရုပ်သိမ်းခဲ့တယ်။\n– နိုဝင်ဘာ ၃၀ ရက်၊ မုံရွာမြို့၊ အုန်းခြံရပ်ကွက်၊ ဇက်ဆိပ်သောင်ပြင်တွင် ဒီချုပ်ဥက္ကဋ္ဌမိန့်ခွန်းပြောကြားခဲ့တယ်။\n– ဒီဇင်ဘာ ၁ ရက်နေ့မှာ အမိန့်ကြော်ငြာစာအမှတ် (၉၂/၂၀၁၂) ဖြင့် စုံစမ်းစစ်ဆေးရေးကော်မရှင်ဖွဲ့စည်းခဲ့တယ်။ အဆိုပါ စုံစမ်းစစ်ဆေးရေးကော်မရှင်၏ ရည်ရွယ်ချက်တွင် “ဆန္ဒပြမှုဖြစ်စဉ်များ ထိန်းသိမ်းခြင်းတို့အပေါ် အခြေအနေအမှန် ဖော်ထုတ်နိုင်ရန်” ဆိုသည့်အချက်ပါဝင်ပါတယ်။\n– ဒီဇင်ဘာ ၃ ရက်နေ့တွင် အမိန့်ကြော်ငြာစာအမှတ် (၉၅/၂၀၁၂) ထုတ်ပြန်ပြီး “အမိန့်ကြော်ငြာစာအမှတ် (၉၂/၂၀၁၂)” ကို ရုပ်သိမ်းခဲ့တယ်။\nအထူးသဖြင့် နိုဝင်ဘာလ ၃၀ ရက်နေ့ မုံရွာမြို့၊ အုန်းခြံရပ်ကွက်၊ ဇက်ဆိပ်သောင်ပြင်တွင် ဒီချုပ်ဥက္ကဋ္ဌ က “အမုန်းမထားဖို့ ပြေလည်ကြေအေးရေးတရား” ဟောခဲ့ပြီးနောက်ပိုင်း မှာ (ဗိုလ်) ဦးသိန်းစိန်ကြံ့ဖွံ့အစိုးရဘက်မှ သိသိသာသာ အပေါ်စီးယူ ပြောင်းလာခဲ့ တဲ့ သဘောထားတွေအဖြစ်လည်းတွေ့ရှိရတာဖြစ်ပါတယ်။\n5 Responses to လက်ပံတောင်းအကြမ်းဖက်မှုကနေ ကျွန်တော်တို့ ဘာတွေရရှိခဲ့ကြသလဲ (Tu Maung Nyo)\nfree burma on December 5, 2012 at 9:04 am\nfree burma on December 5, 2012 at 9:09 am\nused chemical weapon on human are world crimial. Hello’ usa and UN why shutup ur mouth….say some thing….i know you want some thing from thank shwe…thank shwe stay command …..\nကြေးတောသား on December 5, 2012 at 10:51 am\nSaw Mon Eim on December 5, 2012 at 6:55 pm\nThe idea appears to be excellent and acceptable. But it is an absolutely bad idea to implement it in practicle situation.\nSaw Mon Eim on December 5, 2012 at 11:16 pm\nThe author should be an actual politician with dependable capacities for the people of Burma like DASSK, Min Ko Naing etc. rather than beingapolitical Guru in Moemakha just asawriter.\nအားလုံးပါဝင်နိုင်တဲ့ဆွေးနွေးပွဲနဲ့ ပုဒ်မ ၄၃၆ ပြင်ဆင်ရေး ... ဘယ်ဟာ ပထမလဲ\nတူမောင်ညို - လွှတ်တော် ဝဋ်ဆင်းရဲမှာ ဇွတ်ဆွဲပြီး မနေကြပါနဲ့


09/08/14 ~ MM Daily Star\nမေမြတ်နိုးကို ရဲတိုင်ပြီး အရေးယူမည်ဟု Miss Asia Pa...\nဘယ်လောက်တန်တယ် ဆိုပြီး ဈေးခေါ်ရအောင် ညီမက ကုန်ပစ္စည...\n၀တ်ရုံနက်ကြီး ၀တ်ပြီး တစ်နိုင်ငံလုံး ခြေလျင် သွားလ...\nငြိမ်းချမ်းရေးဖလားရ လက်ရွေးစင်ဘောလုံးအသင်းအား ကြို...\nအောက်တိုဘာလကုန်မှာ တစ်နိုင်ငံလုံးအပစ်ရပ် လက်မှတ်ရေ...\nထိပ်လန့်စရာကောင်းတဲ့ ကောင်းကင်ယံထက်မှ ဓာတ်ပုံများ\nချစ်သူမိန်းကလေးကို ဓားဖြင့် အချက်ပေါင်းများစွာထိုး...\nသဘာထားကွဲလွဲမှုကြောင့် ABSDF၏ စစ်ရေးကော်မရှင်အတွင်း...\nအယ်လ်ကိုင် ဝင်ရောက်လာမည်ဆိုလျှင် ဘာတွေပြင်ဆင်ထားသင...\nMPT ဆင်းမ်ကတ်များ ဈေးတင်ရောင်းသည့် ကိုယ်စားလှယ်ဆိ...\nဒါရိုက်တာ မိုက်တီး ဘယ်လဲ ? ဘာလဲ ?\nငြိမ်းချမ်းရေးဖလားရ မြန်မာဘောလုံးအသင်း စက်တင်ဘာ ၈ ...\nမေမြတ်နိုးကို ရဲတိုင်ပြီး အရေးယူမည်ဟု Miss Asia Pacific World ကော်မတီ သတိပေး\n21:00 အနုပညာလောက သတင်း No comments\nကိုရီးယားနိုင်ငံ Miss Asia Pacific World ကော်မတီက မြန်မာအလှမယ် မေမြတ်နိုးကို လိမ်ညာမှုများအတွက် ကိုရီးယားနှင့် မြန်မာရဲတပ်ဖွဲ့များထံသို့ ရာဇ၀တ်မှုနှင့် အရေးယူရန် တောင်းဆိုသွားမည်ဟု ကြေညာချက် ထုတ်ပြန်ထားသည်။\nကိုရီးယား အော်ဘဇာဘာ သတင်းစာတွင် စက်တင်ဘာ ၆ ရက် ဖော်ပြထားသော အဆိုပါအဖွဲ့အစည်း၏ ကြေညာ ချက်၌ ယင်းကဲ့သို့ ရေးသားထား ခြင်းဖြစ်သည်။ ထိုကြေညာချက်တွင် မေမြတ်နိုးအား အချက် သုံးချက်ကြောင့် မယ်ပွဲဆုရှင်အဖြစ်မှ ဖယ်ရှားခဲ့ရသည်ဟု ဆို သည်။\nအဆိုပါအချက်များတွင် အဆက်မပြတ်လိမ်ညာမှုများ၊ မိခင်ကို သုံးလနေထိုင်ခွင့်မပြုပါလျှင် သူကပါ သူ၏တိုင်းပြည်သို့ ပြန်မည်ဆိုသည့် ရိုင်းပျသော တစ်ကိုယ်ကောင်းဆန်သော အပြုအမူနှင့် ကော်မတီ၏စကားကို နားမထောင်ခြင်း စသည်တို့ဖြစ်သည်ဟု ကိုရီးယားနိုင်ငံ Miss Asia Pacific World ကော်မတီက ထောက်ပြထားသည်။\nထို့အပြင်မေမြတ်နိုးကို နိုင်ငံတကာယဉ်ကျေးမှုမသိသူ နိုင်ငံကြီးသား မပီသသူ၊ ယဉ်ကျေးမှုချင်းခြားနားချက်ကို မကျော်လွှားနိုင်ခြင်းဖြင့် ကိုရီးယားနိုင်ငံယဉ် ကျေးမှုကို လိုက်မမီသူအဖြစ် လည်း ၎င်းတို့က စွပ်စွဲထားသည်။ ကော်မတီက မေမြတ်နိုး၏ ကိုရီးယားခရီးစဉ်နှင့် ပတ်သက်၍ သြဂုတ် ၁၉ ရက်မှ ၂၇ ရက်ထိအသေးစိတ်ထုတ်ပြန်ခဲ့ပြီး၊ သူမက ရင်သားခွဲစိတ်မှု မပြုခဲ့ဟုဆိုသော်လည်း သြဂုတ် ၂၀ တွင် ခွဲစိတ်ခဲ့ကာ သြဂုတ် ၂၃ အထိ ဆေးရုံတွင်ရှိခဲ့ကြောင်း ဖော်ပြထားသည်။ သြဂုတ် ၂၉ တွင် မေမြတ်နိုးနှင့် ကော်မတီ ထိပ်တိုက်တွေ့ကာ သြဂုတ် ၂၅ ရက်တွင်ဆေးရုံက ဆင်းခဲ့ကြောင်း ထုတ်ပြန်ချက်တွင် ဖော်ပြထားသည်။\nနိုင်ငံတကာ သတင်းဌာနများက သူတို့ ကော်မတီနှင့် မေးမြန်းပြီး အခြေအနေမှန်ကို သိရှိသော်လည်း မြန်မာပြည်က သတင်းမီဒီယာများသည် စက်တင်ဘာ ၂ ရက်က အလှမယ် မေမြတ်နိုးပြုလုပ်ခဲ့သော သတင်းစာ ရှင်းလင်းပွဲကိုသာ အခြေခံပြီးရေးသားထားသည်ဟု ဆိုသည်။ ထိုကဲ့သို့ ပုဂ္ဂိုလ်ရေး အခြေခံရေးသားထားသော သတင်းမီဒီယာများသည် မြန်မာနှင့် ကိုရီးယားနှစ်နိုင်ငံလုံး၏ ပုံရိပ်ကို ဖျက်ဆီးနေသည်ဟု ကိုရီးယားနိုင်ငံ Miss Asia Pacific World ကော်မတီက စွပ်စွဲပြောကြားသည်။ မေမြတ်နိုးကို အဆိုပါကြေညာချက်နှင့်ပတ်သက်၍ 7Day Daily က ဖုန်းဖြင့် ဆက်သွယ်မေးမြန်းရာ ဖုန်းကိုင်ခြင်းမရှိပေ။\nစက်တင်ဘာ ၂ ရက်တွင် ပြုလုပ်သော သတင်းစာရှင်းလင်းပွဲတွင် Miss Asia Pacific World ကော်မတီသည် တစ်ကိုယ်လုံးခွဲစိတ်ရန် ပြောဆိုပြီး၊ လုပ်ငန်းရှင်များကိုဖျော်ဖြေရန် ပြောခဲ့ကြောင်းမေမြတ်နိုးက ပြောကြားခဲ့သည်။\nဘီဘီစီနှင့် တခြားသတင်းမီဒီယာများတွင် ဖော်ပြခဲ့သော သတင်းများအရ ကိုရီးယားနိုင်ငံ Miss Asia Pacific World ကော်မတီသည် တခြား နိုင်ငံတကာ အလှမယ်များနှင့် အလားတူပြ ဿနာများရှိခဲ့သည့် အဖွဲ့အစည်းဖြစ်ပါသည်။ ယူကျူ့ဘ်ဗီဒီယိုတွင်လည်း အဆိုပါအဖွဲ့အစည်းနှင့် နိုင်ငံတကာမယ်များ ပြိုင်ပွဲတွင် မရိုးသားမှုကြောင့် စကားများ ငြင်းခုံနေကြသည့် ဗီဒီယိုဖိုင်ကိုလည်း တွေ့ရသည်။ မယ်ဆု ပြိုင်ပွဲဆိုသော်လည်း ဆုငွေပေးခြင်းမရှိဘဲ ဆုရသူမယ်ကို အဆိုတော် မင်းသမီးဖျော်ဖြေသူ ဖြစ်အောင်သာ စပွန်ဆာအဖွဲ့အစည်း များဖြင့် ကူညီပေးလေ့ရှိပါသည်ဟု သူတို့၏ ထုတ်ပြန်ချက်တွင်လည်း ဖော်ပြထားပါသည်။\nကိုရီးယားနိုင်ငံတွင် သရုပ်ဆောင်များ၊ မော်ဒယ်များ၊ မင်းသမီးများကို သူတို့၏အဖွဲ့အစည်းများ၊ မန်နေဂျာများက လုပ်ငန်းရှင်များဖြင့် ဖိအားပေးပြီး ဖျော်ဖြေခိုင်းသည်မှာ ထုံးစံဖြစ်သည်။\nမြန်မာပရိသတ်များသိရှိကြသည့် နာမည်ကျော်ကိုရီးယားမင်းသမီး Jang-Ja-Yeon သည် ထိုကဲ့သို့ ပြဿနာများကြောင့် ၂၀၀၉ ခုနှစ် မတ်လ ၂၉ ရက် တွင် ကိုယ့်ကိုယ့်ကိုယ် သတ်သေခဲ့သည်။ သူသည် ကိုရီးယားလုပ်ငန်းရှင်များ၊ အဖွဲ့အစည်းများက လုပ်ငန်းရှင်များနှင့် ဖျော်ဖြေရန် ဖိအားပေးခံရမှုကြောင့် စိတ်ဓာတ်ကျကာ သတ်သေခြင်းဖြစ်သည်ဟု ကိုရီးယားသတင်းဌာနများက ရေးသားဖော်ပြခဲ့ဖူးပါသည်။\nဘယ်လောက်တန်တယ် ဆိုပြီး ဈေးခေါ်ရအောင် ညီမက ကုန်ပစ္စည်း မဟုတ်ဘူးဟုဆိုလိုက်တဲ့ မြန်မာမော်လ်ဒယ်မလေး\n20:00 အနုပညာလောက သတင်း No comments\n၀တ်ရုံနက်ကြီး ၀တ်ပြီး တစ်နိုင်ငံလုံး ခြေလျင် သွားလာနေသည့် အမျိုးသမီး\n19:00 ထူးဆန်းထွေလာ, နိုင်ငံတစ်ကာ သတင်း No comments\nလျှို့ဝှက်ဆန်းကြယ်နှင့် ဂမ္ဘီရ၀တ္ထုများထဲမှ ဇာတ်ကောင်များအတိုင်း အမျိုးသမီးတစ်ဦးသည်\n၀တ်ရုံအနက်ဖြင့် တစ်ဦးတည်း အမေရိကန်နိုင်ငံမြို့ကြီးများသို့ တစ်မြို့ဝင်တစ်မြို့ထွက် ခြေလျှင်\nခရီးသွားလာနေကြောင်း သတင်းမီဒီယာများနှင့် လူမှုကွန်ယက်စာမျက်နှာများတွင် ပျံ့နှံ့လာခဲ့ပြီး\nအဆိုပါအမျိုးသမီး မည်သူမည်ဝါ ဖြစ်သည်ကို လူအများ စိတ်ဝင်စားလာကြသည်ဟု Oddity\nCentral သတင်းဌာနက ဖော်ပြသည်။\nယင်းအမျိုးသမီး၏ ဓာတ်ပုံအများအပြားကိုလည်း အင်တာနက်တွင် လူအများက တင်ကြပြီး\nဖေ့စ်ဘုတ်ခ် လူမှုကွန်ယက်တွင်ပင် အဆိုပါအမျိုးသမီးအား ရည်ညွှန်းသည့် “Where is the\nMysterious Woman in Black” ဟူသည့် စာမျက်နှာတစ်ခုပင် ပေါ်ထွက်လာခဲ့သည်။\nထို့အတူ အခြားလူမှုကွန်ယက်များ ဖြစ်ကြသည့် အင်စတာဂရမ်၊ တွစ်တာတို့တွင်လည်း ယင်း\nအမျိုးသမီး၏ ဓာတ်ပုံများနျင့် ၎င်းမည်သူမည်ဝါ ဖြစ်နိုင်ကြောင်း ထင်မြင်ရေးသားချက်များ\nအသုံးပြုသူများအကြားတွင် ရေပန်းစားလာခဲ့သည်။ ၎င်းအမျိုးသမီးသည် လမ်းလျှောက်ရာတွင်\nမည်သူမျှနှင့် စကားသိပ်ပြောလေ့မရှိပဲ တစ်ဦးတည်းသာ လမ်းလျှောက် လေ့ရှိပြီး ယင်းအချက်\nကြောင့်ပင် ၎င်းကို လူအများ ပိုမိုစိတ်ဝင်စားလာခဲ့ကြသည်။\nလူအချို့ ကမူ ယင်းကို သာသနာပြုနေသူတစ်ဦးအဖြစ် ထင်မြင်ရေးသားကြပြီး အချို့ကယင်းမှာ\nပင်တဂွန်စစ်ဌာနချုပ်တွင် တာဝန်ထမ်းဆောင်ခဲ့သူတစ်ဦးဖြစ်သည်ဟု ဆိုသည်။ လူအချို့ကလည်း\n၎င်းကို မဟူရာနတ်မိမယ်အဖြစ် တင်စားပြောဆိုကြပြီး အမျိုးသမီးတစ်ဦးကမူ သူ၏ သမီးငယ်လေး\nက မဟူရာနတ်မိမယ်၏ ဦးခေါင်းတစ်ဝိုက်တွင် ရောင်စဉ်များ ထင်ဟပ်နေသည်ကို တွေ့ရှိခဲ့ရ\nကြောင်းနှင့် ယင်းနောက်ပိုင်းတွင် ၎င်းတို့ မိသားစုမှာ အေးချမ်းမှုများနျင့် ပျော်ရွှင်မှုများ ပိုမို\nများပြားလာသည် ဟုပင် ရေးသားပြောဆိုခဲ့သည်။\nသို့ရာတွင် အဆိုပါအမျိုးသမီးနှင့် မောင်နှမတော်စပ်သူ ရေမွန်ပိုးလ်စ်ဆိုသူ၏ ရှင်းလင်းချက်များ\nထွက်ပေါ်လာမှသာ ယင်းထင်မြင်ယူဆချက်နှင့် ရေးသားချက်များမှာ အခြေအမြစ်မရှိသည့်\nအရာများ ဖြစ်ကြောင်းကို သေချာစေခဲ့သည်။ စစ်ပြန်တစ်ဦးနျင့် အသက်၅၆နှစ်ရှိပြီဖြစ်သော\nအဲလီးဇဘတ်ပိုးလ်စ်တွင် သားသမီးနျစ်ယောက်ရှိပြီး အယ်လဘားမားပြည်နယ်၊ မော့သ်မြို့တွင်\n၂၀၀၈ခုနှစ်တွင် ခင်ပွန်းဖြစ်သူကို ဆုံးရှုံးခဲ့ပြီး ၂၀၀၉ခုနှစ်တွင် ဖခင်ဖြစ်သူကို ဆုံးရှုံးခဲ့ရပြီးနောက်ပိုင်း\nတွင် အဲလီးဇဘတ်တွင် စိတ်ရောဂါစွဲကပ်လာခဲ့သည်။ ယင်းနောက်ပိုင်းတွင် မိသားစုဝင်ဖြစ်သူများ\nက ၎င်းအား စစ်ပြန်ကြီးများဆေးရုံသို့ တက်ရောက်ကုသမှု ခံယူစေခဲ့သည်။\nယင်းဆေးရုံတွင် တက်ရောက်ကုသမှုခံယူစဉ်အတွင်း ၎င်း၏ စိတ်ကျန်းမာရေးအခြေအနေမှာ\nသိသိသာသာ တိုးတက်ကောင်းမွန်လာခဲ့သော်လည်း ယင်းမှာ ကြာရှည်ခံခဲ့ခြင်းမရှိပေ။ နောက်\nပိုင်းတွင် ၎င်း၏ အခြေအနေမှာ ပြန်လည်ဆိုးရွားလာခဲ့ပြီး နောက်ဆုံးတွင် ၎င်းမှာ ဆေးရုံမှ\nပျောက်ခြင်းမလှ ပျောက်ဆုံးသွားခဲ့သည်။ ထိုအချိန်မှစ၍ အဲလီးဇဘတ်သည် အမေရိကတစ်ခွင်\nတစ်ကိုယ်တည်းလမ်းလျှောက်ခြင်းခရီးစဉ်ကို စတင် ခဲ့သည်။\n"နောက်ပိုင်း သူ့ရဲကခရီးစဉ်ကို စတင်ခဲ့တဲ့ နေရာက သူတက်ခဲ့တဲ့ ဆေးရုံကနေဆိုရင် တစ်မိုင်\nလောက်ပဲဝေးတယ်။ အဲဒီနေရာကို သူသွားခဲ့တယ်။ နောက်ပိုင်းမှာတော့ သူက ကျွန်တော့်အိမ်ကို\nရောက်လာတယ်။ ဘ၀င်မကျတဲ့ ပုံစံနဲ့ ညည်းညူကြိမ်းမောင်းတယ်။ တစ်ညကျတော့ သူရောက်\nလာတယ်။ နောက်ပြီး ကျိန်စာတိုက်တဲ့ပုံစံနဲ့ ပါးစပ်က ဆက်တိုက်ဆိုသလို ရွတ်ဆိုတယ်။\nတနင်္ဂနွေတစ်နေ့မှာတော့ သူ့ဆံပင်တွေ အကုန်ရိတ်ပစ်ပြီးတော့ ဘုရားကျောင်းလည်းမသွားတော့\nဘူး။ အဲဒီနောက်ပိုင်း လတော်တော်ကြာအောင် သူလုံးဝ ပျောက်သွားခဲ့တယ်" ဟု ရေမွန်က\nသို့တိုင် ၎င်း၏အစ်မဖြစ်သူသည် စိတ်သဘောထား နူးညံ့သိမ်မွေ့ပြီး ကြင်နာတတ်သူဖြစ်ကြောင်း\nရေမွန်က ထုတ်ဖော်ပြောဆိုခဲ့သည်။ "အကယ်၍ ဖြစ်နိုင်မယ်ဆိုရင် ကျွန်တော်ကတော့ သူ့ကို\nအိမ်ပြန်လာစေချင်ပါတယ်။ ဒါမှသာ ကျွန်တော်တို့ သူ့ကို ကုသစောင့်လျှောက်မှုတွေ ပေးနိုင်မှာ\nဖြစ်ပါတယ်" ဟု ယင်းက ပြောသည်။\nယခုအခါတွင် အဲလီးဇဘတ်အတွက် ရည်ညွှန်းထားသည့် ဖေ့စ်ဘုတ်အကောင့်ကို follow\nလုပ်ထားသူ နျစ်သောင်းနီးပါးခန့်ရှိပြီး ၎င်းတို့က အဲလီးဇဘတ်ကို ၎င်း၏ ခရီးစဉ်တစ်လျှောက်\nမျက်ခြည်မပြတ် စောင့်ကြည့်ရန် ကြိုးစားနေကြသည်။\n"တကယ်လို့ သင့်အနေနဲ့ အဲဒီအမျိုးသမီးကို တွေ့ရှိခဲ့လို့ရှိရင် စားစရာဖြစ်ဖြစ်၊ သောက်စရာဖြစ်ဖြစ်၊\nဒါမှမဟုတ် သူ့မှာလိုအပ်နေတယ်လို့ သင်ထင်တဲ့အရာတစ်ခုခုကို လှူဒါန်းပြုစုလိုက်ပါ။\nကျေးဇူးပြုပြီးတော့ သူ့ကို နွေးထွေး စွာ ဆက်ဆံပေးကြပါ။ သူ့ကို ကူညီပေးကြပါ" ဟု\nFrom: The Myanmar Times\nထူးနှင့်တရုတ်ကုမ္ပဏီပူးပေါင်းပြီး တပ်နယ်အားကစားကွင်းကို ဒေါ်လာနှစ် သန်းခန့် ကုန်ကျခံတည်ဆောက်ပေး\n18:15 သတင်း No comments\nထူးကုမ္ပဏီအုပ်စုဥက္ကဋ္ဌဦးတေဇက တပ်နယ်အားကစားကွင်းအား လွှဲပြောင်းပေးအပ်နေစဉ် (ဓာတ်ပုံ−Htoo FB)\nထူးကုမ္ပဏီအုပ်စုနှင့်တ ရုတ်နိုင်ငံမှ Guandong Zhenrong Energy ကုမ္ပဏီတို့ပူးပေါင်း ကာ ပြင်ဦးလွင်၊ တပ်မတော်နည်း ပညာတက္ကသိုလ်တွင် တပ်နယ် အားကစားကွင်းကို ဒေါ်လာနှစ် သန်းခန့် အကုန်အကျခံတည် ဆောက်လှူဒါန်းခဲ့ကြောင်း သ တင်းရရှိသည်။\n‘‘တရုတ်နိုင်ငံGDZRကုမ္ပဏီ နဲ့ ပူးပေါင်းလှူဒါန်းခဲ့ခြင်းက ကောင်းမွန် တဲ့ နှစ်နိုင်ငံဆက် ဆံ ရေးတည်ဆောက်ရာမှာ အ ထောက်အပံ့ဖြစ်စေနိုင်သလို ပ ညာရေး၊ ကျန်းမာရေးကဏ္ဍများ တိုးတက်လာစေရန် တစ်ဖက်က တတ်နိုင်သမျှဆောင်ရွက်နေသ ကဲ့သို့ အားကစားကဏ္ဍကိုတိုး တက်လာစေရန်အတွက်လည်း ယခုလိုလှူဒါန်းရခြင်းဖြစ်ပါ တယ်’’ဟု ထူးကုမ္ပဏီများအုပ်စုမှ တာဝန်ရှိသူ တစ်ဦးကပြောသည်။\nအားကစားဖွံ့ဖြိုးတိုးတက် စေရန်အခြေခံအဆောက်အအုံ မြှင့်တင်လိုသည့်ရည်ရွယ်ချက်နှင့် တရုတ်-မြန်မာနှစ်နိုင်ငံ ချစ်ကြည် ရေးရင်းနှီးမြှုပ်နှံမှုကို ပြသရန်ရည် ရွယ်၍ အဆိုပါတပ်နယ်အားက စားကွင်း ကိုတည်ဆောက်ခဲ့ခြင်း ဖြစ်ပြီး အားကစားကွင်း၌ အလျား ၁၀၅ မီတာ၊ အနံ ၈၆မီတာရှိ ဘောလုံးကွင်းတစ်ကွင်း၊ မီတာ ၄၀၀ပြေးလမ်း ရှစ်လမ်းပါနိုင်ငံတ ကာအဆင့် မီရော်ဘာပြေးလမ်း၊ မီးလင်းတိုင် ၁၀တိုင်၊ အ၀ီစိတွင်း၊ ပတ်လည်ရေနုတ်မြောင်း၊ မြက် ခင်းရေဖျန်းစနစ်၊ ခြံစည်းရိုး၊ရေ စင်တို့ပါဝင်ပြီးအမေရိကန်ဒေါ် လာနှစ်သန်းခန့်အကုန်အကျခံ ဆောက်လုပ်လှူဒါန်းခဲ့ခြင်းဖြစ် သည်။\nထူးကုမ္ပဏီအုပ်စုဥက္ကဋ္ဌဦး တေဇက အားကစားကွင်းဆက် လက်မွမ်းမံထိန်းသိမ်းနိုင်ရန် ကျပ်သိန်းတစ်ရာနှင့် တပ်နယ်အား ကစားကွင်းလွှဲပြောင်းခြင်း အခမ်းအနားကို စက်တင်ဘာ ၅ရက်တွင်ကျင်းပခဲ့ပြီး ပန်းပွားအကဖြင့် လာရောက်ဖျော်ဖြေသည့် ကျောင်းသားကျောင်း သူများအတွက် ငွေကျပ် သိန်းငါးဆယ် လှူဒါန်းခဲ့ ကြောင်းသတင်းရရှိသည်။\n18:13 အားကစား ဘောလုံး No comments\nရန်ကုန်- ဖိလစ်ပိုင်ငြိမ်းချမ်းရေးဖလား(PFF Peace Cup 2014)ပြိုင်ပွဲတွင် ဗိုလ်စွဲခဲ့သော မြန်မာ့လက်ရွေးစင်ဘောလုံးအသင်းသည် စက်တင်ဘာ ၈ရက်၊ နံနက် ၉နာရီခွဲ ၀န်းကျင်က ရန်ကုန်လေဆိပ်သို့ပြန်လည်ရောက်ရှိ လာရာ ပြည်သူများက ကြိုဆိုခဲ့ကြသည်။\nမြန်မာ့လက်ရွေးစင်အသင်းအားဂုဏ်ပြုကြိုဆိုပွဲနှင့်ဖလားအပ်ပွဲအခမ်းအနားကို ယနေ့နေ့လယ်တွင် သုဝဏ္ဏကွင်း၌ ပြုလုပ်ခဲ့သည်။\nအောင်ပွဲရကစားသမားများအားလောလောဆယ်တွင်အားကစားဝန်ကြီးဌာနပြည်ထောင်စုဝန်ကြီးနှင့်လုပ်ငန်းရှင်ကြီးများက ကျပ်သိန်း ၁,၂၀၀ကျော် ဂုဏ်ပြုပေးအပ်ခဲ့သည်။\nမြန်မာ့လက်ရွေးစင်ဘောလုံးအသင်းအနေဖြင့် ၂၀၀၆မာဒေးကားဖလားပြိုင်ပွဲ၌ ဗိုလ်စွဲပြီးနောက်\nရှစ်နှစ်အကြာတွင်နိုင်ငံတကာပြိုင်ပွဲဆုဖလားတစ်ခု ပြန်လည်ရယူနိုင်ခဲ့ ခြင်းဖြစ်သည်။\nအောက်တိုဘာလကုန်မှာ တစ်နိုင်ငံလုံးအပစ်ရပ် လက်မှတ်ရေးထိုးမည်\n18:00 ငြိမ်းချမ်းရေး ဆွေးနွေး မှုများ No comments\nတစ်နိုင်ငံလုံး အပစ်ခတ်ရပ်စဲရေး လက်မှတ်ရေးထိုးပွဲကို လာမယ့် အောက်တိုဘာလကုန် မှာ နေပြည်တော်မှာ ကျင်းပသွားမယ်လို့ ပြည်ထောင်စုဝန်ကြီး ဦးအောင်မင်း က ပြောပါတယ်။\nဒီနေ့ ရန်ကုန်မြို့ မြန်မာငြိမ်းချမ်းရေးစင်တာမှာ ၀န်ကြီးဦးအောင်မင်းက RFA ကို အခုလို ပြော လိုက်တာပါ။\n“ကျနော်တို့ ဆွေးနွေးရန်ကျန်တာကတော့ ၁ဝ ချက်လောက်ပဲ ကျန်တော့တယ်၊ အဲဒီ့ ၁ဝ ချက်လောက် ကိုပဲ ကျနော်တို့က လာမယ့် စက်တင်ဘာလ ၂၂၊ ၂၃၊ ၂၄ မှာ ဆွေးနွေးချင်ပါတယ်ဆိုပြီးတော့ ကျနော်တို့က စာပို့တယ်၊ သူတို့ဖက်ကတော့ အဖြေမရသေးဘူး၊ အဲ့နေ့မှာ ဆွေးနွေးပွဲဖြစ်သွားလို့ရှိရင် တတိယမူကြမ်း ထဲက ကျန်တဲ့ ၁ဝ ချက်လောက်ကို ကျနော်တို့ က ဆွေးနွေးမယ်၊ ဆွေးနွေးလို့ အားလုံးသဘောတူသွားပြီ ဆိုလို့ရှိရင်တော့ လက်မှတ်ရေးထိုးမယ့်ရက်ကို ကျနော်တို့ သတ်မှတ်မယ်၊ လက်မှတ်ရေးထိုးတာကလည်း ကျနော်မှန်းကြည့်တာကတော့ အောက်တိုဘာ လကုန်လောက်မှာပဲ ဖြစ်မယ်လို့ ဒီလိုပဲမှန်းပါတယ်”\nပြည်ထောင်စု ငြိမ်းချမ်းရေး ဖော်ဆောင်ရေးကော်မတီ UPWC နဲ့ တိုင်းရင်းသား လက်နက်ကိုင် အဖွဲ့အစည်းတွေနဲ့ ဖွဲ့စည်းထားတဲ့ တစ်နိုင်ငံလုံး အပစ်ခတ်ရပ်စဲရေးဆိုင်ရာ ညှိနှိုင်းရေးအဖွဲ့ NCCT တို့ဟာ တစ်နိုင်ငံလုံး အပစ်ခတ်ရပ်စဲရေး လက်မှတ်ရေးထိုးနိုင်ဖို့အတွက် တတိယမူကြမ်းကို လာမယ့် စက်တင်ဘာလ ၂၃ ရက်နေ့မှာ အပြီးသတ်ဆွေးနွေးသွားမယ်လို့ သိရပါတယ်။\nအပစ်ခတ်ရပ်စဲရေး လက်မှတ်ရေးထိုးပြီးရင် လာမယ့်နှစ် ဇန်န၀ါရီလလောက်မှာ အစိုးရ၊ တိုင်းရင်းသား လက်နက်ကိုင်အဖွဲ့တွေအပြင် နိုင်ငံရေးပါတီတွေ အတော်များများပါဝင်တဲ့ နိုင်ငံရေးဆွေးနွေးပွဲကို စတင်နိုင်မယ်လို့ ခန့်မှန်းကြောင်းလည်း ၀န်ကြီး ဦးအောင်မင်းက ပြောပါတယ်။\n17:00 သတင်း, နိုင်ငံ့ အရေးများ No comments\n၂၀၁၄ နိုဝင်ဘာလလောက်မှာ ပြည်ထောင်စုလွှတ်တော်က လစ်လပ်နေတဲ့ မဲဆန္ဒနယ်တွေအတွက် ကြားဖြတ်ရွေးကောက်ပွဲ တစ်ရပ်ကျင်းပပေးမယ်လို့ ပြည်ထောင်စုရွေးကော်မရှင် ပြောဆိုထားရာကနေ အခု ကြားဖြတ်ရွေးကောက်ပွဲ ကျင်းပမှာ မဟုတ်တဲ့အကြောင်း ကော်မရှင်ဥက္ကဋ္ဌ ဦးတင်အေးက ဒီကနေ့ ရန်ကုန်မြို့ မြန်မာငြိမ်းချမ်းရေးစင်တာမှာ ပြုလုပ်တဲ့ သတင်းစာရှင်းလင်းပွဲအတွင်း ပြောဆိုသွားခဲ့တာပါ။\nပြည်သူ့လွှတ်တော်မှာ လစ်လပ်မဲဆန္ဒနယ် ၁၃ နေရာ ၊ အမျိုးသားလွှတ်တော်မှာ လစ်လပ် ၆ နေရာနဲ့ တိုင်းနဲ့ပြည်နယ် လွှတ်တော်တွေမှာ ၁၆ နေရာ စုစုပေါင်း ၃၅ နေရာ ရှိနေတဲ့အတွက် အစောပိုင်းကာလတုန်းက ကြားဖြတ်ရွေးကောက်ပွဲ ကျင်းပဖို့ ရှိတယ်ဆိုပြီး ကြေညာခဲ့တာဖြစ်ပေမယ့် တိုတောင်းတဲ့ ကာလအတွင်း အချိန်လုပြီး လုပ်ရမယ့်အနေအထားရှိပြီး ငွေကြေး ကုန်ကျစရိတ်တွေ မြင့်လာမယ့် သဘောတွေကြောင့် မကျင်းပတော့တာလို့ သူက ပြောပါတယ်။\n“ကြားဖြတ်ရွေးကောက်ပွဲနဲ့ပတ်သက်ပြီး ကျနော် လုပ်ဖို့ မရှိတော့ပါဘူး။ သို့သော်လည်းပဲ ဒီလို ဒီဇင်ဘာနောက်ဆုံးပတ်ထဲမှာ လုပ်မယ်ဆိုလို့ရှိရင် ကျနော်တို့ လွှတ်တော်မှာလည်း အခက်အခဲ ရှိပါတယ်။ ပါတီတွေမှာလည်း အခက်အခဲ ရှိပါတယ်။ ကျနော်တို့မှာလည်း အခက်အခဲ ရှိပါတယ်။ အဲဒီတော့ ကြားဖြတ်ရွေးကောက်ပွဲ လုပ်ပေးလိုက်လို့ ပြီးသွားလို့ရှိရင်လည်း ဒီရဲ့ result က - ဒီရဲ့ အနိုင်အရှုံးသည် လွှတ်တော် မဲခွဲဆုံးဖြတ်တဲ့နေရာမှာ ထိခိုက်မှု မရှိပါဘူး။ ဘယ်လိုပဲဖြစ်ဖြစ် ကြံ့ခိုင်ရေးပါတီဟာ အသာစီးရနေတဲ့ပါတီပဲ၊ သို့သော်လည်းပဲ ဒီနေ့ လွှတ်တော်ထဲကို ကြည့်မယ်ဆိုလို့ရှိရင် လွှတ်တော်ထဲမှာ ဖွဲ့စည်းပုံအခြေခံ ဥပဒေ ပြင်ဆင်ရေးကိစ္စတွေ၊ နောက်ပြီးတဲ့အခါကျတော့ မြန်မာနိုင်ငံနဲ့ သင့်လျော်မယ့် ရွေးကောက်ပွဲစနစ် ပြုပြင်ပြောင်းလဲရေးကိစ္စတွေ လုပ်နေတဲ့ကိစ္စကို လွှတ်တော်က တော်တော်လေး အလုပ်တွေများတဲ့ကာလလည်း ဖြစ်ပါတယ်။ တကယ်လို့သာ ကြားဖြတ်ရွေးကောက်ပွဲ လုပ်မယ် ဆိုလို့ရှိရင် လွှတ်တော်ထဲမှာရှိနေတဲ့ ပါတီခေါင်းဆောင်တွေ၊ တချို့ကိုယ်စားလှယ်တွေဟာ ကြားဖြတ်ရွေးကောက်ပွဲအတွက် လုံးပမ်းနေရမယ်ဆိုရင် အလုပ်တွေများတဲ့ -- တွေဟာ ကြားဖြတ်စည်းရုံးရေးအတွက် ဝန်ထုတ်ဝန်ပိုးပိမှာ ကျနော့်အနေနဲ့ စိုးရိမ်တဲ့အတွက်ကြောင့် ဒါကိုလည်း ကျနော် တွေးပါတယ်။”\nကြားဖြတ်ရွေးကောက်ပွဲ ကျင်းပဖို့ မရှိတော့ဘူးဆိုတဲ့ သတင်းကို ဒီကနေ့ မနက်အစောပိုင်းမှာ ကော်မရှင်က ပြည်တွင်း နိုင်ငံရေးပါတီ ၃၅ ခု နဲ့ တွေ့ဆုံပြီး အသိပေးခဲ့တာလည်း ဖြစ်ပါတယ်။\nအခုလို နိုင်ငံရေးပါတီက ခေါင်းဆောင်တွေနဲ့ တွေ့ဆုံပြီး ရွေးကောက်ပွဲ မကျင်းပတော့ဘူး လို့ ပြောဆိုတဲ့အပေါ်မှာ နိုင်ငံရေးပါတီအချို့က လက်ခံတဲ့အကြောင်း ဦးတင်အေးက ပြောပါတယ်။\nမနေ့တုန်းကတော့ ကော်မရှင်ဥက္ကဋ္ဌဦးတင်အေးနဲ့ အမျိုးသား ဒီမိုကရေစီအဖွဲ့ချုပ် ဥက္ကဋ္ဌ ဒေါ်အောင်ဆန်းစုကြည်တို့ တွေ့ဆုံခဲ့ပါသေးတယ်။ အဲဒီတွေ့ဆုံမှုမှာလည်း ကော်မရှင်ဥက္က ဋ္ဌက ဒေါ်အောင်ဆန်းစုကြည်ကို ကြားဖြတ်ရွေးကောက်ပွဲ မကျင်းပတော့ဘူးလို့ ပြောဆိုသလို ဒေါ်အောင်ဆန်းစုကြည်ကလည်း ဒီအပေါ်မှာ တစ်စုံတစ်ရာ မကန့်ကွက်ခဲ့ဘူးလို့ ဦးတင်အေးက ပြောပါတယ်။\n“အခုနက ပြောပြသလို ကျနော့်အနေနဲ့ ဒီလို..ဒီလို..ဒီလို..ဒီလို… အခြေအနေရှိနေတယ်၊ လွှတ်တော်ထဲမှာ SEAT နေရာတွေ ရှိတယ်။ ပါတီတွေမှာ ဒီလို ရှိနေတယ်။ ကော်မရှင်မှာ ဒီလိုရှိတယ်။ အဲဒီအတွက်ကြောင့် ဒီကြားဖြတ်ရွေးကောက်ပွဲ လုပ်ဖို့ သင့်မသင့် သုံးသပ်ဖို့ လိုလာပါပြီ။ လိုလာနေတယ်။ ကျနော့်အနေနဲ့တော့ ပေးထားတဲ့အာဏာအရ မလုပ်တော့ဘူးလို့ပဲ ဆုံးဖြတ်ပါတယ်။ သဘော ဘယ်လိုရှိပါသလဲ-ဆိုတော့ ကျနော့်ရဲ့ သုံးသပ်ချက်က မှန်ပါတယ်-တဲ့။ အဲဒါကြောင့် သူ့အနေနဲ့လည်း ဘာမှ ငြင်းစရာမရှိပါဘူး-တဲ့။ ဒီလိုပြောတယ်။”\nအမျိုးသားဒီမိုကရေစီအဖွဲ့ချုပ်အနေနဲ့ ကြားဖြတ်ရွေးကောက်ပွဲ ကျင်းပတာဟာ ပါတီကြီးတွေအတွက် ရွေးကောက်ပွဲဝင်ဖို့ ပြဿနာ ကြီးကြီးမားမား မရှိပေမယ့် ပါတီငယ်တွေအတွက်တော့ အခက်အခဲတွေ ရှိနိုင်တဲ့အတွက် ၂၀၁၄ ခုနှစ် အတွင်းမှာ ရွေးကောက်ပွဲ ထပ်မလုပ်တော့တဲ့အချက်ကို ကန့်ကွက်ဖို့ မရှိဘူးလို့ NLD ပြောခွင့်ရှိသူ ဦးထွန်းထွန်းဟိန်က ဗွီအိုအေကို ပြောပါတယ်။\n“ကျနော်တို့ဘက်က ပြန်ကြည့်လိုက်လို့ရှိရင်လည်း ဒီဥစ္စာက ဘာမှ သိသာထင်ရှားတဲ့အပြောင်းအလဲပေါ့လေ။ အပြောင်းအလဲကြီး မဖြစ်နိုင်ဘူးပေါ့ ဆရာရယ်။ အမြတ်သိပ်မရနိုင်ဘူးပေါ့။ ဒီလိုပဲ ပြောရမှာပေါ့။ အဲလိုဆိုလို့ရှိရင် ဒီလိုဖြစ်တဲ့အတွက်ကြောင့် အဘက်ဘက်က ပင်ပမ်းသွားမယ့်အတူတူ ၂၀၁၅ မှာ အင်တိုက် အားတိုက် ပြိုင်ကြမယ်ပေါ့။”\nဒါပေမယ့် တဖက်မှာတော့ ရွေးကောက်ပွဲကော်မရှင်အနေနဲ့ မူလက ကျင်းပပေးမယ်လို့ ပြောထားလျက်နဲ့ အခုလို ပြန်ဖျက်တဲ့လုပ်ရပ်ဟာ မသင့်လျော်ဘူး လို့ ရခိုင်အမျိုးသားပါတီရဲ့ ပထမခေါင်းဆောင် ဦးအေးသာအောင်က ရှုမြင်ပါတယ်။\n“ကြားဖြတ်ရွေးကောက်ပွဲ လုပ်မယ်လို့ ထပ်ပြီးတော့ ပြောပြန်တယ်။ အခုတော့ မရှိဘူး ဆိုပြီး ပြောတယ်။ ဒါက မဖြစ်သင့်ဘူးလို့ထင်တယ်။ ဘာလို့လဲ ဆိုတော့ ဗဟိုရွေးကောက်ပွဲကော်မရှင်ဆိုတာ လုပ်ဖို့၊ မလုပ်ဖို့ဆိုတာ အတိအကျ ဆုံးဖြတ်ပြီးမှ ထုတ်ပြန်သင့်တယ်၊ ထုတ်ဖော်ပြောသင့်တယ်လို့ ကျနော်က မြင်ပါတယ်။”\n၂၀၁၄ ခုနှစ်အတွင်း ကြားဖြတ်ရွေးကောက်ပွဲ မလုပ်တော့တဲ့အတွက် ပြည်ထောင်စု ရွေးကောက်ပွဲကော်မရှင်အနေနဲ့ လာမယ့် ၂၀၁၅ ရွေးကောက်ပွဲ အတွက် ပြင်ဆင်တော့မှာဖြစ်ကြောင်း ဦးတင်အေးက ပြောပါတယ်။ လက်ရှိ အချိန်မှာတော့ မဲဆန္ဒရှင် စာရင်းပြုစုတဲ့ လုပ်ငန်းတွေကို ဆောင်ရွက်ဖို့ရှိပြီး လွတ်လပ်ပြီး တရားမျှတတဲ့ ရွေးကောက်ပွဲတစ်ရပ်ဖြစ်အောင် ကြိုးစားမယ်လို့လည်း သတင်းစာရှင်းလင်းပွဲအတွင်း ကတိပေးခဲ့ပါတယ်။\nတပ်မတော်သား ဗိုလ်ချုပ်ကြီးဟောင်း ဘ၀ကနေ ပြည်သူ့လွှတ်တော် ကိုယ်စားလှယ်အဖြစ် ကိုယ်တိုင် ရွေးကောက်ခံခဲ့တဲ့ စစ်အစိုးရ လက်ထက် ၂၀၁၀ ရွေးကောက်ပွဲတုန်းက မှာ လိုအပ်ချက်တွေ ရှိခဲ့တာကိုတော့ မငြင်းနိုင်တဲ့အကြောင်း ဗွီအိုအေ မေးမြန်းတဲ့အခါမှာ ဦးတင်အေးက ဖြေကြားခဲ့ပါတယ်။\nပြည်ထောင်စု ရွေးကောက်ပွဲ ကော်မရှင်အနေနဲ့ လာမယ့် ၂၀၁၅ ရွေးကောက်ပွဲ အချိုးကျကိုယ်စားပြု PR စနစ်ကို သမ္မတနဲ့ လွှတ်တော်က အတည်ပြု ပေးလာရင်တော့ ကျင်းသုံးပေးဖို့ တာဝန်ရှိကြောင်းလည်း ပြောဆိုခဲ့ပါတယ်ခင်ဗျား။\nအလှမယ် မေမြတ်နိုးနဲ့ တောင်ကိုးရီးယား အေးရှားပစိတ်ဖိတ်မယ် အဖွဲ့ ဖြစ်ပွားရတဲ့ ပြသနာ အကျဉ်းချုပ် ပြန်ဖော်ပြပါမယ်။ လွန်ခဲ့တဲ့ ၃ လ အဲဒီ မယ်ရွေးပွဲ တောင်ကိုရီးယားမှာ သွားရောက်ယှဉ်ပြိုင်ဖို့ မြန်မာပြည်ကိုယ်စား တာဝန်ယူရသူဟာ Miss Global Myanmar Organization တည်ထောင်ထားသူ ဒေါ်လှနုထွန်းပါ။ သူ့ရဲ့ အဓိက စီးပွားရေးဟာ နိုင်ငံတကာက အလှမယ် ပြိုင်ပွဲတွေမှာ ၀င်ရောက်ယှဉ်ပြိုင်ဖို့အတွက် မြန်မာပြည်ထဲက အလှမယ် တစ်ယောက်ရွေး၊ လေ့ကျင့်ပေးပြီး၊ သွားရောက် ယှဉ်ပြိုင်ခိုင်းစေတာမျိုးပါ။ သူ့အဖွဲ့က ရွေးချယ်လိုက်ပြီဆိုတာနဲ့ အဲဒီ မယ်ဟာ မြန်မာပြည် ကိုယ်စားပြု မယ် ဖြစ်သွားပြီး ဒေါ်လှနုထွန်းရဲ့ Organization နဲ့ ၃ နှစ်တာ စာချုပ်ချုပ်ရလေ့ရှိပါတယ်။ အဲဒီစာချုပ်မှာ မြန်မာပြည် ကိုယ်စားပြုမယ် ရမယ့် အခွင့်အရေး အကျိုးစီးပွားတွေကို Organization က အချိုးကျ ခွဲဝေယူဖို့ ထည့်သွင်း ချုပ်ဆိုလေ့ရှိပါတယ်။\nပြောရရင် ဒေါ်လှနုထွန်းရဲ့ Organization ဟာ ကိုရီးယားမှာ ကျင်းပမယ့် Miss Asia Pacific World ပြိုင်ပွဲအတွက် မြန်မာနိုင်ငံ ကိုယ်စား မေမြတ်နိုးကို ရွေးချယ်ခဲ့ပြီး သွားရောက်ယှဉ်ပြိုင်စေပါတယ်။ အဲဒီ ပြိုင်ပွဲမှာ မေမြတ်နိုး “မယ်” အဖြစ် သရဖူ အပ်နှင်း အရွေးခံရပါတယ်။ မယ်သရဖူ ရပြီး နောက်တော့ မြန်မာနိုင်ငံ ပြန်လာပါတယ်။ မြန်မာနိုင်ငံပြန်အရောက် ဒေါ်လှနုထွန်းရဲ့ Organization ဟာ မေမြတ်နိုးနဲ့ စာချုပ်ချုပ်ဖို့ လုပ်ပါတယ်။ ဒါပေမယ့် အဆင်မပြေဖြစ် စာချုပ် မချုပ်နိုင်တော့တဲ့အခါ နှစ်ဖက် အခြေအတင် အပစ်တင် စကားများကြပါတယ်။ နောက်ပိုင်း ဒေါ်လှနုထွန်းက မေမြတ်နိုးကို Miss Asia Pacific World သရဖူ ပြန်အပ်ရအောင် လုပ်မယ်လို့ ပြောဆိုပြီး ကိုရီးယား အဖွဲ့ဘက်ကိုလည်း မေမြတ်နိုး ဟာ စည်းကမ်းလိုက်နာသူ မဟုတ်တဲ့အကြောင်း၊ သရဖူ ပြန်သိမ်းသင့်ကြောင်း အကြောင်းကြားခဲ့ပါတယ်။ ဒါပေမယ့် သရဖူ ပေးထားတဲ့ ကိုရီးယား အဖွဲ့က ပြန်ရုပ်သိမ်းတာမျိုး မလုပ်ခဲ့ပါဘူး။ မေမြတ်နိုးနဲ့ မြန်မာပြည် ဒါရိုက်တာ တာဝန်ယူထားသူ ဒေါ်လှနုထွန်း တို့သာ အကွဲအပြဲ ဖြစ်ခဲ့ပြီး ဒေါ်လှနုထွန်းက မေမြတ်နိုးကိစ္စ သူနဲ့ လုံးဝ မသက်ဆိုင်တော့ဘူး ကြေငြာသည် အထိ ဖြစ်ခဲ့ပါတယ်။\nနောက်ဆုံး သရဖူ ပေးအပ်ထားတဲ့ အဖွဲ့က မေမြတ်နိုးကို ကိုရီးယား ခေါ်ပါတယ်။ နောက်ပိုင်း သတင်းစာရှင်းလင်းပွဲတွေမှာ မေမြတ်နိုးရဲ့ ပြန်လည် ရှင်းပြချက်အရ အဲဒီ အဖွဲ့ဟာ သူ့ကို ရင်သားကအစ တစ်ကိုယ်လုံး ပလပ်စတစ် ဆာဂျရီနည်းနဲ့ ခွဲစိတ် ပြုပြင်ပေးမယ်၊ အဲဒီအတွက် အကုန်အကျ ခံပေးမယ်၊ ခွဲစိတ်ပြုပြင်ပြီးရင် ပို လှလာမယ်၊ လှလာရင် မေမြတ်နိုးအနေနဲ့ ကိုရီးယားမှာ နေထိုင်တဲ့ စားရိတ်၊ အနုပညာ အလုပ်တွေ လုပ်ဖို့ စားရိတ်တွေအတွက် စပွန်ဆာ ရှာရတာ ပိုလွယ်ကူမယ် လို့ ပြောခဲ့တယ်လို့ ဆိုပါတယ်။ စပွန်ဆာ ရှာတဲ့နည်းကလည်း ကိုရီးယားက အဲဒီမယ်ကို သဘောကျတဲ့ စီးပွားရေး လုပ်ငန်းရှင်ကြီးတွေခေါ်ရင် အဖော်ပြုပေးရမယ် ဆိုတဲ့ သဘောမျိုးပါ။ နောက် ကိုရီးယား ဗီဇာ အချိန်ကြာကြာရအောင် ဂျပန်ကို စတေးရှောင်ပြီး ဂျပန်ကနေ တစ်ခါ ဗီဇာ ပြန်လျောက်ရမယ်၊ ဂျပန်မှာလည်း ကိုရီးယားမှာလို စပွန်ဆာ ရှာရမယ်လို့ ဆိုပါတယ်။ ဒီအတွက် ကိုရီးယားကို မေမြတ်နိုးနဲ့ အတူ လိုက်ပါသွားတဲ့ မိခင်ဖြစ်သူကို မြန်မာနိုင်ငံ ပြန်ခိုင်းပြီး မေမြတ်နိုး တစ်ယောက်တည်း နေရစ်ခဲ့ရမယ်လို့ တောင်းဆိုပါတယ်။\nအဲလို တောင်းဆိုမှုတွေ ရှိခဲ့ပြီးနောက်ပိုင်း မေမြတ်နိုးနဲ့ သူ့မိခင် ကိုရီးယားက ပြန်လာခဲ့ကြတာပါ။ သူတို့ ပြန်လာပြီးနောက် ကိုရီးယား Miss Asia Pacific World Organization ဟာ မေမြတ်နိုးဟာ စည်းကမ်းတွေ မလိုက်နာဘူး၊ သူတို့ရဲ့ ဒေါ်လာ တစ်သိန်းတန် သရဖူ ခိုးပြေးတယ် ဆိုပြီး ကြေငြာချက် ထုတ်ပြန်ပါတယ်။ တစ်ဆက်တည်း အဲဒီ သရဖူ မြန်မာပြည် ဒါရိုက်တာ ဒေါ်လှနုထွန်းကို အပ်ပေးဖို့ တောင်းဆိုပါတယ်။ အဲဒီကနေ တဆင့် မေမြတ်နိုးက သတင်းစာရှင်းလင်းပွဲ လုပ်ပြီး ရှင်းရတဲ့ အဆင့်အထိ ရောက်သွားတာပါ။\nမေမြတ်နိုး ကိစ္စ အပါအ၀င် အခြား မယ်တွေ ဖြစ်တဲ့ ပြသနာတွေနဲ့ ပါတ်သက်ပြီး ထောက်ပြစရာ အချက်တစ်ချို့ တွေ့ရပါတယ်။ တကယ်ဆို မေမြတ်နိုးဟာ အသက် ၁၆ နှစ်တောင် မပြည့်သေးပါဘူး။ လာမယ့် ၂၀၁၄ အောက်တိုဘာ ထဲမှာမှ ၁၆ နှစ် ပြည့်မှာပါ။ ဒါကို မိခင်ဖြစ်သူက မယ်ပြိုင်ပွဲ ၀င်ခိုင်းပါတယ်။ အလွန်မှားယွင်းတဲ့ လုပ်ဆောင်ချက်ပါ။ နေရှင်နယ် ဒါရိုက်တာ ဒေါ်လှနုထွန်းကလည်း ဒီအချက်ကို သိပါလျက် ကိုရီးယား Organization နဲ့ ညှိပြီး အသက်လိမ် ပြိုင်ပွဲဝင်စေပါတယ်။ ကိုရီးယား Organization ကလည်း ဒါကို သိသိကြီးနဲ့ ပြိုင်ပွဲမှာ လက်ခံလိုက်ရုံမက မယ်အဖြစ်ပါ ရွေးချယ်ပေးလိုက်ပါသေးတယ်။ ဒီ ကိစ္စ ပါဝင်ပါတ်သက်သူ အားလုံး မရိုးသားကြတဲ့ ပြသနာပါ။ ကြားထဲက ငယ်ရွယ်တဲ့ မိန်းကလေးတစ်ယောက် ပြသနာပေါ် နစ်နာမှု ဖြစ်စေခဲ့ပါတယ်။\nနောက်တစ်ချက်က ကိုရီးယား အခြေစိုက် Miss Asia Pacific World Organization ပြသနာပါ။ အဖွဲ့တည်ထောင်တာ ၄ နှစ်လောက်အတွင်း ပြသနာနဲ့ အပုပ်နံ့ထွက်ခဲ့တဲ့ အဖွဲ့အစည်းတစ်ခုပါ။ ၂၀၁၁ ခုနှစ် ပထမဦးဆုံး မယ်ရွေးချယ်ပွဲမှာ ရွေးချယ်ခံရတဲ့ တောင်ကိုရီးယား အလှမယ် ဂျန်အန်းအာ ဟာ ထိပ်ဆုံးအဆင့်ရွေးချယ်ခံရဖို့ ကာမနဲ့ လဲလှယ်ခံရတယ် ဆိုပြီး စွတ်စွဲမှုတွေ ရှိခဲ့တဲ့အတွက် ပြိုင်ပွဲက နှုတ်ထွက်ခဲ့ဖူးပါတယ်။ တစ်ဆက်တည်း ဗြိတိန်အလှမယ် အေမီဝီလာတန်ကလည်း ပွဲစီစဉ်တဲ့ လူတွေ သူ့ကို လိင်ပိုင်းဆိုင်ရာ အကြမ်းဖက်ဖို့ ကြိုးပမ်းခဲ့တဲ့အတွက် ထွက်ပြေးရတဲ့ အဆင့်ထိ ရောက်ခဲ့ပြီး ဟိုးလေးတကြော် ဖြစ်ခဲ့ဖူးပါတယ်။ နောက် သူတို့ ပြိုင်ပွဲ ထူးခြားချက်ကလည်း သရဖူရတဲ့ မယ်ကို ဘာ ဆုကြေးမှ မပေးဘူး ဆိုတာပါ။ အနုပညာ အလုပ်တွေ လုပ်ဖို့ မြေတောင်မြှောက်ပေးမယ် ဆိုတဲ့ မက်လုံးပဲ ရှိပါတယ်။ ပြောရရင် မြန်မာပြည်ထဲက အလှမယ် Organization တွေဟာ ဒီလို အပြည့်အ၀ မယုံကြည်ရတဲ့ အဖွဲ့အစည်းတွေက ကျင်းပတဲ့ အလှမယ် ရွေးပွဲတွေကို သွားရောက် ယှဉ်ပြိုင်ခိုင်းဖို့ မသင့်တော်ပါဘူး။ နောင်ဒါမျိုး မဖြစ်အောင် ဆင်ခြင်ကြဖို့ လိုပါမယ်။\nနောက်ဆုံးပြသနာက အလှမယ်တွေနဲ့ ပြည်တွင်းက Organization တွေ စာချုပ်ချုပ်တဲ့ ကိစ္စပါ။ လျှို့ဝှက်ပြီး ချုပ်ကြတယ်၊ စာချုပ်ကို မပေါက်ကြားစေရဘူး ဆိုပေမယ့် စီးပွားရေး အရဖြစ်စေ၊ လူမှုရေးအရဖြစ်စေ၊ မျှတတဲ့ စာချုပ်တွေ ဖြစ်ဖို့ လိုပါတယ်။ ဒီလိုမဟုတ်ဘူးဆိုရင် အခု မေမြတ်နိုး၊ ထားထက်ထက်၊ ခင်ဝင့်ဝါ တို့လိုပဲ နောက်ထပ် အလှမယ်တွေဟာလည်း ပြသနာပေါင်းစုံ ဖြစ်လာနိုင်တဲ့ အနေအထား ရှိနေသေးပါကြောင်း သုံးသပ်တင်ပြလိုက်ရပါတယ်။\n15:00 ထူးဆန်းထွေလာ, နိုင်ငံတစ်ကာ သတင်း No comments\nအမြင့်ပေ များစွာရှိတဲ့ ကျောက်တောင်ကြီးတွေ အထက်မှာ ကြိုးများဖြင့် ချဉ်နှောင်၍ နေထိုင် နေပုံများကို ဖော်ပြပေးလိုက်ပါတယ်။\nထိုမြင့်မားသော ကျောက်တောင်ကြီးများ အထက်တွင် စာအုပ်ဖတ် နေသူများ အရက် ဝိုင်းဖြင့် စားသောက်နေသူ များနှင့် ဆော့ကစား နေသူများကို ဖော်ပြပါ ပုံတွင် ကြည့်ရှုနိုင် ပါတယ်။\nချစ်သူမိန်းကလေးကို ဓားဖြင့် အချက်ပေါင်းများစွာထိုးသတ်ပြီး ကိုယ်တိုင်သေကြောင်းကြံ\nချစ်သူမိန်းကလေး နောက်ရည်းစားထား၍ ရည်းစား ဟောင်းက ကုမ္ပဏီရုံးသို့ လိုက် လာပြီး ဓားဖြင့် အချက် ၂၀ ခန့် ထိုးသတ်ခဲ့ပြီးနောက် ကိုယ်တိုင်သေကြောင်းကြံစည်ခဲ့ကြောင်းလှိုင်မြို့နယ်(၁၆)ရပ်ကွက်ရှိ အုပ်ချုပ်ရေးမှူးရုံးမှ သတင်းရရှိသည်။\nလှိုင်မြို့နယ်(၁၆)ရပ်ကွက် အင်းစိန်လမ်းမပေါ်ရှိ ပုဂ္ဂလိက ငွေချေးလုပ်ငန်း ကုမ္ပဏီတစ်ခု တွင် အလုပ်လုပ်ကိုင်လျက်ရှိ သည့် ၀န်ထမ်းအမျိုးသမီးတစ်ဦး ကို စက်တင်ဘာ ၅ ရက် နံနက်က၎င်း၏ ရည်းစားဖြစ်သူက ကုမ္ပဏီရေချိုးခန်းအတွင်း၌ ဓားဖြင့် အချက်ပေါင်းများစွာ ထိုးသတ်ခဲ့ပြီး ၎င်းကိုယ်တိုင် သေကြောင်းကြံစည်သော်လည်း အထမြောက်ခြင်းမရှိပေ။\nသေကြောင်းကြံစည်ခဲ့သော ယင်းအမျိုးသားမှာ ယခုအခါ ခွဲ စိတ်ကုသမှုခံယူခဲ့ပြီး မစိုးရိမ်ရတော့ကြောင်း လှိုင်မြို့နယ်ရဲစခန်းမှ သတင်းရရှိသည်။\n၎င်းအမျိုးသားသည် ယခင် က အဆိုပါကုမ္ပဏီမှ ၀န်ထမ်း ဟောင်းတစ်ဦးဖြစ်ပြီး အခင်းဖြစ် ပွားချိန်က ၎င်းတို့နှစ်ဦး စကား များရန်ဖြစ်ခဲ့ပြီး ကုမ္ပဏီရုံးအတွင်းရှိ ရေချိုးခန်း၌ အမှုဖြစ်ပွားခဲ့ခြင်း ဖြစ်သည်။\n‘‘ရုံးစဖွင့်တဲ့ အချိန်လောက်ပဲ။ကောင်မလေးနဲ့ သူနဲ့က ကုမ္ပဏီရေချိုးခန်းထဲ တံခါးချက်ထိုးပြီးစကားများ ရန်ဖြစ်နေတာ။နောက် ကောင်မလေးက ကယ်ကြပါဦးလို့ အော်တယ်။ ခဏနေတော့ အသံငြိမ်ကျသွားတယ်။ အဲဒီအချိန်ကောင်လေးက ထွက်လာပြီး စခန်းကို အကြောင်းကြားထား တယ်ပြောပြီး ရေချိုးခန်းထဲ တံ ခါးပြန်ပိတ်ပြီး ၀င်သွားတယ်။ ပြီး တော့ သူ့ရဲ့ ဘယ်လက်ကောက် ၀တ်ကို ဓားနဲ့ဖြတ်လိုက်တယ်’’ ဟု အခင်းဖြစ်ပွားချိန်တွင် လိုက်ပါ ဆောင်ရွက်ခဲ့သော ယင်းရပ်ကွက် မှ ဆယ်အိမ်မှူးတစ်ဦးက ပြော သည်။\nစမ်းချောင်းမြို့နယ်နေ အ သက် ၂၀ ကျော်အရွယ် အဆိုပါ အမျိုးသားမှာ ထိုကုမ္ပဏီတွင် ဧည့်ကြိုဝန်ထမ်းအဖြစ် လုပ်ကိုင် ခဲ့ပြီး လွန်ခဲ့သော သုံးလခန့်က အလုပ်ထွက်ခဲ့သူ ဖြစ်သည်။ အသတ်ခံရသူ အမျိုးသမီးနှင့် ၎င်းမှာ သီတင်းကျွတ်ပြီးပါက လက်ထပ်ရန် ရည်ရွယ်ထားကြောင်း သိရသည်။\n‘‘ကောင်မလေး အဖေက ဆေး ရုံတက်နေတဲ့ ကောင်လေးကို မနေ့က လာကြည့်သွားတယ်။ အဲဒီမှာဘာပြောခဲ့လဲဆိုတော့ သီတင်းကျွတ်ရင် သူတို့ကို လက်ထပ်ပေးဖို့ အစီအစဉ်ရှိတယ်လို့ ပြောသွားတယ်’’ ဟု အထက်ပါ ဆယ်အိမ်မှူးက ဆိုသည်။\nသေဆုံးသူ အမျိုးသမီးမှာ မိခင်က သဘောတူသည့် စစ်ဆေးတက္ကသိုလ်ကျောင်းဆင်း ဗိုလ်တစ်ဦးနှင့် ခင်မင်ရင်းနှီးလျက်ရှိသည်ဟု ဆိုသည်။\n‘‘လှိုင်စခန်းမှူးနဲ့ နယ်ထိန်း တွေ ရောက်လာပြီးမှ တံခါးကို ဖွင့်ရတယ်။ အခင်းဖြစ်ပြီး သိပ်မ ကြာဘူး။ ဗိုလ်ကြီးဆိုတာလည်း ရောက်လာတယ်။ ကောင်မလေး ကို အတင်းဖက်ငိုတာ။ နောက်သူ က လည်ပင်းကို စမ်းကြည့်တော့ သေပြီလို့ ပြောတယ်’’ ဟုအဆိုပါရပ်ကွက်မှ ရာအိမ်မှူးက ပြောကြားသည်။\n‘‘ဖြစ်စဉ်အသေးစိတ်ကို တော့ မစစ်ရသေးဘူး။ ဆရာဝန် က စစ်ဆေးခွင့် မပေးသေးဘူး။ သူစကား နည်းနည်းပြောနိုင်မှ မေးလို့ရမယ်။ အခုတော့ ကျန်းမာရေး မစိုးရိမ်ရတော့ပါဘူး’’ ဟု လှိုင်မြို့နယ်ရဲစခန်းမှ စခန်းမှူး ရဲအုပ် ကြည်စိုးသန့်က ပြောသည်။\nရန်ကုန်မြို့တွင် သြဂုတ်လ ၂၅ ရက်ကလည်း အသက် (၁၉) နှစ်အရွယ် သရုပ်ဆောင်မော်ဒယ် အေးချမ်းမြတ်မိုးကို ၎င်းနေထိုင် ရာ တိုက်ခန်းအတွင်း အသက် (၂၂) နှစ်အရွယ် အံ့ဖြိုးပိုင်က စကားများရန် ဖြစ်ပြီး လည်ပင်းကို ဓားဖြင့်ထိုး၍ အသတ်ခံရမှုဖြစ်ပွားခဲ့သည်။\nသဘာထားကွဲလွဲမှုကြောင့် ABSDF၏ စစ်ရေးကော်မရှင်အတွင်းရေးမှူး သီးခြားတပ်ဖွဲ့ထူထောင်\n13:00 ABSDF, သတင်း 1 comment\nABSDF (ကျောင်းသားတပ်မတော်)စစ်ရေးကော်မရှင်အတွင်းရေးမှူးတာဝန်ထမ်းဆောင်ခဲ့သည့် ကိုခင်ကျော်(ဓာတ်ပုံ − အောင်ခိုင်)\nမြန်မာနိုင်ငံလုံးဆိုင်ရာ ကျောင်းသားများဒီမိုကရက်တစ် တပ်ဦး(ABSDF)နှင့်သဘောထား ကွဲလွဲမှုများဖြစ်ပေါ်သဖြင့် ABSDFစစ်ရေးကော်မရှင်အတွင်းရေး မှူးအဖြစ် တာဝန်ယူဖူးသော ကို ခင်ကျော်က စစ်ဦးစီးချုပ်အဖြစ်ဦး ဆောင်၍သီးခြားအဖွဲ့တစ်ဖွဲ့ ဖွဲ့ စည်းလိုက်ကြောင်း သတင်းရရှိ သည်။\nယခင်အဖွဲ့အစည်းကို မြန် မာနိုင်ငံလုံးဆိုင်ရာကျောင်းသား များဒီမိုကရက်တစ်တပ်ဦးဟုသာ ခံယူထားသော်လည်းလက်နက် ကိုင်တပ်ဖွဲ့ကိုမူ ကျောင်းသားတပ်မတော်အစား ပြည်ထောင်စု ကာကွယ်ရေးတပ်မတော်(UNR A)ဟုပြောင်းလဲသတ်မှတ်လိုက် ကြောင်း စက်တင်ဘာ ၆ရက်က ပြုလုပ်ခဲ့သော သတင်းစာရှင်း လင်းပွဲတွင် ယင်းအဖွဲ့တာဝန်ရှိ သူများကပြောသည်။\nသီးခြား ဖွဲ့စည်းခဲ့သော ABSDFကို စစ်ဦးစီးချုပ်ကိုခင် ကျော်က ဥက္ကဋ္ဌအဖြစ်တာဝန်ယူ ၍ ဦးဆောင်ကော်မတီတစ်ရပ် ဖွဲ့စည်းခဲ့သည်။ မူလ ABSDF သည် အစိုးရနှင့် အပစ်အခတ်ရပ်စဲရေးလက်မှတ်ရေးထိုးပြီးနောက် ငြိမ်းချမ်းရေးလုပ်ငန်းစဉ်နှင့် ပတ်သက်၍ ဦးတည်ချက်များယိမ်း ယိုင်လာခြင်း၊ သဘောထားကွဲလွဲမှုများဖြစ်ပေါ်လာခြင်းတို့ကြောင့် သီးခြားရပ်တည်ခဲ့ခြင်းဖြစ်ကြောင်း စစ်ဦးစီးချုပ်ကိုခင်ကျော်ကပြော သည်။\n‘‘သဘောထား ကွဲလွဲတာ တွေရှိလို့ စိတ်ဝမ်းကွဲတာတော့မ ဟုတ်ဘူး’’ဟုဆိုသည်။\nသီးခြားရပ်တည်ခဲ့သော မြန် မာနိုင်ငံလုံးဆိုင်ရာ ကျောင်းသား များဒီမိုကရက်တစ်တပ်ဦး၏ စစ်ဌာနချုပ်ကိုကရင်ပြည်နယ် ဖာပွန်ခရိုင်တွင် အခြေစိုက်မည်ဖြစ်ပြီး တိုင်းရင်းသားမဟာမိတ်တပ်ဖွဲ့များနှင့် ပူးပေါင်းဆောင်ရွက်သွားမည်ဖြစ်ကြောင်း ပြောရေးဆိုခွင့်ရှိသူများက ဆိုသည်။\nမူလ ABSDFကို ၈၈အရေး တော်ပုံအပြီး ၁၉၈၈ခုနှစ် နိုဝင် ဘာ၁ရက်က တည်ထောင်ခဲ့ကာ လက်ရှိဥက္ကဋ္ဌမှာ ကိုသံခဲဖြစ်သည်။ ထိုင်း-မြန်မာနယ်စပ်တွင် စခန်းခု နစ်ခု၊ အိန္ဒိယ-မြန်မာနယ်စပ်တွင်စခန်းသုံးခုနှင့် တရုတ်နယ်စပ်တွင် စခန်းသုံးခုတည်ရှိကာ ပြည်ပနိုင်ငံများတွင် ဌာနခွဲများတည်ရှိသော ABSDF အဖွဲ့သည် ယမန်နှစ်က အစိုးရနှင့်အပစ်အ ခတ်ရပ်စဲရေး လက်မှတ်ရေးထိုးခဲ့သည်။\nABSDF ၏ လက်ရှိအင်အားမှာ ခုနစ်ရာခန့်ရှိကြောင်း နိုင်ငံတကာစစ်တမ်းများက ခန့်မှန်းသည်။\nအယ်လ်ကိုင် ဝင်ရောက်လာမည်ဆိုလျှင် ဘာတွေပြင်ဆင်ထားသင့်သလဲ\n12:00 ဆင်ခြင်စရာ, သူ့အတွေး သူ့အမြင် No comments\nအယ်လ်ကိုင်ဒါခေါင်းဆောင် ဇဝါဟရီက အိန္ဒိယ တိုက်ငယ် အယ်လ်ကိုင်ဒါ ဖွဲ့စည်းပြီး ဂျီဟာ့ဒ်မယ်\nလို့ ဆိုပြီးနောက်မှာ အိန္ဒိယရော မြန်မာမှာပါ တကယ်ဖြစ်လာလိမ့်မယ်လို့ ယုံကြည်သူနည်းပြီး လှန့်လုံးတစ်ခုအနေနှင့်ပဲ သဘောထားကြပါတယ်။\nအိန္ဒိယရော မြန်မာပါ လုံခြုံရေးတိုးမြှင့်ကြတယ်ဆိုပေမယ့် လုပ်ရိုးလုပ်စဉ်ကနေ ပိုပြီးတင်ကျပ်လိုက်တဲ့ သဘောသာဖြစ်ပြီး တကယ်တမ်း အယ်လ်ကိုင်ဒါ ဝင်လာချိန်မှာ ဒီလုံခြုံရေးအစီအစဉ်တွေသည် မလုံလောက်ဘူး၊ မကာကွယ်နိုင်ဘူး ဖြစ်သွားပါလိမ့်မယ်။ အယ်လ်ကိုင်ဒါ သက်တမ်းတစ်လျှောက်မှာ အထူးသဖြင့် ဇဝါဟရီလက်ထက်မှာ ၎င်းတို့ပိုင်ပြီဆိုတဲ့ အနေအထားမှ ကြေငြာတတ်၊ ဝန်ခံတတ်၊ ထိုးစစ်ဆင်တတ်တာတွေကို သတိပြုရပါမယ်။\nဇဝါဟရီက အိန္ဒိယ-မြန်မာ-ဘင်္ဂလားဒေ့ရှ် အယ်လ်ကိုင်ဒါ ဖွဲ့စည်းမယ်လို့ ကြေငြာလိုက်တာသည် အိန္ဒိယတိုက်ငယ် ဒေသတွင်းမှာ အယ်လ်ကိုင်ဒါတွေ ခြေကုပ်ရယူထားပြီးဆိုတဲ့ အဓိပ္ပါယ် သက်ရောက်နေပါတယ်။ ကျွန်တော်တို့ သိရမှာက ဘယ်သူတွေလဲ၊ ဘယ်မှာလဲ၊ ဘယ်လိုကာကွယ်ကြမလဲ။\nတစ်နည်းပြောရလျှင် ဘာတွေသိထားသင့်ပြီး ဘာတွေပြင်ဆင်ထားရမလဲ။\nကျွန်တော်တို့ အနေနှင့် သိထားသင့်တဲ့ အကြောင်းအရာ ၃ ခု ပြင်ဆင်ထားရမယ့် လုပ်ငန်းစဉ် ၃ ခု ရှိပါမယ်။\n၁။ သိထားသင့်သော အကြောင်းအရာ ၃ ခု\n၁.၁။ အယ်လ်ကိုင်ဒါ စတင်ထိုးဖောက်နိုင်သည့် နိုင်ငံ\n၁.၂။ အယ်လ်ကိုင်ဒါ သူလျှို ဝင်ရောက်နိုင်သည့် နည်းလမ်း\n၁.၃။ အယ်လ်ကိုင်ဒါ၏ လက်ရှိ စစ်အင်အား\n၂။ ပြင်ဆင်ထားရမည့် အကြောင်းအရာ ၃ ခု\n၂.၁။ အကြမ်းဖက်မှုအားပေးသူ၊ အဖွဲ့အစည်းအား ထိရောက်စွာ အရေးယူမည့် ဥပဒေ\n၂.၂။ အယ်လ်ကိုင်ဒါ၏ ပစ်မှတ်နိုင်ငံများအချင်းချင်း နည်းပညာ၊ သတင်းအချက်အလက်၊ စစ်လက်နက်အင်အား ပူးပေါင်းဖလှယ်ခြင်း\n၂.၃။ အကြမ်းဖက်မှု အထူးကာကွယ်ရေးအဖွဲ့ ဖွဲ့စည်းရန်\nအယ်လ်ကိုင်ဒါပစ်မှတ်ထားတဲ့ အိန္ဒိယတိုက်နယ် နိုင်ငံတွေက မြန်မာ၊ ဘင်္ဂလားဒေ့ရှ်၊ အာသမ်၊ ဂူဂျရတ်၊ အာမက်ဒဘတ် နှင့် ကက်ရ်ှမီးယားတို့ ဖြစ်ပါတယ်။ မှန်တန်းစဉ်းစားလျှင်တော့ သူပုန်နယ်မြေ ကက်ရ်ှမီးယားကို အရင်ဆုံး ထိုးဖောက်နိုင်တယ် စဉ်းစားစရာပါ။ ဒါပေမယ့် တကယ်ဖြစ်နိုင်တာက ကက်ရ်ှမီးယားသည် နောက်ဆုံးဖြစ်နိုင်ပြီး မဝင်မှာတောင် ဖြစ်နိုင်ပါတယ်။ ကမ္ဘာ့အင်အားကြီး စစ်အင်အား ပိုင်ဆိုင်ထားတဲ့ နိုင်ငံနှစ်နိုင်ငံကြား အယ်လ်ကိုင်ဒါ မရပ်ရဲပါဘူး။ ပါကစ္စတန်ရော အိန္ဒိယပါ အယ်လ်ကိုင်ဒါကို ချေမှုန်းနေကြတာကလည်း အကြောင်းတစ်ရပ် ဖြစ်ပါတယ်။\nတစ်ခါ ဒေသခံ ကက်ရ်ှမီးယား သူပုန်ကလည်း အယ်လ်ကိုင်ဒါကို လက်မခံပါဘူး။ အထက်ပါအချက်တွေအရ ကက်ရှမီးယားကနေ အယ်လ်ကိုင်ဒါ မစနိုင်ဘူး။ ကက်ရှမီးယား မဖြစ်နိုင်လျှင် မူဆလင်အများစု နိုင်ငံတွေ (တစ်ချို့ အိန္ဒိယပြည်နယ်တွေ) ဖြစ်တဲ့ မြန်မာ၊ ဘင်္ဂလားဒေ့ရှ်၊ ဂူဂျရတ် ကို စဉ်းစားရမယ်။ ဒီအထဲမှာ မြန်မာဘက်က မူဆလင်နယ်မြေနှင့်လည်း ဆက်စပ်တယ်၊ ပါကစ္စတန် အကြမ်းဖက်နယ်တွေနှင့်လည်း ဆက်စပ်တယ်၊ တိုင်းပြည်ကိုယ်၌ကလည်း မူဆလင်တိုင်းပြည်ဖြစ်ပြီး စစ်အင်အားမှာလည်း လျော့တယ်ဆိုတဲ့ ဘင်္ဂလားဒေ့ရ်ှကို အယ်လ်ကိုင်ဒါ စတင်မည့် နေရာအဖြစ် တွေးလို့ရတယ်။ ဘင်္ဂလားဒေ့ရ်ှက စတယ်ဆိုလျှင် မြန်မာက ပြင်ဆင်ချိန် ရပါသေးတယ်။\n၁.၂။ အယ်လ်ကိုင်ဒါ သူလျှိုများ ဝင်ရောက်နိုင်သည့် နည်းလမ်းများ\nအယ်လ်ကိုင်ဒါရဲ့ ဒေသတစ်ခုအတွင်း ဝင်ရောက်လာခဲ့ဖူးသမျှကို လေ့လာကြည့်လျှင် ပထမ plot လို့ ခေါ်တဲ့ လျှို့ဝှက်ကြံစည်မှုတွေ နှင့် တိုက်ခိုက်တာကို တွေ့ရပါမယ်။ ကားဗုံးခွဲခြင်း၊ အသေခံဗုံးခွဲခြင်း၊ ပြန်ပေးဆွဲခြင်း တွေနှင့် စပါတယ်။ နောက်မှ military ခေါ်တဲ့ စစ်အင်အားက တွဲဖက်ပါတယ်။ ပထမ အစီအစဉ်ဖြစ်တဲ့ plot မှာ အကြမ်းဖက်သမားများက ပြည်ပက ဝင်ရောက်လာပြီး ပြည်တွင်းနေများနှင့် ပူးပေါင်းလုပ်ဆောင်ကြတာ ဖြစ်ပါတယ်။ ကျွန်တော်တို့အနေနှင့် သိထားရမှာက ပြည်ပက ဝင်လာတတ်တဲ့လမ်းကြောင်းပုံစံ နှင့် ပြည်တွင်းနေတွေကို ဘယ်လို radicalize လုပ်မယ်၊ သင်တန်းပေးမယ် ဆိုတဲ့ ပုံစံတွေပါ။\nအကြမ်းဖက်သမားတွေ ပြည်တွင်းကို ဝင်ရောက်ရာမှာ နည်းသုံးနည်းကတော့\n- နယ်စပ်ဂိတ်တွေကနေတစ်ဆင့် ပိုက်ဆံပေး လာဘ်ထိုးဝင် (သို့မဟုတ်) ခိုးဝင်\n- ပြည်ပက ဗီဇာဖြင့် ဝင်လာပြီး ပြည်တွင်းနေတစ်ယောက် ၎င်း၏ နေရာတွင် ဝင်ရောက်ကာ လူချင်းလဲလိုက်ခြင်း\n- ပြည်ပ NGO အဖွဲ့ဝင်များအဖြစ် ဝင်ရောက်လာခြင်း တို့ ဖြစ်ပါတယ်။\nခုအချိန်မှ ဒီဝင်ပေါက်တွေကို ပိတ်မယ်ဆိုလည်း အချိန်မမီလောက်တော့ပါဘူး။ အယ်လ်ကိုင်ဒါ ဖွဲ့စည်းမယ်လို့ ကြေငြာကတည်းက အကြမ်းဖက်သမားတွေ စိမ့်ဝင်နေပြီး ဖြစ်မှာပါ။\nသူတို့တွေ ဘယ်နေရာမှာ ပုန်းအောင်းနေမလဲ။ ဗလီတွေနှင့် မူဆလင်အိမ်တွေမှာပဲ ပုန်းခိုနေမှာပါ။ တစ်ချို့ဆိုလျှင် နှစ်လတာရှည်ကတည်းက ရောက်နေတာ ဖြစ်နိုင်ပြီး တစ်ချို့သော ပါတီ၊ အဖွဲ့အစည်းများရဲ့ အကာအကွယ်ကို ရယူဖို့ အသင်းဝင်တစ်ယောက်တောင် ဖြစ်နေနိုင်ပါတယ်။\n၁.၃။ အယ်လ်ကိုင်ဒါ၏ လက်ရှိစစ်အင်အား\nအယ်လ်ကိုင်ဒါက အကြမ်းဖက်မှုကျူးလွန်လျှင် plot ကျူးလွန်မှာလား၊ စစ်အင်အားပြ ပြောင်ပြောင်တင်းတင်း တိုက်ခိုက်ရဲမှာလားဆိုတာကို ဆုံးဖြတ်နိုင်ဖို့အတွက် အယ်လ်ကိုင်ဒါ စစ်အင်အားကို မှန်းဆနိုင်ဖို့ လိုပါတယ်။ အယ်လ်ကိုင်ဒါရဲ့ စစ်အင်အားက ၎င်းနှင့် ချိတ်ဆက်ထားတဲ့ အဖွဲ့တွေကို အားကိုးအားထားပြုနေရတာပါ။ တစ်ဖက်မှာလည်း ဘဂ္ဂဒက်ဒီရဲ့ အစ္စလမ္မစ်နိုင်ငံတော်အဖွဲ့က အယ်လ်ကိုင်ဒါဆီက လူအင်အား ဖဲ့ယူနေလို့ အယ်လ်ကိုင်ဒါသည် အရင်လို အင်အားမရှိတော့ပါဘူး။\nအိန္ဒိယတိုက်ငယ် အယ်လ်ကိုင်ဒါရဲ့ အင်အားဆိုတာသည်လည်း အင်ဒီးယန်း မူဂျာဟစ်ဒင် ကို အယ်လ်ကိုင်ဒါ နာမည်ပြောင်း ဖွဲ့စည်းရန်သာ ဖြစ်နိုင်ပါတယ်။ အဆိုပါ စစ်အင်အားနှင့် ဆိုလျှင်ကတော့ အင်အားကြီးမားလှတဲ့ အိန္ဒိယ စစ်တပ်၊ မြန်မာစစ်တပ်ကို မထိုးဖောက်နိုင်သေးပါဘူး။ အယ်လ်ကိုင်ဒါရဲ့ အဓိက ရည်ရွယ်ချက်သည် ဘင်္ဂလားဒေ့ရ်ှနှင့် မြန်မာအခြေပြု လေ့ကျင့်ပေးထားသော အကြမ်းဖက်သမားများနှင့် ဖောက်ခွဲရေး၊ ထိပ်ပိုင်းပုဂ္ဂိုလ်များအား လုပ်ကြံခြင်းတို့သာ ဖြစ်နိုင်ပါတယ်။\nပြည်ထောင်စုလွှတ်တော်မှာ မဖြစ်မနေ အမြန်ပြဌာန်းရပါမယ်။ အယ်လ်ကိုင်ဒါ၏ အကြမ်းဖက်မှု ဖြစ်ပေါ်လာလျှင် ကိုယ့်တုတ်နှင့် ကိုယ့်ကို ပြန်ရိုက်တယ် ဆိုသလို ကိုယ့်နိုင်ငံသား မူဆလင်တွေကို အကြမ်းဖက်သင်တန်းပေးပြီး ဒီအကြမ်းဖက်သင်တန်းဆင်း မူဆလင်တွေက အယ်လ်ကိုင်ဒါနာမည်ခံပြီး အကြမ်းဖက်တာတွေ ဖြစ်ပါမယ်။ ဒါကို ကာကွယ်ဖို့အတွက် အကြမ်းဖက်မှုနှင့် ပတ်သက်သမျှကို အရေးယူဖို့ လိုပါတယ်။ လက်ရှိ criminal law, penal code, အထူးဥပဒေများအရ အကြမ်းဖက်မှု ဖြစ်ရပ်များကို အရေးယူရာမှာ လက်တစ်လုံးခြား ရှောင်တိမ်းနိုင်မှုတွေ ရှိနေပါတယ်။\nဘာသာရေးလွတ်လပ်ခွင့်ကို အလွဲသုံးစားလုပ်ပြီး ဗလီများ၊ ဘာသာရေးအဖွဲ့အစည်းများ ရဲ့ အကာအကွယ်ယူ လွတ်မြောက်နေတာတွေ ရှိပါတယ်။ ဒါကြောင့် အကြမ်းဖက်မှုနှင့် ဆက်နွှယ်သည်ဟု ယူဆရသူများကို ရက်အကန့်အသတ်မရှိ ထိန်းသိမ်းထားခြင်း၊ ဗလီများကို အပြီးအပိုင် ပိတ်သိမ်းခြင်း၊ မသင်္ကာလျှင် ထိန်းသိမ်းကာလာအဖြစ် ပိတ်သိမ်းခြင်း၊ အကြမ်းဖက်မှုနှင့် ဆက်နွှယ်သူများကို ကြီးလေးသော ပြစ်ဒဏ်များ စီရင်ခြင်းတို့ကို ပြဌာန်းသင့်ပါတယ်။\nအယ်လ်ကိုင်ဒါ၏ ပစ်မှတ်နိုင်ငံများ ဆိုရာဝယ် အိန္ဒိယ ပြည်နယ်အစိုးရအချို့၊ အိန္ဒိယ ဗဟိုအစိုးရ နှင့် မြန်မာ၊ ဘင်္ဂလားဒေ့ရ်ှအစိုးရများကို ဆိုလိုပါတယ်။ အထူးသဖြင့် အိန္ဒိယထောက်လှမ်းရေးနှင့် မြန်မာ၊ ဘင်္ဂလားထောက်လှမ်းရေးများ ပူးတွဲ အလုပ်လုပ်ကြရန် ဖြစ်ပါတယ်။\nမြန်မာအစိုးရ၊ အိန္ဒိယအစိုးရတို့သည် ဘင်္ဂလားဒေ့ရ်ှအစိုးရနှင့် နယ်စပ်ရေးရာကိစ္စ မပြေလည်မှုများ ရှိသည်ဆိုလင့်ကစား အယ်လ်ကိုင်ဒါကာကွယ်ရေးကိစ္စ၌ သုံးနိုင်ငံ သဘောတူညီ အလုပ်လုပ်နိုင်သော ဘုံသဘောတူညီမှုတစ်ခုကို ညှိနှိုင်းထားရှိရပါမယ်။ အယ်လ်ကိုင်ဒါတပ်ဖွဲ့များအား နယ်စပ်ဖြတ်ကျော်တိုက်ခိုက်ခြင်း၊ အကြမ်းဖက်သံသယရှိသူအား နယ်စပ်ဖြတ်ကျော် ဖမ်းဆီးခြင်းတို့၌ ကြိုတင်ညှိနှိုင်း၍ သဘောတူညီချက် ယူထားကြရပါမယ်။\nဖွဲ့စည်းရန် စောလွန်းသေးသည်၊ ၎င်းအတွက် ကုန်ကျမည့် ဘတ်ဂျက်ကို နိုင်ငံတော်မှ ချမပေးနိုင် ဆိုသည့် အကြောင်းပြချက်များ ရှိနိုင်ပါတယ်။ သို့သော် မြန်မာနိုင်ငံ၏ လက်ရှိ law enforcement agencies များ၏ စွမ်းဆောင်ရည်အရ အယ်လ်ကိုင်ဒါ ရုတ်တရက် ဝင်ရောက်လာပါလျှင် ကိုင်တွယ်ဖြေရှင်းနိုင်ဖွယ် မရှိပါ။ အကြမ်းဖက်မှု ကာကွယ်ရေးဥပဒေကို အကောင်အထည်ဖော်ရန်၊ အယ်လ်ကိုင်ဒါ၏ ရှုပ်ထွေးပွေလီသော လျှို့ဝှင်ကြံစည်မှုများကို ဖော်ထုတ်တားဆီးကာကွယ်နိုင်ရန် အကြမ်းဖက် အထူးကာကွယ်ရေးအဖွဲ့ ဖွဲ့စည်းရန် လိုအပ်ပါတယ်။\nMPT ဆင်းမ်ကတ်များ ဈေးတင်ရောင်းသည့် ကိုယ်စားလှယ်ဆိုင်များကို အရေးယူမည်\nမြန်မာ့ဆက်သွယ်ရေးက ၁၅၀၀ ကျပ်ဖြင့် ရောင်းချရန် ချထားပေးသော်လည်း တရားဝင် အရောင်းကိုယ်စားလှယ်ဆိုင် အချို့က သတ်မှတ်ဈေးအတိုင်း မရောင်းချမှုများ ရှိသောကြောင့် အဆိုပါ အရောင်းကိုယ်စား လှယ်များကို အရေးယူရန် စီစဉ်လျက်ရှိကြောင်း\nမြန်မာ့ဆက်သွယ်ရေးလုပ်ငန်းမှ မိုဘိုင်းလ် အင်ဂျင်နီယာချုပ် ဦးမြင့်သိန်းထွန်းက ပြောကြားသည်။\nစက်တင်ဘာလ ၁ ရက်နေ့မှ စတင်ကာ MPT ၁၅၀၀ ကျပ်တန် ဆင်းမ်းကတ်များကို စတင် ရောင်းချပေးလျက်ရှိရာ အချို့ တရားဝင် အရောင်းကိုယ်စားလှယ် ဆိုင်များက တယ်လီဖုန်း ဟန်းဆက် ဝယ်ယူမှ ဆင်းမ်ကတ် ရောင်းချပေးခြင်း၊ သတ်မှတ်တန်ဖိုးထက် ပိုမိုရောင်းချခြင်း၊ ငွေဖြည့်ကတ် တန်ဖိုး အမြောက်အမြား ဝယ်ယူမှ ဆင်းမ်ကတ် ရောင်းချပေးခြင်းများ ရှိသောကြောင့် ယင်းသို့အရေးယူရန် စီစဉ်ရခြင်း ဖြစ်ကြောင်း ၎င်းကဆိုသည်။\n“ချထားပေးကတည်းက ၁၅၀၀ နဲ့ပဲ ရောင်းချဖို့ ပြောထားပါတယ်၊ ဆိုင်တွေကို စစ်ဆေးတဲ့အဖွဲနဲ့ လိုက်စစ်သွားမှာပါ၊ စည်းကမ်း ချိုးဖောက်တဲ့ ဆိုင်တွေကို အရေးယူသွားမှာပါ” ဟု ၎င်းကဆိုသည်။\nမြန်မာ့ဆက်သွယ်ရေးလုပ်ငန်းမှ မိုဘိုင်းလ်အင်ဂျင်နီယာချုပ် ဦးမြင့်သိန်းထွန်းက စည်းကမ်း ချိုးဖောက်သည့်ဆိုင်များ တွေ့ပါက သင့်လျော်သလို အရေးယူသွားမည်ဟု ပြောဆိုသော်လည်း မည်ကဲ့သို့ အရေးယူမည်ကို တိတိကျကျ ထုတ်ပြန်ပြောဆိုခြင်း မရှိပေ။\n“MPT ဆင်းမ်ကတ် ချပေးတဲ့ အရေအတွက်နည်းလို့ မှောင်ခိုဈေးကွက် ဖြစ်လာတာပါ။ MPT အနေနဲ့ ဒါကို မဖြစ်ချင်ဘူးဆို ဆင်းမ်ကတ် အလုံအလောက် ချပေးဖို့ လုပ်သင့်တယ်” ဟု ရန်ကုန်မြို့လယ်ရှိ MPT ဆင်းမ်ကတ်များကို တရားဝင် ရောင်းချခွင့် ရရှိထားသော အရောင်းကိုယ်စားလှယ် ဆိုင်ခွဲတစ်ခုမှ အထွေထွေ မန်နေဂျာတစ်ဦးက ထောက်ပြ ပြောဆိုသည်။\nမြန်မာ့ဆက်သွယ်ရေးလုပ်ငန်းမှ ဆင်းမ်ကတ်များ ရောင်းချရန် တရားဝင် လုပ်ပိုင်ခွင့် ပေးထားသော ကိုယ်စားလှယ်ဆိုင်များ စည်းကမ်းချိုးဖောက်မှသာ အရေးယူနိုင်မည် ဖြစ်ပြီး ထိုကိုယ်စားလှယ်များထံမှ တစ်ဆင့်ခံ ဝယ်ယူရောင်းချနေသော အခြားတယ်လီဖုန်း ဆင်းမ်ကတ်ဆိုင်များကိုမှု အရေးယူနိုင်မည် မဟုတ်ကြောင်း ၎င်းက ထပ်လောင်း ပြောဆိုသည်။\nမြန်မာ့ဆက်သွယ်ရေးမှ ရောင်းချသော ၁၅၀၀ ကျပ်တန် ဆင်းမ်ကတ်များကို ဆိုင်အချို့မှာသာ ၁၅၀၀ ကျပ်ဖြင့် ရောင်းချကြပြီး ဆိုင်အများစုမှာ နည်းလမ်းအမျိုးမျိုးဖြင့် ဆင်းမ်ကတ်များကို အမြတ်ထုတ် ရောင်းချလျက်ရှိကြောင်း ဖုန်းဈေးကွက်မှ စုံစမ်းသိရှိရသည်။\n၁၅၀၀ ကျပ်တန် ဆင်းမ်ကတ်များကို မြန်မာ့ဆက်သွယ်ရေး လုပ်ငန်းမှ လေးလအတွင်း ဆင်းမ်ကတ် အရေအတွက် ၅ သန်းအထိ ရောင်းချသွားမည် ဖြစ်ကြောင်း ထုတ်ပြန်ထားသည်။\n10:00 သူ့အတွေး သူ့အမြင်, သောက်တစ်လွဲ လုပ်ရပ်များ No comments\nနေ့တွက် ၃၀၀၀ စရိတ်ငြိမ်းတဲ့\nကျန်ကျောင်းအမျိူးတွေ ရှိသေးတယ်\nတားတား သောက်ပျင်း ပျော်ရတယ်။\nဖွလို့ ရှုပ်လို့ ခွင်ဖန်မယ်\nတက်လူငယ်ဟာ တို့ပဲ တို့ပဲ..................\nလုပ်စားရတာ ခွင်ပဲ ခွင်ပဲ........\n(ဟေ့ကောင်...ရုတ်ရုတ် ရုတ်ရုတ် မလုပ်နဲ့၊ ကြွေးထည့်လိုက်မယ်....ဘာမှတ်လဲ။)\nဟေ့ စိန်လား၊ ဟေ့မြလား၊ ဟေ့မြလား၊ ဟေ့စိန်လား၊ စိန်လား မြလား၊ မြလား စိန်လား၊ အားလုံးအကုန်မှား.....\nလေလေ လေလား မောင်တို့......\n09:00 မြင်သမျှ ပြောမည်, သောက်တစ်လွဲ လုပ်ရပ်များ No comments\nဒါရိုက်တာ မိုက်တီးက NLD ကို လော်ဘီလုပ်တဲ့အနေနှင့် အယ်လ်ကိုင်ဒါက မြန်မာပြည်ကို ဂျီဟာ့ဒ်လုပ်မယ့် ကိစ္စကို သူက (NLD ရဲ့ ကိုယ်စားပြုသဘောထင်ဟပ်စွာ) ဝမ်းမြောက်ဝမ်းသာ ကြိုဆိုပြီး မည်သူမည်ဝါတွေကို အယ်လ်ကိုင်ဒါက သတ်ပါလို့ recommend ပေးတယ်လို့ ကြားရပါတယ်။\nဒီစကားက မပြောသင့်တဲ့ စကားပါ။ သို့သော် သူကိုယ်တိုင်ကမှ ဒီစကားထွက်ရဲတယ်ဆိုရင်တော့လည်း မိုက်တီးရဲ့ စိတ်နေစိတ်ထားနှင့် အဆင့်အတန်းကို သိရလိုက်ရတာပေါ့။\nမိုက်တီးဒီလိုပြောတာမှာ အကြောင်းရင်းခံ နှစ်ချက်ရှိတယ်လို့ ယူဆရတယ်။\nမိုက်တီးနှင့် မူဆလင်ကုလားက ပတ်သက်ဆက်စပ်မှု ကြီးကြီးမားမား ရှိနေပုံရတယ်။ မိုက်တီးပုံစံက မူဆလင်ကုလားနှင့် ပတ်သက်လာလျှင် တော်တော်လေး ရိုသေကြောက်ရွံ့နေပုံပဲ။ မိုက်တီးရဲ့ စပွန်ဆာ၊ ဒါမှမဟုတ် မိုက်တီးကို တနည်းနည်းနှင့် ထောက်ပံ့ထားတာ ဖြစ်နိုင်တယ်။ အော်ရီဒူးကိစ္စမှာလည်း မိုက်တီးလော်ဘီလုပ်တာ အတော်နာမည်ကြီးသွားပေမယ့် အော်ရီဒူးကိုယ်တိုင်က လိုင်းမကောင်း နတ်ဈေးကြီးဆိုတော့ adverse affect အနေနှင့် မိုက်တီးလည်း သူ့စကားအတိုင်း "စွပ်ကနဲ စွပ်ကနဲ" မဟာအရှက်တော်ကွဲသွားတယ်။ ဒါကို မကျေနပ်တဲ့ အခံကလည်း ကြီးမားနေ၊ ဒီအချိန်မှာ အယ်လ်ကိုင်ဒါ ဝင်လာမယ့် အချိန်ကလည်း တိုက်ဆိုင်နေဆိုတော့ ကလေးများ ပြသနာတစ်ခုခုမှာ ကိုယ့်အဖေလာလျှင် ဝမ်းသာအားရတိုင်ပြောကြသလို အခုလည်း သူခံနေရတုန်း သူ့အဖေကုလား အယ်လ်ကိုင်ဒါလာလို့ အယ်လ်ကိုင်ဒါကို အားကိုးပုံပါပဲ။ "အဖေ အယ်လ်ကိုင်ဒါ သားကိုပြောတဲ့ မျိုးချစ်တွေကို ဆုံးမပေးပါ" ပေါ့။\nအယ်လ်ကိုင်ဒါဆိုတာ လူ့အသိုင်းအဝန်း အပြင်ဘက်က အဖွဲ့အစည်း။ ဗုဒ္ဓဘာသာဝင်တွေလို အင်မတန် ယဉ်ကျေးသိမ်မွေ့တဲ့ အသိုင်းအဝန်းထားလို့။ မူဆလင်အချင်းချင်းတောင် လက်ခံတာ မဟုတ်ဘူး။ ဒီလိုအဖွဲ့မျိုးကို မိုက်တီး (နောက်ကွယ်က NLD ပါ) က လိုလားတယ်။ ကိုယ့်ပြည်သူကို ဒုက္ခပေးမယ့် ဘယ်သူကမှ လက်မခံတဲ့ အယ်လ်ကိုင်ဒါကို ကြိုဆိုတယ်။ ဒါဆိုလျှင် တွေးစရာ ရှိလာတယ်။ ဘာ့ကြောင့် လက်ခံသလဲ။ အဖြေက တစ်ခုတည်းပဲ ရှိပါတယ်။ တစ်မျိုးသားလုံးကို ဒုက္ခပေးမယ့်၊ မူဆလင်ချင်းတောင် လက်မခံတဲ့ အယ်လ်ကိုင်ဒါကို မိုက်တီးက ကြိုဆိုလက်ခံလော်ဘီလုပ်တာသည် မိုက်တီးကိုယ်တိုင် သို့မဟုတ် မိုက်တီးရဲ့ ဆက်စပ်အဖွဲ့အစည်း NLD သည် အယ်လ်ကိုင်ဒါ နှင့် တစ်နည်းတစ်ဖုံ ပတ်သက်နေလို့ပါ။\nပထမ ground နှင့် မိုက်တီးက အယ်လ်ကိုင်ဒါကို အားကိုးတယ်၊ လော်ဘီလုပ်တယ်ဆိုလျှင်တော့ အကြောင်းမဟုတ်ပါဘူး။ မိုက်တီးရဲ့ မရင့်ကျက်သေးတဲ့ စိတ်ထားနှင့် အောက်တန်းကျတဲ့ အဆင့်အတန်းကိုတောင် သိခွင့်ရပါသေးတယ်။\nသို့သော် ဒုတိယ ground ကြောင့် မိုက်တီးက ဒီလိုပြောတယ်ဆိုလျှင်တော့ မိုက်တီး နှင့် NLD ကို အမျိုးသားအန္တရာယ်အဖြစ် ရှုမြင်ပြီး လိုအပ်လာလျှင် အရေးယူမှုတွေပါ ပြုလုပ်ရပါမယ်။\nငြိမ်းချမ်းရေးဖလားရ မြန်မာဘောလုံးအသင်း စက်တင်ဘာ ၈ ရက် နံနက်ပြန်ရောက်မည်\n01:31 အားကစား ဘောလုံး No comments\nဖိလစ်ပိုင်ငြိမ်းချမ်းရေးဖလားပြိုင်ပွဲတွင် ဗိုလ်စွဲခဲ့သည့် မြန်မာ့လက်ရွေးစင်ဘောလုံးအသင်းသည် စက်တင်ဘာ ၈ ရက် နံနက် ၉ နာရီ ၂၀ မိနစ်၌ ရန်ကုန်လေဆိပ်သို့ ပြန်လည်ရောက်ရှိမည်ဖြစ်ကြောင်း သတင်းရရှိသည်။\nမြန်မာနိုင်ငံဘောလုံးအဖွဲ့ချုပ်သည် အောင်ပွဲရမြန်မာ့လက်ရွေးစင်အသင်းအား ကြိုဆိုမည့် အစီအစဉ်များနှင့် ပတ်သက်၍ စီစဉ်နေဆဲဖြစ်ကြောင်း အဖွဲ့ချုပ် တာဝန်ရှိသူက စက်တင်ဘာ ၇ ရက် နေ့လယ်တွင်ပြောသည်။\nပြိုင်ပွဲဝင် လေးသင်းပါဝင်ယှဉ်ပြိုင်ခဲ့သည့် ယင်းပြိုင်ပွဲ၌ မြန်မာ့လက်ရွေးစင်အသင်းသည် အကြိုဗိုလ်လုပွဲတွင် ပါလက်စတိုင်းအသင်းကို (၄-၁) ဂိုးဖြင့်လည်းကောင်း၊ ဗိုလ်လုပွဲတွင် အိမ်ရှင်ဖိလစ်ပိုင် အသင်းကို (၃-၂) ဂိုးဖြင့်လည်းကောင်း အနိုင်ရရှိပြီး ချန်ပီယံဖြစ်ခဲ့ခြင်းဖြစ်သည်။


ဓမ္မဘေရီ အရှင်ဝီရိယ (တောင်စွန်း) – ကြွက်ရှင်တခု အရင်းပြု၍ | MoeMaKa Burmese News & Media\nဓမ္မဘေရီ အရှင်ဝီရိယ (တောင်စွန်း) – ကြွက်ရှင်တခု အရင်းပြု၍\n(မိုးမခ) ဧပြီ ၁၉၊ ၂၀၁၆\nမြေအောက်မှာ ကျောက်မျက်ရတနာမျိုးစုံ၊ ဓာတ်ငွေ့,ရွှေငွေ,ကျောက်သံစုံ၊ မြေပေါ်မှာ သစ်ပင် သစ်တောစုံ၊ မြစ်ချောင်းအင်းအိုင်၊ လယ်ယာမြေပြင်စသည်တို့နဲ့ ကြွယ်ဝဖွံ့ဖြိုးတဲ့ မြန်မာပြည်နဲ့ယှဉ်လိုက်ရင်..\nပင်ကိုယ်သဘာဝအရ- မြန်မာပြည်က ဧရာမကျားကြီးဖြစ်ခဲ့ပြီး ဂျပန်တို့ စင်္ကာပူတို့ဆိုတာ ကြွက်စုတ်ကလေးတွေပါ။ မြန်မာ့ ရေမြေတောတောင်ဟာ မြန်မာပြည်သားတို့အတွက် လောဘဆိုးသာ မနှိပ်စက်ခဲ့ဘူးဆိုရင် လူတန်းစေ့နေနိုင်ရုံတော့ ပင်ကိုယ်ကြွယ်ဝ နေပေမယ့်- ဂျပန်,စင်္ကာပူတို့မှာ ဒီလိုသဘာဝအခြေခံကောင်း မရှိဘူး တကယ့်ကို ကျားနဲ့ ကြွက်စုတ်၊ ဒါ့ကြောင့် ခုလိုပြောလိုက်ရတာပါ။\nခုတော့- ကြွက်စုပ်တွေက ကျားကြီးတွေဖြစ်နေကြပြီး ကျားကြီးကတော့ ကြွက်စုပ်ဖြစ်နေကြတာကို အားလုံးက ယူကြုံးမရဖြစ်နေကြတာဟာ ရင်ထဲမှာမဆန့် နှုတ်ကတောင် အံထွက်လာကြတာ အသံမျိုးစုံ ဆူဆူကိုညံလို့။\nထူးခြားတာကတော့ ဒီအသံတွေထည်းမှာ ကျားဖြစ်လောက်တဲ့ ဟိန်းသံတော့ တစ်ခွန်းမှမပါဘူး၊\nပြန်လည်တ,သသံ၊ မျှော်ကိုးတောင်းခံလိုသံတွေနဲ့ …\n“သူတို့ မတရားယူထားတာတွေကို ပြန်သိမ်းလိုက်ရင်”\n“ခိုးရောင်းပစ်ထာတွေသာ တန်ရာတန်ကြေး ရခဲ့လို့ နိုင်ငံထူထောင်ရေးလုပ်ခဲ့မယ်ဆိုရင်..”ဆိုတာမျိုးတွေပဲ။\nမဖြစ်နိုင်တာတွေ ပြန်တ၊ မရနိုင်တာတွေ မျှော်ကိုးနေမယ့်အစား ဖြစ်နိုင်တာကို စတွေးမယ်ဆိုရင်တော့..\nဒီနေ့ အသားလုံးဝမကပ်၊ အညှီဓာတ်တောင်ကုန်ခန်းတဲ့အထိ ခွေးဝါးထားတဲ့ အမဲရိုးလိုဖြစ်နေပြီလို့ထင်ရတဲ့\nမြန်မာပြည်ရဲ့ လက်ရှိအခြေအနေများဟာ ဂျပန်,စင်္ကာပူတို့ရဲ့ ပကတိအခြေအနေထက်တော့ အပုံကြီးကို\n(သြကာသလောကချင်း ယှဉ်ရင်တော့- ခုချိန်ထိလဲ သူတို့ကကြွက်စုတ်၊ ရွှေပြည်ကြီးက ကျားပါပဲ၊ ခြားနားတာက သတ္တလောက (လူတွေ) သူတို့က အားလုံး ကျားတွေ၊ ကျုပ်တို့ဆီမှာက)\nခက်ထာက ရွှေပြည်ကြီးသားတို့က ဂျပန်တို့,စင်္ကာပူတို့လို ကျားသံထွက်မလာကြဘဲ ခိုသံ,ခွက်သံသာ\nဒီအတွက် ကိုယ်တောင် ရောရောရောင်ရောင်နဲ့ အားလျှော့ချင်သလိုလို စိတ်ညံ့လေးတွေ ပေါ်ပေါ်လာလို့\nဟော.. ခုတော့ လာပါပြီ.. မျှော်လင့်တုန်း ကြော့ဆုံး တကယ်လာပါပြီ..။\nဒီ-၁၃၇၈-ခုနှစ်ဦးအတွက် ပြည်သူ့ခေါင်းဆောင်ရဲ့ မင်္ဂလာနှုတ်ခွန်းဆက်,တာဝန်ယူစကား..\n“သဘာဝ သယံဇာတတွေကို အားမကိုးပါဘူး၊ ပြည်သူတွေ အတူပူးပေါင်းပါဝင်ကြဖို့ပါပဲ..” ဆိုတာလေ..။\nအဲဒီအသံကို သေချာကြားရဲ့လား.. ခိုသံ,ခွက်သံ လုံးဝသတ်ကင်း အလျှဉ်းမပါတဲ့ “ကျားဟိန်းသံ” ဆိုတာကိုရော သဘောပေါက်ကြလား?\n“ပြည်သူတွေ”ဆိုတဲ့အထဲမှာ ဘယ်သူဘယ်ဝါလို့ မခွဲမခြား အားလုံးကို တသွေးထဲ တသားထဲ ပြောသွားတာကိုရော ကြားရဲ့လား?\nမြတ်ဗုဒ္ဓက- အကြီးမားဆုံး မေတ္တာထားရှိသူကို- “မာတာ ယထာ နိယံပုတ္တ=သားရင်းကိုချစ်တဲ့ မိခင်လို”လို့ ဟောတော်မူတယ်။ တိုင်းပြည်နဲ့လူမျိုးကိုချစ်တဲ့ ပြည်သူ့ခေါင်းဆောင် (ရှင်ဘုရင်)ကောင်း-နဲ့ပတ်သက်လို့ အဋ္ဌကထာဆရာက- “အတ္တနော,ဝ ပဇံ ပဇံ=ရင်၌ပေါက်ဖွား သားအရင်းကဲ့သို့\nတိုင်းသူပြည်သားကို ချစ်တတ်သော ခေါင်းဆောင်မင်း” လို့ ဆိုထားတယ်။ ဒါဟာ- ပိဋကတ်မှာ မှတ်တမ်းဝင်တဲ့ အမြင့်ဆုံး စံချိန်တွေပဲ။\nခင်ဗျားတို့ခေါင်းဆောင်ကတော့- ခင်ဗျားတို့အပေါ် ကရုဏာပိုလို့ သားရင်းများနဲ့ ခွဲခွာပြီး\nကျုပ်တို့ ခင်ဗျားတို့ဆီလာပြီး စောင့်ရှောက်နေတာ၊ “ပိဋကတ်စံချိန်လွန် ပြည်သူ့မိခင်”ဆိုတာကိုရော\nပင်ကိုယ်က ကြွက်ကလေးတွေ ဒီနေ့ ဘာ့ကြောင့် ကျားကြီးတွေဖြစ်ကုန်ကြတာလဲဆိုတာရော\nခေါင်းဆောင်က ပညာခွန်အားပြည့်ဝတဲ့ ကျားဟိန်သံပေးပြီး ဦးဆောင်လမ်းညွှန်သလို.. ပြည်သူအားလုံးက\nတာဝန်သိပြီး တာဝန်ယူစိတ်အပြည့်နဲ့ တာဝန်ကျေအောင် ပူးပေါင်းပါဝင်ခဲ့ကြလို့ဗျ။\nခု.. ပြည်သူ့ခေါင်းဆောင်က ကျားလိုဟိန်းပြီး ဦးဆောင်နေပြီ။\nခင်ဗျားတို့ရော ခိုစိတ်၊ ခွက်စိတ် (ခွက်ထိုးခံလိုတဲ့စိတ်) တွေကို စွန့်နိုင်ပြီလား?\nပူးပေါင်းပါဝင် တာဝန်ယူလိုစိတ်တွေနဲ့ ပြောင်းပြီးကြပြီလား?\nပညာရှင် စွမ်းအားဟာ သံတုံး သံပြားတွေကို ကောင်းကင် ပျံတက်စေပြီး လိုရာခိုင်းနိုင်တာ..\nဟင်းလင်းပြင်မှာ တွယ်ရာမဲ့ပြေးနေတဲ့ လေတွေကို လျှပ်စစ်မီးတွေအဖြစ် လင်းထိန်စေနိုင်တာ.. မြစ်ထဲ,ပင်လယ်ထဲ စီးနေတဲ့ရေတွေက ဧရာမ ဝန်တင်သင်္ဘောကြီးတွေကို လိုရာရောက်အောင် သယ်ဆောင်ခိုင်းစေနိုင်တာ.. အားလုံးသိကြ မြင်ကြပြီးသား။\nပညာရှင် မတတ်နိုင်တဲ့အရာဆိုတာ ဘာရှိလဲ?\nပညာရှင်တွေအတွက်.. သက်မဲ့တွေကို အသက်သွင်းရတာ.. ၊ လိုရာကိစ္စပြီးမြောက်အောင် ဦးဆောင်လမ်းညွှန်ရတာ..၊ ဘာ အခက်အခဲမှ မရှိတော့ဘူး၊\nခက်နေတာက သက်ရှိတွေကို အသက်သွင်းဖို့ကိစ္စ …\nကဲ..! အပ္ပမာဒေန သမ္ပာဒေထ..!!!\n(ဂျပန်ပြည်အကြောင်း တစေ့တစောင်း အကဲခပ်ရာမှ အပြန် မြန်မာပြည်သူ့ခေါင်းဆောင် ဒေါ်အောင်ဆန်းစုကြည်၏\nနှစ်ဦးနှုတ်ခွန်းဆက် အာမခံစကားအကြောင်း ပြောအပြီး၊ ည-၉-နာရီခွဲ)\nအလားတူ စိတ်ဝင်စားဖွယ်ရာ စာများ၊ ဆောင်းပါးများ ...:ဓမ္မဘေရီ အရှင်ဝီရိယ (တောင်စွန်း), ဝေဖန်ရေးရာ


Job Vacancy for IT Assistant - MYSTERY ZILLION\nVote Up0Vote Down thuyaaung March 2011 Posts: 99Moderators Responsibilities * Provide day-to-day end users and technical supports on hardware and software. * Ensure PC and end users comply with Company's IT policies, guidelines and procedures. * Software and hardware peripheral administration and maintenance. * Ensure day-to-day network and daily backups operations are not interrupted. * Maintain and upgrade necessary hardware and software patches. * Write and maintain IT documents and circulars. * Any other related matters that may arise.QualificationDegree or Diploma in Information Technology or Computer Science/TechnologyGood communication skill Fluent in English *Fresh graduates are encourage to apply*Interested candidates kindly send in you resume to [email protected]http://www.gkmyanmar.com\t5 မှတ်ချက်များ sorted by Votes\nVote Up0Vote Down fate April 2011 Posts: 46Registered Users form ပိတ်သွားပြီလားခင်ဗျာ။ နောက်ပြီးတော့ ဘယ်နေ့တွေ ရုံးပိတ်လဲသိချင်ပါတယ်ခင်ဗျာ။ ကျွန်တော်က အချိန်ရမယ့်အလုပ်မျိုးရှာနေလို့ပါ။ အလုပ်လုပ်ရင်းသင်တန်းဆက်တက်ချင်လို့ပါ။\tVote Up0Vote Down thuyaaung April 2011 Posts: 99Moderators fate said:form ပိတ်သွားပြီလားခင်ဗျာ။ နောက်ပြီးတော့ ဘယ်နေ့တွေ ရုံးပိတ်လဲသိချင်ပါတယ်ခင်ဗျာ။ ကျွန်တော်က အချိန်ရမယ့်အလုပ်မျိုးရှာနေလို့ပါ။ အလုပ်လုပ်ရင်းသင်တန်းဆက်တက်ချင်လို့ပါ။ နိုင်ငံတော်အစိုးရက ရုံးပိတ်ရက်အဖြစ်သတ်မှတ်ထားတဲ့ရက်တွေမှာပိတ်ပါတယ် ..။ ဖောင်ကမပိတ်သေးပါဘူး ။ အချိန်ရမယ့်အလုပ်မျိူးတော့မဟုတ်ဘူး ..။\tVote Up0Vote Down freeaccess April 2011 Posts: 121Registered Users အကို အခြေခံ လစာ လေး သိလို ့ရမလား ခင်ဗျာ။ကိုမြိတ်သား\tVote Up0Vote Down thuyaaung April 2011 Posts: 99Moderators အခြေခံလစာ ကိုကျွန်တော်မသိပါ ..။ Account Department က လစာကိုသတ်မှတ်ပးတာဖြစ်ပါတယ် ။ အင်တာဗျူး၀င်တဲ့အခါ ခန့်မှန်းလစာကိုတောင်းဆိုနိုင်ပါတယ် ။\tVote Up0Vote Down fate April 2011 Posts: 46Registered Users လိပ်စာ လေးပို့ပေးပါဦး။ အစိုးရရုံးပိတ်ရက် အတိုင်းဆိုရင်တော့ မိုက်တယ်၊\tAddaComment ဆွေးနွေးမေးမြန်းခြင်းစတင်ရန်\nApril 2011 freeaccess\nApril 2011 thuyaaung


? မင်းအောင်လှိုင်မိသားစုပိုင် လုပ်ငန်းများနှင့် စစ်တပ်ပိုင် လုပ်ငန်းတချို့ကို အကြမ်းဖက် စီးပွားရေးလုပ်ငန်းများအဖြစ်ကြေညာ၊ စီးပွားရေးပူးတွဲလုပ်သူများကို အရေးယူမည်ဟု NUG ကြေညာ - Voice Of Burma\n? မင်းအောင်လှိုင်မိသားစုပိုင် လုပ်ငန်းများနှင့် စစ်တပ်ပိုင် လုပ်ငန်းတချို့ကို အကြမ်းဖက် စီးပွားရေးလုပ်ငန်းများအဖြစ်ကြေညာ၊ စီးပွားရေးပူးတွဲလုပ်သူများကို အရေးယူမည်ဟု NUG ကြေညာ\nမင်းအောင်လှိုင်မိသားစုပိုင် လုပ်ငန်းများနှင့် စစ်တပ်ပိုင် လုပ်ငန်းတချို့ကို အကြမ်းဖက် စီးပွားရေးလုပ်ငန်းများအဖြစ်ကြေညာ၊ စီးပွားရေးပူးတွဲလုပ်သူများကို အရေးယူမည်ဟု NUG ကြေညာ\nအမျိုးသားညီညွတ်ရေးအစိုးရ NUG က မင်းအောင်လှိုင်မိသားစုပိုင် လုပ်ငန်းများနှင့် စစ်တပ်ပိုင် လုပ် ငန်း တချို့ကို အကြမ်းဖက်စီးပွားရေးလုပ်ငန်းများအ ဖြစ်ကြေညာလိုက်ပြီး စီးပွားရေးပူးတွဲလုပ်ကိုင်သူများကို အရေးယူမည်ဖြစ်ကြောင်း NUG အစိုးရက ထုတ်ပြန်လိုက်သည်။\n၂၀၂၁ ခုနှစ်၊ ဖေဖော်ဝါရီလ (၁)ရက်နေ့တွင် ပြည်ထောင်စု သမ္မတ မြန်မာနိုင်ငံတော်ကို တရားဝင် အုပ်ချုပ် နေသည့်အစိုးရထံမှ နိုင်ငံတော် အာဏာသိမ်းယူရန် ကြိုးပမ်းမှုကို တပ်မတော်ကာကွယ်ရေး ဦးစီးချုပ် အဖြစ် တာဝန်ယူထားသူ ဗိုလ်မင်းအောင်လှိုင်နှင့်အပေါင်းအပါများမှ စစ်တပ် အပေါ် တွင်ရှိသည့်သြဇာ နှင့် လုပ်ပိုင် ခွင့် ကို အလွဲသုံးစားပြု၍ ကျူးလွန်ခဲ့ကြောင်း၊\nဗိုလ်မင်းအောင် လှိုင်နှင့် စစ်ကောင်စီအမည်ခံ အဖွဲ့ဝင်များသည် နိုင်ငံတော်အာဏာ သိမ်းယူရန် ကြိုးပမ်း ခဲ့ရာမှ နိုင်ငံတော်ပုန်ကုန်မှုများကို ကျူးလွန်ခဲ့ကြပြီး၊ မတရားမှုအား ဆန့်ကျင်ခဲ့ကြသည့် ပြည်သူ လူထုအား နည်းမျိုးစုံ ဖြင့်သတ်ဖြတ်ခြင်း၊\nဖမ်းဆီးနှိပ်စက်ခြင်း၊ ပြန်ပေးဆွဲခြင်း၊ ပြည်သူပိုင်ပစ္စည်းဖျက်ဆီးခြင်း၊ ခိုးယူခြင်း၊ ဓားပြတိုက်ခြင်း စသည့် အကြမ်းဖက်စစ်ရာဇဝတ်မှုများကို ဆက်လက် ကျူးလွန် ခဲ့ကြကြောင်း NUG ကြေညာချက်တွင် ဖော်ပြထားသည်။\nနိုင်ငံတော်ပုန်ကန်မှုနှင့် စစ်ရာဇဝတ်မှုကျူးလွန်သူ ဗိုလ်မင်းအောင်လှိုင် သည် မလျော်သြဇာဖြင့် စစ်တပ် ၏ လုပ်ပိုင်ခွင့်နှင့်အင်အားကိုအသုံးပြုကာ စီးပွားရေးလုပ်ငန်းများစွာကိုလည်း မိသားစုပိုင် အကျိုး စီးပွား အတွက် လုပ်ဆောင် လျက်ရှိကြောင်း၊ စီးပွားရေးနှင့်ကူးသန်းရောင်းဝယ်ရေး ဝန်ကြီး ဌာန၏ စီးပွား ရေး ဆိုင်ရာ ထောက်လှမ်း ရေး ညွှန်ကြားရေးမှူးရုံးမှ စိစစ်တွေ့ရှိရကြောင်း ဖော်ပြထားသည်။\nနိုင်ငံတော်ပုန်ကန်မှုနှင့် စစ်ရာဇဝတ်မှုများ ကျူးလွန်သူ ဗိုလ်မင်းအောင်လှိုင်နှင့် မိသားစု ဝင် အဆက်အနွယ်များ၏အောက်ပါစီးပွားရေး လုပ်ငန်းများအား အကြမ်းဖက်စစ်လုပ်ငန်းများအဖြစ် သတ် မှတ်ကြောင်း ထုတ်ပြန် ကြေညာအပ်ကြောင်း ဖော်ပြထားသည်။\n(က) A & M Mahar Foods and Medical Products ကုမ္ပဏီ\n(ခ) Sky One ဆောက်လုပ်ရေးကုမ္ပဏီ\n(ဂ) The Yangon Restaurant၊ Yangon Gallery ပန်းချီပြခန်း\n(ဃ) Everfit ကုမ္ပဏီ (ပြည်လမ်း City Mall ဈေးဝယ်စင်တာအပေါ်ထပ်ရှိ GymFitness ကာယ လေ့ကျင့်ခန်း)\n(င) Seventh Sense Company Limited ရုပ်ရှင်ထုတ်လုပ်ရေးနှင့် ဖျော်ဖြေရေးလုပ်ငန်း ကုမ္ပဏီ\n(ဆ) စတယ်လာဆဲဗင်းကုမ္ပဏီလီမိတက် (Stellar Seven Entertainment Company Limited)\n(ဇ) Azura Beach Resort ကမ်းခြေအပန်းဖြေစခန်း(ချောင်းသာ)\n(စျ) အောင်မြင့်မိုရ်မင်း အာမခံကုမ္ပဏီ\n(ည) Mytel ဆက်သွယ်ရေးကုမ္ပဏီ\n(ဋ) ဘုန်းမြတ်ပြည့်စုံ ကုမ္ပဏီလီမိတက် (Bone Myat Pyae Sone Trading Company Limited)\n(ဍ) JOOX MYANMAR Music platform\n(ဎ) Pullman Hotel (မန္တလေး)\n(ဏ) ငြိမ်းချမ်းပြည့်စုံ အဝေးပြေးကားဂိတ် (ရန်ကုန်-ရခိုင်)\n(တ) မိုးကောင်းရတနာမိခင်နှင့်ကလေးအထူးကုဆေးရုံ တို့ဖြစ်ကြောင်း သိရှိရသည်။\nစီးပွားရေးရာဆက်စပ် လုပ်ကိုင် နေသူ များအား ဖော်ထုတ်၍ နိုင်ငံတကာ ဥပဒေ၊ လုပ် ထုံးလုပ်နည်း များနှင့် အညီ အရေးယူဆောင်ရွက်သွားမည်ဖြစ်ကြောင်း NUG စီးပွားရေးနှင့်ကူးသန်းရောင်းဝယ်ရေးဝန်ကြီးဌာနက ထုတ်ပြန်ပြောဆိုထားသည်။\nမင်းအောင်လှိုင်သွားရမည့်နေရာက အာဆီယံမဟုတ်ပဲ အကျည်းထောင်သာဖြစ်တယ်လို့ R2P အမှုဆောင်ဒါရိုက်တာ ပြော


ယောက်ျားတွေ ဘာကြောင့်လိမ်ပြောကြ တာလဲ ?????? | Myanmar Gazette News Media Forum Network\nHome » Short Story » ယောက်ျားတွေ ဘာကြောင့်လိမ်ပြောကြ တာလဲ ??????\nPosted by Mobile House on Sep 22, 2010 in Short Story |3comments\nဟုဖြေလိုက်သော် မြစ်စောင့်နတ် လည်း ကျေနပ်ပြီး သစ်ခုတ်သမား ၏ ရိုးသားမှုကို အသိအမှတ်ပြုသော အားဖြင့် ပုဆိန်သုံးလက်စလုံးကို သစ်ခုတ်သမားအားပေးလိုက်လေသည်….\nဟုအမှန်အတိုင်းဖြေလိုက်တော့ မြစ်စောင့်နတ်လဲ ကိုယ်ရောင်ဖျောက်ပြီး .. ခဏအကြာ “တင်ဇာဝင့်ကျော်” နဲ့ ပြန်ရောက်လာပြီး\nသစ်ခုတ်သမားက “ခွင့်လွတ်ပါ.. အရှင် နတ်မင်းကြီး … ကျွန်တော်လိမ်ချင်လို့ လိမ်ရခြင်းမဟုတ်ပါ…အကယ်၍ “တင်ဇာဝင့်ကျော်” ကို ကျွန်တော့် မိန်းမ မဟုတ်ပါဘူး ဖြေလိုက်သော် .. နတ်မင်းကြီး လည်း “မိုဟေကို” ကိုပြပေလိမ့်မည်… အကယ်၍ “မိုဟေကို” ကို ကျွန်တော့် မိန်းမ မဟုတ်ပါဘူး ဖြေလိုက်သော် .. နတ်မင်းကြီး လည်း ကျွန်တော် မိန်းမ ကိုပြပေလိမ့်မည်… ထိုအခါ ကျွန်တော်မျိုးက အမှန်အတိုင်း ဟုတ်ပါသည် ဟုဖြေသော် အရှင် နတ်မင်းကြီး က ကျွန်တော့်ကို မိန်းမသုံးယောက်စလုံးပေးပေလိမ့်မည် …။ အရှင် နတ်မင်းကြီး ကျွန်တော်မျိုးသည် အလွန်ဆင်းရဲ ပါသည် ထိုကြောင့် ဘယ်လိုမှ မိန်းမသုံယောက်ဝမ်းဝအောင် ရှာမကျွေးနိုင်ပါ .. ထိုကြောင့် “တင်ဇာဝင့်ကျော်” ကို ကျွန်တော့် မိန်းမ ပါဟု ဖြေလိုက်ရခြင်းဖြစ်ပါတယ် ”\nဤ ပုံပြင်လေး ၏ အဓိက ရည်ရွယ်ချက်ကတော့ … ယောကျာ်းများ လိမ်ပြောသည်ဆိုရာတွင် လိမ်ချင်၍ မဟုတ်ပဲ…. အများ ကောင်းကျိုးအတွက် ရိုးသားစွာ လိမ်ခြင်း ဖြစ်ပါကြောင်း ….. “အဖြူရောင် မုသား” များသာဖြစ်ကြောင်းသိစေလို၍ ဖြစ်ပါသည် …..\nဟာ မိုက်တယ်ကွာ ဘယ်လိုအကြံရပြီး ရေးထားတာလဲ